ޓްރަމްޕުގެ ވެރިކަމުގައި އެމެރިކާއާ ގާތް ގުޅުމެއް ބޭއްވި ލީޑަރުންވެސް ބައިޑެންއަށް މަރުޙަބާ ވިދާޅުވަނީ\nއެމެރިކާގެ ފުރަތަމަ އަންހެން ނައިބް ރައީސް ކަމަލާ ހެރިސް: "ވަރަށް ގިނަ މަސައްކަތް އެބަހުރި، ފަށަމާ!"\nއިންތިޚާބީ ރައީސަކަށް ޖޯ ބައިޑެން ހޮވިވަޑައިގަތުމާއެކު އެމެރިކާގެ ގާތް ޤައުމުތަކުގެ ލީޑަރުން ވަނީ ބައިޑެން އަށް މަރުޙަބާ ވިދާޅުވެފައި، އޭގެ ތެރޭގައި ރައީސް ޑޮނަލްޑް ޓްރަމްޕުގެ ވެރިކަމުގައި އެމެރިކާއާ ގާތް ގުޅުމެއް ބޭއްވި ލީޑަރުންވެސް ހިމެނޭ، އެގޮތުން ޖަރމަނީ، ކެނެޑާ، ފްރާންސް، ފަދަ ޤައުމުތަކުގެ ލީޑަރުން ވަނީ ބައިޑެން ކާމިޔާބުވެވަޑައިގަތުމާއެކު މަރުޙަބާ ވިދާޅުވެފައި،\n8 ނޮވެންބަރ 2020 | އާދީއްތަ 16:40\n8 ނޮވެންބަރ 2020 | އާދީއްތަ 13:19\n8 ނޮވެންބަރ 2020 | އާދީއްތަ 13:18\nބައިޑެން އިންތިޚާބު ކާމިޔާބު ވުމާ ގާތަށް\nއިންތިޚާބު ކާމިޔާބު ކުރުމަށް ބައިޑެން އަދި ޓްރަމްޕް ކާމިޔާބު ކުރައްވަން ޖެހޭ ސްޓޭޓްތައް\n7 ނޮވެންބަރ 2020 | ހޮނިހިރު 19:38\nޕެންސިލްވޭނިއާގެ ވޯޓުން ކުރީގައި އުޅުއްވަނީ ބައިޑެން\nބީބީސީގައި ރިޕޯޓް ކޮށްފައިވާ ގޮތުން ޕެންސިލްވޭނިއާގެ ވޯޓުން ކުރީގައި އުޅުއްވަނީ ޖޯ ބައިޑެން، ބައިޑެން އަށް ޕެންސިލްވޭނިއާއިން ކުރި ހޯދިއްޖެނަމަ އިންތިޚާބު ކާމިޔާބުވާނެ ކަން ޔަޤީންވާނެކަމަށް ބީބީސީގައި ރިޕޯޓް ކޮށްފައިވޭ،\nއޭގެ އިތުރުން، ޖޯޖިއާގެ ވޯޓުތަކުންވެސް ކުރި ހޯއްދަވާފައިވަނީ ބައިޑެން\n6 ނޮވެންބަރ 2020 | ހުކުރު 19:55\nވޯޓުގެ ނަތިޖާ އަދާހަމަ: ބައިޑެން 264، ޓްރަމްޕް 214\nއެންމެ ފަހުގެ ނަތީޖާތައް ދައްކާގޮތުން ބައިޑެން އަށް ވަނީ 264 އިލެކްޓޯރަލް ވޯޓު ލިބިވަޑައިގެންފައި، އަދި ޓްރަމްޕަށް ލިބިވަޑައިގެންފައިވަނީ 214 ވޯޓު.\nއަލްޖަޒީރާގައި ރިޕޯޓް ކޮށްފައިވާ ގޮތުން އަލްސްކާ، ޖޯޖިއާ، ޕެންސިލްވޭނިއާ، ނެވަޑާ އަދި ނޯތް ކެރޮލީނާ ފަދަ ކީ ސްޓޭޓް ތަކުގެ ނަތީޖާތައް އަދިވެސް ދަނީ ގުނަމުން،\n6 ނޮވެންބަރ 2020 | ހުކުރު 15:06\nމިޗިގަން އާއި ވިސްކޮންސިންގެ ނަތީޖާތައްވެސް ބައިޑެންގެ ކޮޅަށް، ޓްރަމްޕް ރަތަށް!\nޓްރަމްޕަށް މިޗިގަންއާއި ވިސްކޮންސިންގެ ނަތީޖާ ކާމިޔާބު ކުރެވޭނެ ކަމަށް މީގެ ކުރިން އަންދާޒާ ކުރެވިފައިވޭ، އަދި އެމަނިކުފާނުގެ ކެމްޕޭން ޓީމުންވެސް ތިބީ އެގޮތަށް ޔަޤީން ކޮށްގެން،\nއެހެން ނަމަވެސް ފަހުގެ ނަތީޖާތައް ދައްކާ ގޮތުން މިޗިގަންގެ ގިނަ ވޯޓު ކާމިޔާބު ކުރައްވަމުން ގެންދަވަނީ ބައިޑެން ކަމަށް ބީބީސީގައި ރިޕޯޓް ކޮށްފައިވޭ، އަދި އެމެރިކާގެ މީޑީއާތަކުން ރިޕޯޓް ކުރާ ގޮތުން ވިސްކޮންސިންގެ ނަތީޖާތައްވެސް ހުރީ ބައިޑެންއާ އެއްކޮޅަށް، އެއާއެކު، ޕެންސިލްވޭނިއާގެ ނަތީޖާތައް ކާމިޔާބުވެއްޖެނަމަ ބައިޑެންއަށް އިންތިޙާބު ކާމިޔާބު ވާނެކަން ޔަޤީން ކުރެވޭނެ ކަމަށް ބީބީސީގައި ވަނީ ރިޕޯޓް ކޮށްފައި،\nއެހެން ނަމަވެސް ޓްރަމްޕް ވިދާޅުވީ، ނަތީޖާ ޤަބޫލު ނުކުރައްވާ ކަމަށް އަދި ވޯޓު އޮޅުވާލާފައިވާ ކަމަށް،\n5 ނޮވެންބަރ 2020 | ބުރާސްފަތި 20:15\nޕެންސިލްވޭނިއާގެ ވޯޓު ކާމިޔާބުވެއްޖެނަމަ ޓްރަމްޕަށް ކާމިޔާބުވުމުގެ ފުރުސަތު ބޮޑު؟\nބީބީސީގަައި ރިޕޯޓް ކޮށްފައިވާ ގޮތުން ޕެންސިލްވޭނިއާގެ 20 އިލެކްޓޯރަލް ވޯޓް ޓްރަމްޕް ކާމިޔާބު ކުރައްވައިފިނަމަ އެމަނިކުފާނު އިންތިޚާބުން ކާމިޔާބުވުމަށް އޮތް ފުރުސަތު ބޮޑުވާނެ، ސަބަބަކީ މިހާރު ލިިބިފައިވާ ވޯޓުގެ އިތުރުން ޕެންސިލްވޭނިއާގެ 20 ވޯޓާއެކު، އިތުރު3ސްޓޭޓެއްޮގެ ވޯޓު ޓްރަމްޕަށް ލިބުން ގާތް ކަމަށް ވުމުން، އެއީ ޖޯޖިއާ، ނޯތް ކެރޮލީނާ، ނެވަޑާ ނުވަތަ އެރިޒޯނާގެ ވޯޓު ޓްރަމްޕަށް ލިބިވަޑައިގަންނަވާނެ ކަމަށް ބެލެވޭ ކަމަށް އެނެލިސްޓުން އަންދާޒާ ކުރޭ.\nބައިޑެން އަށް ބަލާއިރު، މިޗިގަންވެސް ކާމިޔާބު ކުރައްވާނީ ބައިޑެން ކަމަށް މިހާރުގެ އަދަދުތަކުން ދަނީ ފެންނަމުން. އެއާއެކު، ނެވަޑާ އަދި އެރިޒޯނާގައިވެސް މިހާތަނަށް ޓްރަމްޕާ ދާދި ގާތް އަދަދަކަށް ވޯޓު ލިބިފައިވާ ކަމަށް ފަހުގެ ނަތީޖާތަކުން ދައްކާ،\nއޭގެ އިތުރުން، ވިސްކޮންސިންގެ ނަތީޖާވެސް ބައިޑެންއަށް ކާމިޔާބު ކުރެވިދާނެ ކަމަށް ބެލެވޭ ކަމަށް އެސޯސިއޭޓެޑް ޕްރެސް އިން އަންދާޒާ ކުރޭ، ވުމާއެކު، މި ސްޓޭޓްތަކުގައި ކުރި ހޯދިއްޖެނަމަ ބައިޑެންއަށް ފަސޭހަ ކަމާއެކު 270 ވޯޓު ހޯދުމުގެ ފުރުސަތު ބޮޑު.\n5 ނޮވެންބަރ 2020 | ބުރާސްފަތި 07:48\nއަހަރުމެންނަކީ ދުޝްމަނުންނެއް ނޫން: ބައިޑަން\nބައިޑަންގެ ސަޕޯޓަރުންނަށް ނަމޫނާ ދެއްކުމަށް ގޮވާލާ ބައިޑަން ވިދާޅުވީ ވޯޓު ގުނުން ކުރިއަށްދާއިރު ވެސް މަސްލަހަތު އިސްކުރަން ޖެހޭ ކަމަށެވެ. އަދި އިންތިޚާބު ނިމުމުން\nއުފެދިފައިވާ ނުތަނަވަސްކަމާއި ދެކޮޅުވެރި ކަމަށް ނިމުމަކަށް ގެންނާނެ ކަމަށް ބައިޑަން ވިދާޅުވިއެވެ.\n5 ނޮވެންބަރ 2020 | ބުރާސްފަތި 03:48\nއިންތިޚާބު ކާމިޔާބު ކުރެވޭ މިންވަރަށް ނަތީޖާ ފެންނަމުންދޭ- ބައިޑަން\nއިންތިޚާބު ކާމިޔާބު ކުރެވޭ މިންވަރަށް ނަތީޖާ ފެންނަމުންދާ ކަމަށް ބައިޑަން ވިދާޅުވެއްޖެއެވެ.\nބައިޑަން މިހެން ވިދާޅުވީ އިންތިޚާބު ކުރިއަށްދާ ގޮތާ މެދު ގައުމާ މުޚާތަބު ކުރައްވާ ދެއްކެވި ވާހަކަފުޅުގައެވެ. ބައިޑަން ވިދާޅުވީ އިންތިޚާބު ކާމިޔާބު ކުރުމަށް ބޭނުންވާ 270 އިލެކްޓޯރަލް ވޯޓު ލިބޭނެކަން ކަށަވަރު ކަމަށާއި ތާއީދު ވަރަށް ބޮޑު ކަމަށެވެ. ނަމަވެސް ވޯޓު ގުނުން ކުރިއަށްދާއިރު، އިންތިޚާބު ކާމިޔާބުވެއްޖެކަން އިއުލާން ކުރަން ބޭނުން ނުވާ ކަމަށް ވިދާޅުވިއެވެ. ސަޕޯޓަރުންނަށް އިޝާރާތް ކުރައްވާ ބައިޑަން ވިދާޅުވީ އިންތިޚާބު ކާމިޔާބު ކުރެވޭނެކަމުގެ ޔަގީންކަން އެބަ އޮތް ކަމަށާއި، ހުރިހާ ކަމެއް ސުލްހަވެރިކޮށް ކުރިއަށް ގެންދިއުމަށް އެދޭ ކަމަށެވެ.\n5 ނޮވެންބަރ 2020 | ބުރާސްފަތި 02:31\nއޮބާމާގެ ރިކޯޑް ބައިޑަން މުގުރާލައިފި\nއެމެރިކާގެ ރިޔާސީ އިންތިޚާބުގެ ނަތީޖާ ދައްކާ ގޮތުން ކުރީގައި އޮތީގައި ބައިޑަންއެވެ. އެގޮތުން މިހާތަނަށް ބައިޑަންއަށް 70،427،609 ވޯޓު ލިބިފައިވެއެވެ. ނަމަވެސް 2018 ވަނަ އަހަރުގެ އިންތިޚާބުގައި އޮބާމާއަށް ލިބިފައިވަނީ 69،498،516 ވޯޓެވެ. މިއީ އެމެރިކާގައި އެންމެ ގިނަ މީހުން ވޯޓުލުމަށް ނުކުތް ފަހަރު ކަމަށް މީޑިއާތަކުގައި ބުނެފައިވެއެވެ.\n5 ނޮވެންބަރ 2020 | ބުރާސްފަތި 02:20\nޕެންސަލްވޭނިއާގެ ވޯޓު ގުނުން ވަގުތީ ގޮތުން ހުއްޓާލުމުގެ އަމުރަކަށް އެދި ކޯޓަށް ހުށަހަޅައިފި\nއިންތިޚާބުގައި ބޮޑެތި އޮޅުވާލުންތަކެއް ވާކަމުގެ ތުހުމަތުކޮށް، ޕެންސަލްވޭނިއާ ވޯޓު ގުނުން ވަގުތީ ގޮތުން ހުއްޓާލުމުގެ އަމުރަކަށް އެދި ސްޕްރިމްކޯޓަށް ހުށަހަޅައިފިއެވެ.\nޓްފަންޕްގެ ޑެޕިއުޓީ ކެންޕޭން މެނޭޖަރު ވިދާޅުވީ ޕެންސަލްވޭނިއާ ވޯޓު ގުނުން ކުރިއަށްދަނީ ހާމަކަން ކުޑަ ގޮތަކަށް ކަމަށާއި، ނަތީޖާ ގަބޫލު ނުކުރާ ކަމަށެވެ. ވޯޓު ގުނުން ކުރިއަށްދާ ގޮތާމެދު ވަނީ ސުވާލު އުފައްދަވާފައެވެ.\n5 ނޮވެންބަރ 2020 | ބުރާސްފަތި 02:14\nވައިޓްހައުސް ކުރިމަތީގައި މުޒަހާރާ ކުރަން ފަށައިފި\nއެމެރިކާގެ ރިޔާސީ އިންތިޚާބު ކުރިއަށްދާ ގޮތާ މެދު ހިތްހަމަ ނުޖެހިގެން ބައެއް މީހުން ވައިޓް ހައުސް ކުރިމަތީގައި މުޒަހާރާ ކުރަން ފަށައިފިއެވެ. ވައިޓްހައުސްގެ ކުރިމައްޗަށް އެއްވެފައިވަނީ ޓްރަންޕްގެ ސަޕޯޓަރުން ކަމަށް ބޭރުގެ ބައެއް މީޑިއާތަކުގައި ރިޕޯޓުކޮށްފައިވެއެވެ. މިމުޒާހަރާގައި ބައެއް މީހުންނަށް ވަނީ އަނިޔާ ވެސް ވެފައެވެ.\n5 ނޮވެންބަރ 2020 | ބުރާސްފަތި 01:59\nވޯޓު އޮޅުވާލާކަމުގެ ތުހުމަތު ކުރައްވާ، މައްސަލަ ސުޕްރީމް ކޯޓަށް ވައްދާނެކަމަށް ޓްރަމްޕް ވިދާޅުވެއްޖެ\nއިންތިހާބުގައި ބޮޑެތި އޮޅުވާލުންތަކެއް ވާކަމުގެ ތުހުމަތުކޮށް، މައްސަލަ ސުޕްރީމް ކޯޓަށް ވައްދާނެ ކަމަށް އެމެރިކާގެ ރައީސް ޑޮނާލްޑް ޓްރަމްޕް ވިދާޅުވެއްޖެ\n4 ނޮވެންބަރ 2020 | ބުދަ 12:39\nވޯޓުގެ ނަތީޖާ އަދާހަމަ: ބައިޑެން އަށް 220، ޓްރަމްޕަށް 213\nއެމެރިކާގެ 50 ސްޓޭޓް ގެ ތެރެއިން 40 ސްޓޭޓްގެ ނަތީޖާ މިހާރު ވަނީ އާންމު ކޮށްފައި، އެގޮތުން ބައިޑެން އަށް 220 ވޯޓު އަދި ޓްރަމްޕަށް 213 ވޯޓު ލިބިފައިވާ ކަމަށް ބީބީސީގެ އެންމެ ފަހުގެ މައުލޫމާތުތަކުން ދައްކާ\n4 ނޮވެންބަރ 2020 | ބުދަ 12:01\nބައިޑެން ވިދާޅުވަނީ އުއްމީދު ދޫކޮށް ނުލުމަށް\nއެމެރިކާގެ ރިޔާސީ އިންތިހާބުގައި ވާދަކުރައްވާ ޖޯ ބައިޑެން ވިދާޅުވަނީ އުއްމީދު ދޫކޮށް ނުލުމަށް، އަދި އިންތިހާބު ކާމިޔާބު ކުރައްވާނެ ކަމަށް.\n4 ނޮވެންބަރ 2020 | ބުދަ 11:02\nއެރިޒޯނާ ބެޓްލް ގްރައުންޑް ސްޓޭޓަކަށް؟\nއެރިޒޯނާ ބެޓްލް ގްރައުންޑް ސްޓޭޓަކަށް ވެފައިވާ ކަމަށް ބީބީސީ އިން ވަނީ ބުނެފަ، އެގޮތުން 2016 ވަނަ އަހަރުގެ ރިޔާސީ އިންތިހާބުގައި ރިޕަބްލިކަން ސްޓޭޓެއްގެ ގޮތުގައި އޮތް އެރިޒޯނާއިން މިފަހަރު ޑިމޮކްރެޓް ބައިޑެން އަށް ވޯޓު ލިބިދާނެ ކަމުގެ އުންމީދު އެބައޮތް ކަމަށް ވެސް ވަނީ ބުނެފަ.\n4 ނޮވެންބަރ 2020 | ބުދަ 10:49\nވޯޓުގެ ނަތީޖާ އަދާހަމަ: ބައިޑެން އަށް 205، ޓްރަމްޕަށް 165\nއެމެރިކާގެ 50 ސްޓޭޓް ގެ ތެރެއިން 35 ސްޓޭޓްގެ ނަތީޖާ މިހާރު ވަނީ އާންމު ކޮށްފައި، އެގޮތުން ބައިޑެން އަށް 205 ވޯޓު އަދި ޓްރަމްޕަށް 165 ވޯޓު ލިބިފައިވާ ކަމަށް ބީބީސީގެ އެންމެ ފަހުގެ މައުލޫމާތުތަކުން ދައްކާ\n4 ނޮވެންބަރ 2020 | ބުދަ 10:44\nވޯޓުގެ ނަތީޖާ އަދާހަމަ: ބައިޑެން އަށް 89، ޓްރަމްޕަށް 54\nއެމެރިކާގެ 50 ސްޓޭޓް ގެ ތެރެއިން 16 ސްޓޭޓްގެ ނަތީޖާ މިހާރު ވަނީ އާންމު ކޮށްފައި، އެގޮތުން ބައިޑެން އަށް 89 ވޯޓު އަދި ޓްރަމްޕަށް 54 ވޯޓު ލިބިފައިވާ ކަމަށް ބީބީސީގެ އެންމެ ފަހުގެ މައުލޫމާތުތަކުން ދައްކާ\n4 ނޮވެންބަރ 2020 | ބުދަ 07:26\nފްލޮރިޑާ އަދި ޕެންސިލްވޭނިއާގެ ވޯޓު ނުލާވެސް އިންތިހާބު ކާމިޔާބު ކުރެވޭނެ ކަމަށް ޑިމޮކްރަޓުން ބުނެފި\nއެމެރިކާގައި މިހާރު ކުރިއަށްދާ ރިޔާސީ އިންތިހާބުގައި ފްލޮރިޑާ އަދި ޕެންސިލްވޭނިއާގެ ވޯޓު ނުލާވެސް އިންތިހާބު ކާމިޔާބު ކުރެވޭނެ ކަމަށް ޑިމޮކްރަޓިކް ކެނޑިޑޭޓް ޖޯ ބައިޑަންގެ ކެމްޕެއިން އޮފީހުން ބުނެފިއެވެ.\nބައިޑަންގެ ކެމްޕެއިން އޮފީހުން ވަނީ ވޯޓު ލުމުގެ ދުވަސް އައުމުގެ ކުރިންވެސް އަރލީ ވޯޓިންގެ ސަބަބުން ބައިޑަން އޮތީ އަށް ޕޮއިންޓުގެ ފަރަގުން ކުރީގައި ކަމަށެވެ.\n4 ނޮވެންބަރ 2020 | ބުދަ 03:44\nއަންނަ އަހަރު ވެގެންދާނީ އެމެރިކާގެ ތާރިހުގައިވެސް އިގްތިސާދީ ގޮތުން އެންމެ ރަނގަޅު އަހަރަށް: ޓްރަމްޕް\nއެމެރިކާގެ ރައްޔިތުންނަށް ވޯޓުލުމަށް ގޮވާލާ ޑޮނާލްޑް ޓްރަމްޕް ކުރެއްވި ޓްވީޓެއްގައި އެމަނިކުފާނު ވަނީ އެމަނިކުފާނުގެ ވެރިކަމުގައި އަންނަ އަހަރު ވެގެންދާނީ އެމެރިކާގެ ތާރީހުގައިވެސް އިގްތިސާދީ ގޮތުން އެންމެ ރަނގަޅު އަހަރުކަމަށް ވިދާޅުވެފައެވެ.\n4 ނޮވެންބަރ 2020 | ބުދަ 03:39\nޖޯ ބައިޑަން އަދި ކަމާލާ ހެރިސް އެމެރިކާގެ ރައްޔިތުންނަށް ވޯޓުލުމަށް ތަކުރާރުކޮށް ހަދާންކޮށްދެއްވަނީ!\nމިހާރު ކުރިއަށްދާ އެމެރިކާގެ ރިޔާސީ އިންތިހާބުގައި ވޯޓުލުމަށް އިންތިހާބުގެ ޑިމޮކްރަޓިކް ކެނޑިޑޭޓުން އެގައުމުގެ ރައްޔިތުންނަށް ވޯޓުލުމަށް ހަދާންކޮށްދީ ވޯޓުލުމަށް ގޮވާލާފައެވެ.\nއެގޮތުން ޑިމޮކްރަޓިކް ކެނޑިޑޭޓްގެ ގޮތުގައި އެމެރިކާގެ ރައީސް ކަމުގެ މަގާމަށް ކުރިމަތިލައްވާ ޖޯބައިޑަން ވަނީ އެގައުމުގެ ޑިމޮކްރަސީ މިހާރު މިއޮތީ ނާޒުކު ފައްތަރެއްގައި ކަމަށާއި އަރލީ ވޯޓިން ގައި ވޯޓުނުލައްވާ ފަރާތްތަކުން މިހާރު ވޯޓުލުމަށް އިލްތިމާސް ކުރައްވާ މިއީ ވޯޓުލުމަށް ލިބޭނެ އެންމެ ފަހު ފުރުސަތުކަން ފާހަގަކުރައްވާފައެވެ.\nމީގެ އިތުރުން ޑިމޮކްރަޓިކް ކެނޑިޑޭޓުގެ ގޮތުގައި އެމެރިކާގެ ނައިބު ރައީސް ކަމަށް ކުރިމަތިލައްވާ ކަމާލާ ހެރިސް ވަނީ އަދި ވޯޓު ލުމުގެ ދުވަސް ނުނިމޭ ކަމަށާއި ވޯޓު ނުލާ ހުރިހާ މީހުންވެސް ވޯޓުލުމަށް ގޮވާލާފައެވެ.\n4 ނޮވެންބަރ 2020 | ބުދަ 02:50\nޓްރަމްޕް އަކީ ކްރިމިނަލް ޖަސްޓިސް ރިފޯމްގެ ރައީސް: ވައިޓް ހައުސް\nއެމެރިކާގެ މިހާރުގެ ރައީސް ޑޮނާލްޑް ޓްރަމްޕް އަކީ ކްރިމިނަލް ޖަސްޓިސް ރިފޯމްގެ ރައީސް ކަމަށް އެގައުމުގެ ވައިޓް ހައުސް އިން ބުނެފިއެވެ.\nވައިޓް ހައުސް އިން ބުދަ ދުވަހު ކޮށްފައިވާ ޓްވީޓްގައިވާ ގޮތުން ޓްރަމްޕް ދަނީ އާންމުންގެ ރައްކާތެރިކަން ކަށަވަރުކުރުމަށް މަސައްކަތް ކުރަމުންނެވެ. އަދި މި މަސައްކަތުގައި އެމެރިކާގެ އަދުލު އިންސާފުގެ ނިޒާމް އެގައުމުގެ ހުރިހާ ރައްޔިތުންނަށް ހަމަ ހަމަ ގޮތުގައި އިންސާފު ގާއިމް ކޮށްދީ ދެވަނަ ފުރުސަތަކަށް އެދޭ މީހުންނަށް އެ ފުރުސަތު ފޯރުކޮށްދިނުމަށް ޓްރަމްޕް ދަނީ މަސައްކަތްކުރަމުންނެވެ.\n4 ނޮވެންބަރ 2020 | ބުދަ 01:45\nއެމެރިކާގެ ރައްޔިތުންނަށް ގޮތްނޭގެ ފޯނު ކޯލްތަކެއް، އިންތިހާބު ހެކްކުރި ކަމުގެ އެއްވެސް ހެއްކެއް ނެތް\nއެމެރިކާގެ ރިޔާސީ އިންތިހާބުގެ ވޯޓުލުން މިހާރު ކުރިއަށް ދާއިރުގައި އެގައުމުގެ ގިނަ ރައްޔިތުންތަކަކަށް ވޯޓުލާން ނުގޮސް ގޭގައި މަޑުކުރުމަށް ބުނެ ގޮތް ނޭގޭ ފޯނުކޯލުތަކެއް އައިސްފައިވާ ކަމަށް އެގައުމުގެ އިންތިހާބީ އޮފިޝަލުން އަދި އިންތިހާބުގައި ވާދަކުރާ ޕާޓީތަކުގެ އޮފިޝަލުން ބުނެފިއެވެ.\nމި އިންތިހާބުގައި ވޯޓުލާނެ ކަމަށް ގަބޫލުކުރެވުނު މީހުންގެ ތެރެއިން 50 އިންސައްތަ އަށް ވުރެ ގިނަ މީހުން މިހާތަނަށް ވޯޓު ލާފައިވާ އިރު، މިފަދަ ފޯނުކޯލު ތަކާއި އެކު ވެސް އިންތިހާބަށް ބާރު ފޯރުވުމަށް ނުވަތަ އިންތިހާބު ހެކްކުރުމުގެ މަސައްކަތް އަދި އެއްވެސް ފަރާތަކުން ކޮށްފައި ނުވާކަމަށް އިންތިހާބުގެ ކަންކަން ބެލެހެއްޓުމާއި ހަވާލުވެފައިވަ ޑިޕާޓްމެންޓް އޮފް ހޯމްލޭންޑް ސެކިއުރިޓީގެ އޮފިޝަލަކު ވަނީ ބުނެފައެވެ. އެހެން ނަމަވެސް އަދި ހަމަޖެހިގެން ތިބެވެން ނެތް ކަމަށްވެސް އޭނާ ވަނީ ބުނެފައެވެ.\n4 ނޮވެންބަރ 2020 | ބުދަ 01:38\nޓްރަމްޕާއި ބައިޑެން އިންތިޚާބު ދުވަސް ހޭދަ ކުރައްވަމުން ގެންދަވަނީ މިގޮތަށް!\nއެމެރިކާގެ ރައީސް ޑޮނަލްޑް ޓްރަމްޕް ކެމްޕޭން ހަރަކާތްތަކަށް ފަހު މިވަގުތު ހުންނެވީ ވައިޓްހައުސްގައި، ވައީތްހައުސްއާ ޙަވާލާދީ ބޭރުގެ މީޑިއާތަކުން ރިޕޯޓް ކުރާ ގޮތުގައި ޓްރަމްޕް ގެންދަވަނީ އިލެކްޝަނާ ގުޅޭ ކަވަރޭޖް ބައްލަވައި، އެކި ފަރާތްތަކަށް އިންޓަރވިއުތައް ދެއްވަމުން، ފާއިތުވި3ދުވަހުވެސް އެމަނިކުފާނު ވަނީ 14 ކެމްޕޭން ރެލީ ކުރިއަށް ގެންގޮސްފައި، \_\nބައިޑެން ޑެލަވަރ ގައި އިންޓަރވިއުއެއް ދެއްވާ ގޮތަށް ވަނީ ހަމަޖެހިފައި، އެއަށްފަހު އަނބިކަނބަލުން ޖިލް ބައިޑެން އާ، ރަނިންގ މޭޓް ކެމިލާ ހެރިސް އަދި ކެމިލާގެ ފިރިކަލުންނާއެކު އެ ހަރަކާތުގައި ފެނިވަޑައިގަންނަވާނެ.\n3 ނޮވެންބަރ 2020 | އަންގާރަ 18:13


Story: #Furaanadhandhen - EP04 - One Online\nފުރާނަދަންދެން - 04\n"ހެހެހެ... ތިބުނީ ފަޒާގެ ވާހަކަ ދޯ؟ އެއީ އަހަރެން ބޭނުންވެގެން ކުރި ކަމެއްނޫން. އަހަރެންނާ ހެދި މޮޔަވެގެން އުޅެނީ އޭނަ" ފަރުވާކުޑަ ރާގެއްގައި މާހިލް ބުނެލިއެވެ.\n"ތިއީ ދުވަހަކުވެސް އިސްލާހުވާނެ މީހެއްނޫން. ތިމާގެ ހަޔާތުން އަނބިމީހާގެ މަގާމު މީހަކަށް ދޭނީ ތިމާވެސް ބޭނުންވެގެން ކަންނޭނގެ. އެހެންނޫނަސް މާހިލްގެ ދިރިއުޅުމަށް އަނބުރައިދާކަށް އަހަރެންގެ ވިސްނުމެއްނެތް. މިތަނުންދާންއުޅޭ" އަޒްކާ ރުޅިއައެވެ. އޭނާ މޫނު އަނބުރައިލީ ހިތްހަމަނުޖެހިފައެވެ.\n"ލެޓް މީ ޗެކް އިފް ޔޫ ވޯންޓް މީ އޮރ ނޮޓް" ނުލަފާ ވައްތަރަކަށް ހީލައިގެން ހުރެ މާހިލް ފިޔަވަޅު އަޅަންފެށީ އަޒްކާއާ ގާތަށެވެ. ފަހަތަށް ދާނެ އިތުރު ޖާގައެއް ނެތުމުން އަޒްކާ ހުރީ ކަންބޮޑުވެފައެވެ. އަޒްކާއާ ދާދި ގާތުގައި ހުއްޓުމަށްފަހު މާހިލް އޭނާގެ ދެއަތުން އަޒްކާގެ މޫނުގެ ދެފަރާތުގައި ހިފާލިއެވެ. އަޒްކާ އޭނާގެ ދެއަތުން މާހިލްގެ މޭގައި އަތްއަޅާ ކޮށްޕާލަން އުޅުނެވެ. ނަމަވެސް އޭގެކުރިން މާހިލް އަޒްކާގެ އުނގަނޑުގައި އަތް އަޅުވާލުމަށްފަހު ގަޔާ ގާތަށް ދަމާލިއެވެ. އަޒްކާއަށް ގުޑުމެއްވެސް ނާރާނެހެން މާހިލްގެ އަތާއި މެއާއި ދެމެދު އަޒްކާ ފިއްތާލިއެވެ.\nމެންދުރުގެ ކެއުމަށް ގެއަށް އައި ނާހިދު އަޒްކާގެ ކޮޓަރިއާއި ދިމާއަށް ދިޔައީ އަޒްކާ ކާން ބަލައެވެ. އެއްގޮތަކަށްވެސް ފެނިދާނެ މަންޒަރަކަށް ހިތްއެދި ގޮވާތީއެއްނޫނެވެ. އަޒްކާގެ ކޮޓަރީގެ ތަޅުގައި ހިފައި އެތެރެއަށް ހުޅުވާލުމާއެކު ފެނުނު މަންޒަރަކުން އޭނާއަށް ހީވީ ހިތުގައި ތޫނު އެއްޗަކުން ވަކި އަޅުވައިލިހެންނެވެ. ސިހިފައި ކޮޓަރީ ދޮރާ ދިމާއަށް އަޒްކާ ބަލައިލިއެވެ. އެދެމީހުންނަށް ބަލަން ގެއްލިފައިހުރި ނާހިދު ފެނުމުން އަޒްކާގެ ހިތް ރޮއެގަތެވެ. އެއީ އޭނާ ނާހިދަށް ދައްކަން ބޭނުންވި މަންޒަރެއް ނޫނެވެ. އަޒްކާގެ މޫނުމަތިން މާހިލްއަށްޓަކައި އަނދަމުންދިޔަ އަލިފާން ނާހިދަކަށް ނުފެނުނެވެ. އެއަށްވުރެ ބޮޑަށް ނާހިދުގެ ހިތަށް ވަނީ އަސަރުކޮށްފައެވެ.\n"ސޮރީ" ނާހިދު ދޮރުލައްޕާލާފައި ނިކުތެވެ.\n"މިދެން ކިހާ ދެރަކަމެއްތަ؟ އަހަރެން ކިހިނެއްތަ ކަލޭ ކައިރީގައި ބުނަންވީ އަހަރެންގެ ހިތަކުން މިހާރު ކަލެއަކަށް ނޭދެމޭ. ކޮންފާޑަކަށްތަ ތިއުޅެނީ. ހަމަ މިހާރު މިގެއިން ނިކުންނަންވީ. މިއީ ކަލެއާ އެއްވެސް ގުޅުމެއް އޮތް ގެއެއްނޫން" ހަށިގަނޑުގައި ހުރި ބާރެއްލާފައި މާހިލްގެ މޭގައި އަތްއަޅައި ކޮށްޕާލަމުން އަޒްކާ ހަޅޭއްލަވައިގަތެވެ. އޭނާއަށް ހުރީ ރުޅިއައިވަރުން މާނޭވާ ލެވިފައެވެ. އޭނާއަށް އެހިތްވަރު ލިބުނީ އެމަންޒަރު ފެނުމުން ނާހިދުގެ މޫނުމައްޗަށް އެރި ކުލަވަރު ފެނިފައެވެ.\n"ހެހެހެ... މިހާރު ހާދަ ބާރުގަދައޭ... ތަދުވެސްވެއްޖެ....އަހަރެން ދަނީ. ރުޅިއައިމަ ވަކިން ލޯބި. ދެން އަހަރެން އަޒްކާއަށް އުނދަގުލެއް ނުކުރާނަން. އެކަމަކު ވަރަށް އަވަހަށް އަޒްކާ އަދި އަހަރެންގެ ލޯތްބަށް އެދިގެން އަންނާނެ. ޓިލް ދެން ބާއި" މާހިލް އެކޮޓަރިން ނިކުމެގެން ދިޔަ މަންޒަރު ބަލަން އަޒްކާ ހުރީ ދެލޯއަޅާލައިގެންނެވެ. ރުޅިއާއި ހިތާމަ އެކުވެގެން ފައިބަމުންދިޔަ ކަރުނަތަކުގެ ސަބަބުން އޭނާއަށް ގިސްލެވެން ފެށުނެވެ. ފާއިތުވެދިޔަ ކުޑަވަގުތުކޮޅުގައި ނާހިދު އޭނާއަށް ބަލަންހުރި ގޮތް ހިތަށް ފެންނަ ކޮންމެފަހަރަކު އޭނާއަށް ހީވަނީ އޭނާގެ ހިތަށް ރަހުމެއް ނެތް އަތަކުން އަނިޔާކޮށްލާ ހެންނެވެ. މިހާރު ނާހިދު އޭނާއާމެދު ދެކޭނެ ގޮތެއްވެސް ނޭނގެއެވެ.\n"ނާހިދު.... އަހަރެންނަށް މައާފްކުރޭ. ނާހިދަށް ތިފެނުނީ ހަގީގަތެއްނޫން. އަހަރެން ލޯބިވަނީ، ހަމައެކަނި އެދެނީ ނާހިދަށް....." އެނދުގައި އޮވެ ރޮމުން ކަރުނައިގެ ތެރެއިން އަޒްކާ އޭނާގެ އަމިއްލަ ނަފްސާ ވާހަކަދައްކަމުން ދިޔައެވެ.\nކޮޓަރީގައި އެތައް އިރަކު ހޭދަކުރުމަށްފަހު އަޒްކާ ތިރިއަށް ފޭބީ ފެންވަރައިގެން މެންދުރު ނަމާދުކޮށްގެން ގަޑިން އެއްގަޑި ބައިވާން އުޅެނިކޮށެވެ. ސިޓިންރޫމުން އޭނާއަށް މަރުހަބާ ކީ ހަމަހިމޭންކަމެވެ. އޭނާ ސިޑިން ފައިބައިގެން މިސްރާބު ޖެހީ ބަދިގެއާ ދިމާއަށެވެ. ބަގީޗާއަށް ނިކުމެވޭ ދޮރު ހުރަސްކޮށްލި ވަގުތު އިނާޝާ ގަސްތައް ކައިރީގައި މަޑުކޮށްލައިގެން ހުއްޓައި ފެނުމުން އަޒްކާ ދިޔައީ އެދިމާއަށެވެ. އޭރު ތަންކޮޅެއް ދުރުގައި މީކާ އަތަށް އަންގި ލައްވައިގެން ކަޅު ފަސްތަކެއް އެއްވަރު ކުރަން ހުއްޓެވެ.\n"އިނާއްތާ!" އަޒްކާ އިނާޝާއަށް ގޮވައިލަމުން ޖޯލިފަތީގައި ޖައްސާލިއެވެ. އިނާޝާ އެނބުރުނުއިރު ހުރީ ހިނިތުންވެލައިގެންނެވެ. އޭނާ ހިނގާލާފައި ގޮސް އަޒްކާއާ ޖެހިގެން އިށީނެވެ. އިނާޝާގެ އެންމެ ހިތްގައިމު އެއްތަންކޮޅަކީ އެއީއެވެ. އޭނާ ފެނުމާއެކު ކޮންމެ މީހަކުވެސް އެންމެ ފުރަތަމަ އަޅައިގަންނާނި އޭނާގެ ހިނިތުންވުމުގައެވެ.\n"މެންދުރު ނުކަމެއްނު. އަޒްކީ ނުކާތީ ދައްތަވެސް މީނީ ނުކައި. ހިނގާ ޕިއްޒާ ގެންނަމާ..." އިނާޝާ ދިޔައީ އިޝާރާތުން އަޒްކާއާ ވާހަކަދައްކަމުންނެވެ. އޭނާގެ އަނގަ ހަރަކާތްކުރާތަން ބަލަން އިނުމުމުން މިހާރު އޭނާ ދައްކާ ވާހަކަ އަޒްކާއަށް އޮޅުންފިލައެވެ. ބައެއްފަހަރު އިޝާރާތުން ވާހަކަދައްކަމުން ދާއިރު އަނގައިން ބަރު އަޑެއްވެސް ނެރެލައެވެ. އެކަމަކު ދައްކާ ވާހަކަ ސާފެއްނުވެއެވެ.\n"ކާހިތްނުވީ. މިހާރުވެސް މިއުޅެނީ ފަލަވާތީ. އެކަމަކު އިނާއްތައާ އެކީ ވަރަށް ޕިއްޒާ ކާހިތުން މިއިނީ" އަޒްކާ ބުނެލިއެވެ.\n"މީކާ ކައިރީގައި ބުނާނަން މެންދުރު ކެއްކި އެއްޗެހި މިރެއަށް ބަހައްޓާށޭ. މިއަދު މެންދުރު އެކަކުވެސް ނުކައި. މޯހަންއަށްވެސް ބިޒީކަމުން ނާދެވުނު" އިނާޝާ ވާހަކަދެއްކިއެވެ.\n"އެކަމު ނާހިދު ކާން އައެއްނު. ނުކައިތަ ދިޔައީ" ނާހިދުގެ ވާހަކަދައްކަން ޖެހުމުން އޭނާގެ ހިތަށް ދިޔައީ އުނދަގޫވަމުންނެވެ. އަޒްކާގެ މޫނަށް ވެރިވި ކުލަވަރު އިނާޝާ ދެނެގަތެވެ. އޭނާ ހިނިތުންވެލީ ހިތަށް އެރި އެއްޗަކުންނެވެ.\n"ނާހިދު ކާން އައިއްސަ ހިނގައްޖެ. ބުނީ ކުއްލިއަކަށް ދާންޖެހުނިއްޔޭ" އިނާޝާ ޖަވާބުދިނެވެ.\n"ނޫން މެޑަމް. ނާހިދުކޮއްކޮ ގެއަށް އަންނަނީ. ބުނީ ބޮލުގައި ރިއްސަނީއޭ. އަހަރެން ބޭސްވެސްދެނީ" މީކާ ވާހަކަދެއްކިއެވެ. އިނާޝާގެ މޫނުގެ ކުލަވަރު ބަދަލުވިއެވެ. ވަގުތުން ތެދުވެގެން އޭނާ ދިޔައީ ނާހިދުގެ ކޮޓަރިއަށެވެ. އަޒްކާ ވިސްނާލިއެވެ. ނާހިދު ނުކެއީވެސް އަދި ބޮލުގައި ރިއްސަނީވެސް އޭނާގެ ސަބަބުން ހެއްޔެވެ؟ އޭނާ ޖޯލީގައި ބުރަކަށި ދަމާލިއެވެ. މަތިން ހާމައަށް ފެންނަން އޮތް ނޫކުލައިގެ އުޑަށް ނަޒަރު ހުއްޓާލިއެވެ. މެންދުރުގެ އެވަގުތުގައި އުޑުމަތިން ހުދު އެންމެ ވިލާކޮޅެއްވެސް ފެންނާކަށް ނެތެވެ. ވަށައިގެން ފެތުރިފައިވާ ނޫކުލައިން ހިތްތަކަށް ހަމަޖެހުން ގެނުވާނެކަން ކަށަވަރެވެ. ދެލޮލުގެ އަރިމަތިން ރޮނގެއްހެން ފައިބައިގެން ދިޔަ ކަރުނަތިކި ހިނދުނީ ދެފަރާތު ކަންފަތަށެވެ.\nފާހާނާ ތެރޭގައި ލޯގަނޑު ކުރިމަތީގައި ހުއްޓި ހުރި ނާހިދު އިރުކޮޅަކާ މޫނަށް ފެންގޮށްޓެއް ބުރުވާލައެވެ. އޭނާގެ ދެލޮލަށް ވަނީ ރަތްކަމެއް ވެރިވެފައެވެ. ފެނާ އެކުވެގެން ތިރިއަށް ފައިބަމުންދާ ކަރުނަތައް ވަނީ ބަލާމީހުންނަށް ވަންހަނާ ވެފައެވެ. ފާހާނާއިން އޭނާ ނިކުތްއިރު އެތެރޭގައި ތަބަކެއް ހިފައިގެން އިނާޝާ ހުއްޓެވެ.\n"މަންމާ!" އޭނާގެ މިލާފައިވާ މޫނު ތުވާލިން ފޮރުވައިލަމުން ނާހިދު އޭނާގެ މަންމައަށް ގޮވާލިއެވެ. ހަރުގައި ތުވާލި އަޅުވައިލުމަށްފަހު ނާހިދު އިށީނީ ސްޓަޑީޓޭބަލް ކައިރީގައެވެ. އިނާޝާއަށް ފުރަގަސްދީގެންނެވެ. މޭޒުމަތީގައި ކިރުތައްޓަކާއި ދެވަށް ދޮންކެޔޮ ބާއްވަމުން އިނާޝާ އޭނާގެ ދަރިފުޅުގެ އިސްތަށިގަނޑުގައި ލޯތްބާއެކު ފިރުމާލިއެވެ.\n"މަންމާ! އަޅުގަނޑުގެ ހިތުގަ ވަރަށް އެބަރިއްސާ. ލޯބީގައި އަޅުގަނޑު މުޅިން ފެއިލްވެއްޖެ. އަޅުގަނޑަށް ލޯބިވެވުނީ ދުވަހަކުވެސް ލިބެންނެތް މީހެއްދެކެ" ނާހިދަށް އޭނާގެ އިހުސާސްތަކުގެ މައްޗަށް ބާރެއް ނުފޯރުނެވެ. އިނާޝާ ނާހިދުގެ ބޮލުގައި ފިރުމަމުން ދިޔައެވެ. އޭނާގެ ދަރިފުޅަށް މީހަކުދެކެ ހަގީގީ ލޯބިވެވިއްޖެކަން ޔަގީންވި ހިނދު އޭނާގެ ތުންފަތްމަތީގައި ހިނިތުންވުމެއް ދުވެލިއެވެ. ނަމަވެސް ހިނދުކޮޅެއްގެ ތެރޭގައި އެ ހިނިތުންވުން ފިލައި ދިޔައީ އެދަރިފުޅުގެ ހިތް ކޮންމެވެސް ސަބަބަކާ ހުރެ ހަލާކުވެފައިވާކަން އެނގުމުންނެވެ. އިނާޝާ އެ މޭޒުކައިރީގައި ޖެހިގެން ހުރި ގޮނޑި ދަމާލާފައި އިށީނެވެ. އަދި ނާހިދުގެ މޫނުގެ ދެފަރާތުގައި ހިފައި އޭނާއާ ހަތަރުކަޅި ހަމަކުރުވިއެވެ. އޭރު ނާހިދުގެ ދެލޮލުގައި ރަސްކަންކުރަމުން ދިޔައީ ތާޒާ ކަރުނަތަކެވެ. ނާހިދުގެ ލޮލުން ފައިބަމުންދިޔަ ކަރުނަތައް ފެނި އިނާޝާއަށް ކެތެއްނުވިއެވެ. އެދަރިފުޅު އޭނާ ބޮޑުކުރީ އެތައް އަނިޔާއަކާއި ވޭނެއް ލިބިގެންނެވެ. މިއަދު އޭނާ ހާއްސަ އެހީއަށް ބޭނުންވެފައިވާ މީހަކަށް ވެފައި އެވަނީވެސް އެދަރިފުޅަށްޓަކައި ކުރި ވަރުގަދަ ހަނގުރާމައެއްގެ ސަބަބުންނެވެ. ވީއިރު އެދަރިފުޅުގެ ހިތް ޒަހަމްވެ ކަރުނަ ފައިބަމުންދާ މަންޒަރު ބަލަން އެ މައިވަންތަ ހިތަށް ކެތްވެދާނެބާއެވެ؟\n"ކިހިނެއްވީ ދަރިފުޅާ؟ ކާކު ދަރިފުޅަށް ތިވަރުގެ އަނިޔާއެއް ދިނީ؟" އިނާޝާ ނާހިދު ކުރެން އަހަމުން ދިޔައެވެ. އޭރު އިނާޝާގެ އަޑުވެސް ވަނީ ކުރެހިފައެވެ.\n"މަންމާ! އެކުއްޖާދެކެ އަޅުގަނޑަށް ލޯބިވެވުނިއޭ. ގަސްދަކުނޫން. އެނގޭ އުމުރުގެ ތަފާތު ހުރިކަންވެސް. އެކަމަކު ކީތްކުރާނީ. ވަރަށް ވަރަށް ލޯބިވޭ. މިއަދު..... މިއަދު އަޅުގަނޑަށް އިހުސާސްވެއްޖެ ނަސީބުގަދަ މީހަކަށް ނޫނީ އެމީހަކު އެންމެ ލޯބިވާ މީހަކު ނުލިބޭނެކަން" ނާހިދު ވާހަކަދައްކަމުން ދިޔައެވެ. އޭނާގެ ވާހަކަދެއްކުމުގައިވާ އަސަރުތަކާއި މޫނަށް ވެރިވެފައިވާ ކުލަވަރުތަކުން އޭނާގެ ހިތަށް ކޮށްފައިވާ އަސަރު ހާމަވަމުން ދިޔައެވެ.\n"ދެރަނުވޭ ދަރިފުޅާ! އަދި ދަރިފުޅު ލޯބިވާ މީހަކު ދަރިފުޅަށް ލިބޭނެ. މަންމަގެ ހެޔޮ ދުއާ ވަނީ އަބަދުވެސް ދަރިފުޅާއެކު" ނާހިދުގެ ދެލޯ ކައިރި ދެއަތުން ފޮހެދެމުން އިނާޝާ ވާހަކަދެއްކިއެވެ.\n"އެކަމަކު މަންމާ!......... އަޅުގަނޑު މަސައްކަތްކުރާނަން އެލޯބި ހިތުން ފޮހެލަން" ނާހިދު ބުނެލިއެވެ. އޭރުވެސް އޭނާގެ ދެލޮލުން ކަރުނަތިއްކަކަށްފަހު ތިއްކެއް ދިޔައީ ފައިބަމުންނެވެ.\n"ދަރިފުޅުގެ މި މަންމައަކީވެސް ލޯބީގައި ކާމިޔާބު މީހެއްނޫން. ހުރިހާކަމެއްވެސް ވާނީ ރަނގަޅަށް.... ދަރިފުޅު ތިހާ ލޯބިވަނީ ކޮންކުއްޖެއްދެކެތަ؟" އިނާޝާ އަހާލިއެވެ. ނާހިދު އިނާޝާގެ މޫނަށް ބަލައިލިއެވެ.\n"އެއީ....އެއީ އަޒްކާ......." ލަސްލަހުން ނާހިދު ބުނެލިއެވެ. އިނާޝާއަށް ދެލޯމަރައިލެވުނެވެ. ކުރިންވެސް އޭނާއަށް ވަނީ އެކަމަށް ޝައްކުވެފައެވެ. މިހާރު އޭނާއަށް ޔަގީންވެއްޖެއެވެ. ނާހިދު އިނާޝާގެ ކޮނޑުގައި ބޯ އަޅައިލިއެވެ. އޭނާގެ ހިތަށް ވަނީ އެތައް އަސަރެއް ކޮށްފައެވެ. އަލަތު ލޯބި އަތުން ބީވެގެން ދިޔުމުން ކޮންމެ މީހެއްގެ ހިތަށްވެސް ކުރާނެ އަސަރު މިވަގުތު ނާހިދުގެ މޫނުން ދިޔައީ ފެންނަމުންނެވެ.\nރޭގަނޑުގެ ނާސްތާ މޭޒުމައްޗަށް އެރުވުމަށްފަހު ދުރުގައިހުރެ އެތަކެއްޗަށް ފަޒާ ނަޒަރު ހިންގާލިއެވެ. އެއްވެސް އެއްޗެއް މަދުތޯ ޔަޤީންކޮށްލުމަށެވެ. ޒިންކު ކައިރިއަށް ގޮސް ދެއަތް ދޮވެލުމަށްފަހު އޭނާ ގޭތެރެއަށް ވަދެގެން ދިޔައެވެ. ބުރުހާނުއްދީން ނިދާ ކޮޓަރީގައި ޓަކިޖަހާލުމަށްފަހު އިރުކޮޅަކު މަޑުކޮށްލިއެވެ.\n"ކާންތައްޔާރުވެފައި ހުރީ" ބުރުހާނުއްދީން ދޮރު ހުޅުވާލުމާއެކު އަދަބުވެރިކަމާއެކު ފަޒާ ބުނެލިއެވެ. ބުރުހާނުއްދީން އާއެނކޭ ބުނުމާއެކު ފަޒާ ދެން ދިޔައީ މާހިލް ބަލައެވެ. ބުރުހާނުއްދީން މޭޒު ކައިރީގައި އިށިންތާ މާގިނަ އިރެއްނުވެ މާހިލް ޖެހިގެން އިށީނެވެ. ފަޒާ އެދެބަފައިންނަށް ދަތިނުވާނޭހެން ކާއެއްޗެހިތައް ކައިރިކޮށްދެމުން ދިޔައެވެ.\n"މާލްގެ ވަޒީފާގެ ކަންތައްތައް ކިހިނެއް ދަނީ؟" ބުރުހާނުއްދީން އަހާލިއެވެ. އޭނާގެ ދަރިފުޅާ ހަމަޖެހިލައިގެން ވާހަކަދައްކާނެ ފުރުސަތު އޭނާއަށް ލިބެނީ ހަމައެކަނި ކާމޭޒު ކައިރިން ކާގަޑިތަކުގައެވެ.\n"ވަރަށް ރަނގަޅު. މިހާރު އޮފީހަށް ސަލާން ނުބުނަން. ވަރަށް ފަރުވާތެރިކަމާއެކު އޮފީހަށްދަން" މާހިލް ބުނެލިއެވެ. މާހިލްއަކީ ކަސްޓަމްގައި މަސައްކަތްކުރަން ފެށިއިރު ދެދުވަހުން އެއްދުވަހު އޮފީހަށް ސަލާން ބުނެގެން އުޅުނު މީހެކެވެ. ނަމަވެސް ފަހުން ބުރުހާނުއްދީންގެ ނަސޭހަތުގެ ސަބަބުން އެދުވަސްކޮޅު އެކަންތައް ރަނގަޅު ކުރި ނަމަވެސް ފަހުން އަނެއްކާވެސް ދޭތެރެއަކުން ސަލާން ބުނެލައެވެ.\n"ދިރިއުޅުމެއް ފަށައިގެން ތިއުޅެނީ ތިމާއަށް ތިމާއަކީ ކަންކަމުގައި ޒިންމާނެގޭ ހަރުދަނާ މީހެއް ކަމުގައި ގަބޫލުކުރެވޭތީތަ؟" ބުރުހާނުއްދީން އަހާލިއެވެ. އޭނާ ވާހަކަދެއްކީ މަޑުން ނަމަވެސް އަޑުގައި ހަރުކަށިކަމެއް ހުރިހެން މާހިލްއަށް ހީވިއެވެ. އެހެންކަމުން އޭނާ ބޯޖަހައިލީ ރޮށިތައްޓަށް ބަލަން އިނދެއެވެ.\n"އެހެންވިއްޔާ ތިމާގެ އަމިއްލަ އަނބިމީހާ ރޭގަނޑު ނުނިދައި އިންތިޒާރުގައި ބައިންދާފައި ރޭގަނޑު ހަތަރުދަމު ކޮންތާކު ތިއުޅެނީ؟ އެއީ ބައްޕަ މާހިލްގެ މަންމަ ދުނިޔޭގައި ހުރިއިރު ދުވަހަކުވެސް ކަންތައްކުރި ގޮތެއްނޫން" ބުރުހާނުއްދީން ވާހަކަދެއްކިއެވެ. މާހިލް އޭނާގެ ކައިރީގައި ކޮޅަށްހުރި ފަޒާއަށް ބަލައިލިއެވެ. އޭނާ ހީކުރީ ފަޒާ ބުރުހާނުއްދީން ކައިރީ ވާހަކަތަކެއް ދައްކައިގެން އުޅުނީ ކަމަށެވެ.\n"ފަޒާ ބައްޕަ ކައިރީގައި އެއްޗެކޭ ކީތަ؟" މާހިލް އަހައިލިއެވެ. އޭނާގެ އަޑުގައިވަނީ ނުރުހުމެވެ.\n"ނޫން...." ފަޒާގެ ޖަވާބު އަވަހެވެ.\n"މިއުޅެނީ ފަޒާ އެއްޗެއް ކިޔައިގެނެއްނޫން. ބައްޕައަށް މިގޭތެރެއިން އެމަންޒަރުތައް ފެންނާތީ" ބުރުހާނުއްދީން ބުނެލިއެވެ.\n"މިދޭތެރެއިން އޮފީހުގައި މަސައްކަތްތަކެއް ނިންމަންވެގެން ލަހުން އާދެވުނީ. އެހެންޏާ ވަރަށް ނުދަން ފަޒާ އެކަނި ބަހައްޓާފަ" މާހިލް ބުނެލިއެވެ. ފަޒާ މާހިލްގެ މޫނަށް ބަލައިލީ އެއްވެސް ޖެހިލުމެއްނެތި މާހިލް އޮޅުވާލުމުންނެވެ. އޭނާ ހިތުގައިވެސް ޖެހުނެވެ. މާހިލް ކަންތައްކުރާ ގޮތުގެ ވާހަކަ އެވަގުތު ބުނެފާނަމޭ އޭނާ ހިތަށް އެރިއެވެ. ނަމަވެސް ތަނުގެ މަސްލަހަތު ނަގައިލަން ބޭނުންނުވާތީ އޭނާ ހިމޭންވިއެވެ.\n"ކުރީ ދުވަހު ބައްޕަ ފެނުނީމަ އެރެސްޓޯރަންޓުން އަންހެނަކަށް ގޮތެއްވިއެއްނު. އެއީ ކާކުތަ؟ ބައްޕަ ދަންނަ މީހެއްތަ؟" މާހިލް އެއްޗެއް ހަނދާންކޮށްލަމުން ބުނެލިއެވެ. އޭނާ ބޭނުންވީ ބުރުހާނުއްދީން ދައްކަމުންދިޔަ ވާހަކައިގެ މިސްރާބު ބަދަލުކޮށްލާށެވެ. ބުރުހާނުއްދީން ގެންގުޅުނު އުލާއި ސަމުސާ ތަށި ތެރެއަށް ދޫވިއެވެ. އޭނާގެ ލޯމައްޗަށް އެމަންޒަރުތައް ސިފަވާން ހެށިއެވެ.\n"އެއީ.....އެއީ ދަންނަ މީހެއްނޫން. އެމީހާއަށް ވީގޮތެއް އެއްގޮތަކަށްވެސް ބައްޕައަކަށް ނޭނގޭ.... މިރޭ ދެން ބޭރަށް ނުދާތި. ބައްޕަ މިދަނީ ނިދަން. ގުޑްނައިޓް" ބުރުހާނުއްދީން އެތަނުން ނިކުމެގެން ދިޔައީ ހަނދާންކުރަން ބޭނުންނުވާ ހަނދާންތަކެއް ސިކުނޑި ތެރޭގައި ރަސްކަންކުރަން ފެށުމުންނެވެ.\nހަފްތާއެއް ފާއިތުވެގެން ދިޔައިރުވެސް އަޒްކާއަށް ނާހިދާ ބައްދަލެއް ނުވެއެވެ. އެއްގޭތެރޭ އުޅުނަސް އަޒްކާއަށް ނާހިދު ފެނިފައި ވަނީ ވެސް މަދު ފަހަރަކުއެވެ. އެކަމުގެ ސަބަބުން އަޒްކާ ހިތުގައި ޖެހި އެކަން ބައްޔަކަށް ބަދަލުވަމުން ދިޔައެވެ. މިވީ ދުވަސްތަކުގައި ވަރަށްބޮޑަށް ނާހިދު އޭނާ ދުރުކޮށްލައިފިއެވެ. މާހިލްވެސް އޭނާގެ ހިތް ހަލާކުކޮށްލީއެވެ. ހަމައެގޮތަށް އޭނާގެ އިހުސާސްތަކާ ނާހިދުވެސް ކުޅެނީ ހެއްޔެވެ؟ މިއީ އަޒްކާގެ ހިތުގައި އުފެދިފައިވާ ޝަކުވާތަކެވެ. ނާހިދު އޭނާއާ ވާހަކަދައްކާ އަޑުއަހާލާހިތުން އޭނާގެ ދެކަންފަތް ވަނީ ކޮޅަށްޖެހިފައެވެ. އެއަތުގެ ފިރުމުން ލިބޭނެކަމުގައި އޭނާ ދިޔައީ އެތައް އުންމީދެއް ކުރަމުންނެވެ. ނުފެންނަތާ ގިނައިރުވުމުން އެސޫރަ ދެކިލާހިތުން އޭނާގެ ދެލޯ ފުންމައިގެން އަންނަވަރުވެއެވެ.\nހުކުރުދުވަހެވެ. އެހާ ފަތިހު ހޭލައިގެން އަޒްކާ ބޭރަށް ނިކުތީ އެންމެ މަގުސަދެއްގައެވެ. ހަމައެކަނި ނާހިދު ދެކިލުމަށްޓަކައެވެ. އޭނާ ބޭރުގޭޓް ފެންނަގޮތަށް ބަހައްޓާފައިވާ ކުޑަ ކޮފީ މޭޒު ކައިރީގައި އިނީ ޖޮގިން ނިންމާފައި ނާހިދު އަންނާނެ ވަގުތާ ދިމާކުރާށެވެ. އެގޮތުގައި މާގިނައިރު އިންނާކަށް ނުޖެހުނެވެ. އޮރެންޖު ކުލައިގެ ބެނިއަންއާއި ޓްރެކްޝޫޓްގައި ވަދެގެން އެއަންނަނީ އޭނާގެ ހިތުގެ ހަމަޖެހުމެވެ. އަތުގައި އޮތް ފިނިފެންފުޅި މޫނަށް އަޅަމުން އައި ނާހިދަށް އަޒްކާ ފެނުނީ ސިޓިންރޫމަށް ވަންނަން ދަނިކޮށެވެ. އަޒްކާ ކުރިއަށް ހިނގައިގަތެވެ. ނާހިދުގެ ދުރުކަން އެތައް ދުވަހަކު އޭނާ ތަހައްމަލު ކޮށްފިއެވެ. އިތުރަށް ދެން ކެތްކުރާނެހާ ހިތްވަރެއް އޭނާގެ ނެތެވެ.\n"އަޒްކާ... ހާދަ ހެނދުނަކާ ހޭލައިގެން ތިއުޅެނީ" އޭނާއާ ދާދި ގާތުގައި އަޒްކާ މަޑުކޮށްލުމުން ނާހިދު ބުނެލިއެވެ.\n"ނާހިދު ކިހިނެއްތަ؟" ނާހިދު ކުރި ސުވާލުގެ ބަދަލުގައި އަޒްކާ ކޮށްލީ ސުވާލެކެވެ.\n"ހެހެހެ.... މިހުރީ ފެންނާކަށްނު" އަޒްކާގެ މޫނަށް ނުބަލަން މަސައްކަތްކުރަމުން ނާހިދު ބުނެލިއެވެ.\n"ކުޑައިރުކޮޅަކު ވާހަކަދައްކާލެވިދާނެތަ؟" އަޒްކާ ބުނެލިއެވެ. އޭނާ މިއަދު ހުރީ އޭނާގެ ހިތުގައިވާ ހުރިހާ ޝަކުވާތަކެއް ނާހިދުގެ ކުރިމަތީގައި ފާޅުކުރަން ނިންމައިގެންނެވެ.\n"އޮފްކޯޒް... އެކަމަކު މިގަޑީގަތަ؟ ވަރަށް ޓަޔާޑް. ފަހުންދޯ.... " ނާހިދު ކުޑަ ދުވުމެއްގައި ވަދެގެން ދިޔައީ އަޒްކާގެ އުންމީދުތަކަށް ފަސްއަޅައި ފޮރުވައިލަމުންނެވެ. އަޒްކާ ހިތުގައި ޖެހުނެވެ. އިހުތިޔާރަކާއިނުލައި އޭނާގެ ދެލޯ ފުރިގެންއައެވެ. ނާހިދުގެ އެ ދުރުކަން ކޮންމެވެސް އެއްދުވަހަކުން އޭނާ މޮޔަކޮށްލަފާނެއެވެ.\n"ވައި.....ވައި ނާހިދު؟" ކަރުނައިގެ ތެރެއިން އަޒްކާއަށް ބުނެވުނެވެ.\nނާހިދު ދެކެ އަޒްކާއަށް ވެވިފައިވާ ލޯތްބެއްގެ ސަބަބުން އޭނާއަށް އަންނަމުންދާ ބަދަލުތައް އެންމެ ކައިރިން ފެންނަމުން ދަނީ މޯހަންދާސްއަށެވެ. އަޒްކާގެ އުޅުމުގައި ކުރިއަށްވުރެ ވެސް މަޑުމައިތިރިކަމެއް ހުންނަކަން މޯހަންދާސްއަށް ފާހަގަވިއެވެ. އެކަމުގެ ފަހަތުގައި ފޮރުވިފައިވާ ސަބަބު ހޯދަން މޯހަންދާސް އެވާހަކަތައް ހިއްސާކުރީ އޭނާގެ އަނބިމީހާއާއެވެ.\n"އިނާއަކަށް ހިއެއްނުވޭތަ އެމަންޖެ ކަމަކާ ވިސްނާހެން؟" ވަގުތަކީ ހަވީރުގެ ވަގުތެވެ. ދެމަފިރިން މަޑުކޮށްލައިގެން ތިބީ ޓެރަސްމަތީގައި ބަހައްޓާފައި ހުރި އުނދޯއްޔެއްގައެވެ.\n"އެއުމުރުގެ ކުދިންނަށް އެކަހަލަ ބަދަލުތައް އަންނާނެ. ﷲ އިރާދަކުރެއްވިއްޔާ އެކަންތައްތައް ނިމިގެންދާނީ އަހަރެމެންނަށް އުފާވެރި ހަބަރެއް ގެނުވަމުން" ދެމާނަ އެކުލެވޭ ރާގެއްގައި އިނާޝާ އޭނާގެ ފިރިމީހާއާ ވާހަކަދައްކަމުން ދިޔައެވެ.\n"ތިބުނީ؟ އިނާއަށް ކިހިނެއް އެނގުނީ ތިހެންބުނަން" ހައިރާންކަން އެކުލެވިގެންވި ބެލުމަކުން އިނާޝާއަށް ބަލައިލަމުން މޯހަންދާސް ބުނެލިއެވެ.\n"މިބުނީ އަޒްކާއަކީ އަހަރެމެންގެ ދަރިއެއްނު. އެކުއްޖާއަށް އުފަލެއް ލިބިއްޖިއްޔާ އަހަރެމެންވެސް އުފަލެއްނުވާނީ. ވެދާނެއެއްނު އުފަލެއް ލިބެންއުޅޭ ކަމަށްވެސް" އިނާޝާ ވާހަކަދެއްކިއެވެ.\n"އެމަންޖެއަށް ކިތައް އަހަރުތަވީ މިހާރު" މޯހަންދާސް އަހާލިއެވެ.\n"މީގެ ދެދުވަސް ކުރިން ސަތާރަ އަހަރު އެވީ" އިނާޝާ ބުނެލިއެވެ. އޭނާއަށް އެކަން އެނގުނީ އެވާހަކަ ނާހިދު ބުނުމުންނެވެ.\n"އެހެންތަ! ކުރިން ތިވާހަކަ ބުނިނަމަ..." މޯހަންދާސް އޭނާގެ ޖީބުގައި އޮތް ފޯނުނަގައި އަޒްކާއަށް ގުޅައިލިއެވެ. އަދި އުނދަގުލަކަށް ނުވާނަމަ ޓެރަސްއަށް އައުމަށް އެދުނެވެ.\nކުޑައިރުކޮޅެއްފަހުން އަޒްކާ އިނީ އެދެމަފިރިން ކައިރީގައި ޓެރަސްމަތީގައެވެ. މޯހަންދާސް ދައްކަންއުޅޭ ވާހަކައެއް ނެނގޭތީ އޭނާ އިނީ ކަންބޮޑުވެފައެވެ.\n"އުފަންދުވަސް އައިއްސަ ދިޔައިރު ބޭބެމެން ކައިރީ ނުވެސް ބުނަމެއްނު. މިއީ ދުރުބައެއް ނޫނޭ ނުބުނަންތަ؟" މޯހަންދާސް ލޯތްބާއެކު ވާހަކަދެއްކިއެވެ.\n"އަޅުގަނޑުވެސް ހަނދާނެއް ނެތް. އެހެންނޫނަސް އުފަންދުވަސް އަޅުގަނޑު ފާހަގަކުރީ ކުރީގަ. މިހާރު މީ ކުރީގެ އަޒްކާއެއްނޫން. އެހެންވީމަ އެކަހަލަ ދުވަސްތައް ރަނގަޅީވެސް އަޅުގަނޑަށް ހަނދާންނުވިއްޔާ" އަޒްކާ ބުނެލިއެވެ.\n"އަލްހަމްދުލިއްލާހް.... ދަރިފުޅު ކޮންކަމެއް ބޭނުމީ ބޭބެމެންގެ ފަރާތުން" މޯހަންދާސް ބުނެލިއެވެ. އަޒްކާއަށް ހައިރާންކަމާއެކު ވަކިވަކިން އެދެމަފިރިންގެ މޫނަށް ބަލާލެވުނެވެ.\n"ބުނަން ފަސްނުޖެހޭ. އަޒްކާ މިގޭގައި ތިއުޅެނީ ބޭބެމެންގެ ދަރިއެއްގެ ގޮތުގައި. ވީއިރު ތި ދަރިފުޅަށްޓަކައި ބޭނުންވާ ކަންތައްތައް ކޮށްދިނުމަކީ ބޭބެމެން ދެކޭ ގޮތުގައި ބޭބެމެންގެ ޒިންމާއެއް. އެހެންވީމަ ފަސްނުޖެހި އަވަހަށް ބުނޭ" މޯހަންދާސް އަޒްކާގެ ބޮލުގައި ފިރުމާލަމުން ބުނެލިއެވެ.\n"އަޅުގަނޑުގެ މާޒީގައި އުޅެން ޖެހުނު ގޮތުން ކިޔަވަން ފުރުސަތެއް ނުލިބޭ. އަޅުގަނޑު ވަރަށްބޮޑަށް ކިޔަވަން ބޭނުން. އެފުރުސަތު އަޅުގަނޑަށް ލިބުނިއްޔާ ވަރަށް އުފާވާނެ" އަޒްކާ ހިތަށްކުރި އަސަރެއްގެ ބޮޑުކަމުން އޭނާގެ ދެލޮލުން ކަރުނަ ނީރާލިއެވެ.\n"ތިއީ އެއްވެސް ކަމެއް ނޫނެއްނު. ކޯޗެއް ކިޔަވަން ބޭނުންވަނީ" މޯހަންދާސް އަހައިލިއެވެ.\n"ވަރަށް ކުޑައިރުއްސުރެވެސް ނަރުހަކަށް ވާހިތްވޭ. އިންސާނިއްޔަތަށްޓަކައި ޚިދުމަތް ކުރުމަކީ އަޅުގަނޑު އަބަދުވެސް ދެކޭ ހުވަފެނެއް" އަޒްކާ ބުނެލިއެވެ.\n"އިރާދަކުރެއްވިއްޔާ ބޭބެމެން މިއަދުން ފެށިގެން ދަރިފުޅުގެ ތިއެދުން ފުރިހަމަކޮށްދިނުމަށް މަސައްކަތް މިފެށީ..." އަޒްކާއަށް މޯހަންދާސްގެ މޭގައި ބޯ އަޅައިލެވުނެވެ. މިއަދު އޭނާއަށް މޯހަންދާސްއާއި އިނާޝާގެ ފަރާތުން މަޔަކާއި ބަފައެއްގެ ލޯބި އިހުސާސް ކުރެވެން ފަށައިފިއެވެ. އޭނާއަށް މަދުވަނީ ހަމައެކަނި ހިތުގެ ހިތްހަމަޖެހުމެވެ. އެ ހަމަޖެހުން ގުޅިފައިވަނީ ނާހިދާއެވެ. މާހިލްއާ ލޯބީގެ ގޮތުން ގުޅިގެން އުޅުނުއިރު ކުރެވުނު އިހުސާސްތަކާއި މުޅިން ތަފާތު އިހުސާސްތަކެއް މިހާރު އޭނާއަށް އެބަކުރެވެއެވެ. އޭނާ ނާހިދު ދެކެ ވަނީ އެއަށްވުރެ މާތް ލޯތްބެކެވެ. އޭނާ ނާހިދާ ރައްޓެހިވެގެން ދުވަސްތައް ހޭދަކުރަން ބޭނުމެއްނުވެއެވެ. ބޭނުންވަނީ ކައިވެނީގެ މަތިވެރި ގުޅުމުން ނާހިދާ ގުޅޭށެވެ.


Adhaalath medhuverikoh Haafizaku genaumah 26,000 Rufiyaa\nއެހެން އަހަރު ތަކެކޭ އެެއްގޮތަށް މިއަހަރުގެ ރަމަޟާން މަހުވެސް ރާއްޖޭގެ މިސްކިތްތަކުގައި އިމާމުވެ ހިފްޒުކޮށް ތަރާވީހު ނަމާދުކުރުމަށް 50 ހާފިޒުން ގެނައުމަށް ނިންމާފައިވާ ކަމަށް އަދާލަތު ޕާޓީން ބުނެފި އެވެ.\nއަދާލަތުން ބުނީ ރަމަޟާން މަހަށް އެޕާޓީ މެދުވެރިކޮށް ހާފިޒުން ގެންނަން ބޭނުންވާ ފަރާތްތަކަށް ފުުރުސަތު ހުޅުވާލާފައިވާ ކަމަށެވެ.\nއެގޮތުން ހާފިޒުން ރާއްޖެ ގެނައުމާއި، ފޮނުވާލުމާއި، މާލޭގައި މަޑުކުރާ ވަގުތާއި ރަށްރަށަށް ފޮނުވުމާއި، ރަމަޟާން މަސް ނިމުމާއިއެކު އަނބުރާ މާލެ ގެނެސް މާލޭގައި މަޑުކުރަންޖެހޭ މުއްދަތުގައި ހިނގާނެ ހަރަދާއި، ހާފިޒުންނަށް ދޭ އެލަވަންސަށް ހިނގާނެ ހަރަދުގެ ގޮތުގައި މިއަހަރު ނެގުމަށް ހަމަޖެހިފައިވަނީ 26،000 ރުފިޔާ ކަމަށެވެ.\nއެހެން ކަމުން އަދާލަތު ޕާޓީ މެދުވެރިކޮށް ހާފިޒުން ގެނައުމަށް ޝައުގުވެރިވާ ފަރާތްތަކުން އަންނަ މަހުގެ 13ވާ ބުރާސްފަތި ދުވަހުގެ މެންދުރުފަހު 15:00 ގެ ކުރިން އަދާލަތުގެ މަރުކަޒީ އިދާރާއަށް ނުވަތަ އީމެއިލް މެދުވެރިކޮށް އެކަން އަންގާ ފައިސާ ދެއްކުމަށް އެދޭ ކަމަށެވެ.\nރަށްރަށުން އެދިގެން ކޮންމެ އަަހަރަކުވެސް އަދާލަތު ޕާޓީން ގެންދަނީ ރަމަޟާން މަހު ރާއްޖޭގެ މިސްކިތްތަކުގައި އިމާމުވެ ހިފްޒުކޮށް ތަރާވީހު ނަމާދުކުރުމަށް ހާފިޒުން ގެންނަމުންނެވެ.\nއަދާލަތު ޕާޓީ ރޯދަ މަސް


އެސްޓީއޯއިން ފިޔާ، އަލުވި، ބިސް ކޮންޓްރޯލްކޮށްގެން ވިއްކަން ފަށައިފި އެސްޓީއޯއިން ފިޔާ، އަލުވި، ބިސް ކޮންޓްރޯލްކޮށްގެން ވިއްކަން ފަށައިފި\nއެސްޓީއޯއިން ފިޔާ، އަލުވި، ބިސް ކޮންޓްރޯލްކޮށްގެން ވިއްކަން ފަށައިފި\nމާލޭ ބާޒާރުމަތީ ހުރި ފިޔާ ބަސްތާތަކެއް. ފޮޓޯ ޕީއެސްއެމް ނިއުސް\nސްޓޭޓް ޓްރޭޑިންގ އޯގަނައިޒޭޝަން، އެސްޓީއޯއިން ވިއްކާ ފިޔާ ބިސް އަދި އަލުވި ކޮންޓްރޯލްކޮށްގެން ވިއްކަން ފަށައިފިއެވެ. އެސްޓީއޯއިން ބުނީ މިއީ ރާއްޖޭގެ ބާޒާރުގައި މި ބާވަތްތަކުގެ އަގު އުފުލެމުންދާތީ އަގު ހެޔޮކޮށް ހުރިހާ ރައްޔިތުންނަށްވެސް ޚިދުމަތްދިނުމަށް އެޅި ފިޔަވަޅެއްކަމަށެވެ.\nޕީއެސްއެމް ނިއުސްއަށް މަޢުލޫމާތުދެއްވަމުން އެސްޓީއޯގެ މީޑިއާ އޮފިޝަލް އަބްދުﷲ މުޙައްމަދު ވިދާޅުވީ މުދާ ކޮންޓްރޯލްކޮށް ހެޔޮއަގެއްގައި ވިއްކުމަށް އެކުންފުނިން ނިންމާފައިވަނީ ބައެއް އަމިއްލަ ވިޔަފާރިތަކުން މުދަލުގެ އަގު ބޮޑުކުރަމުންދާތީކަމަށެވެ.\nއެހެންކަމުން، މިތަކެތީގެ އަގު ވަކި ހަމައެއްގައި ހިފެހެއްޓުމަށް ކޮންމެ މީހަކަށް އެއްކިލޯ ފިޔާ، އެއްކިލޯ އަލުވި އަދި އެއް ޓްރޭ ބިހުގެ ރޭޓުން މުދާ ވިއްކުމަށް ނިންމާފައިވާކަމަށް އޭނާ ވިދާޅުވިއެވެ.\nއެސްޓީއޯއިން ބިސް ވިއްކަނީ 1.50 ރުފިޔާއަށެވެ. ފިޔާ އަދި އަލުވި ވިއްކަނީ 12 ރުފިޔާއަށް ކިލޯއެކެވެ.\nއެސްޓީއޯއިން ގެނެސްފައިވާ ބިސް ކޭސްތަކެއް- ފައިލް ފޮޓޯ: ޕީއެސްއެމް ނިއުސް\nއެހެންނަމަވެސް ބާޒާރުގައި މިތަކެތީގެ އަގު ދަނީ އުފުލެމުންނެވެ. އެގޮތުން ބާޒާރުގައި ފިޔާ އަދި އަލުވި ކިލޯއެއް 30 ރުފިޔާއަށް ލިބޭއިރު ބިސް ވިއްކަމުން ދަނީ 2.50 ރުފިޔާއާއި އާއި3ރުފިޔާ ދެމެދުގެ އަގެއްގައެވެ.\nބާޒާރުގައި ބިސް ކޭސް ހުރީ 400 އާއި 550 ރުފިޔާއާއި ދެމެދުގެ އަގުތަކެއްގައެވެ. އަލުވި ބަސްތާ 300 އާއި 500 ރުފިޔާއާއި ދެމެދުގެ އަގުތަކެއްގައި ލިބެންހުރިއިރު ފިޔާ ބަސްތާގެ އަގު ވަނީ 650 ރުފިޔާއާއި ހަމައަށް އުފުލިފައެވެ.\nމުދަލުގެ އަގު އުފުލިދާނެ ފަދަ ހާލަތެއްގައި މުދާ ކޮންޓްރޯލްކޮށްގެން ވިއްކާނެކަމަށް މީގެ ކުރިން އިކޮނޮމިކް މިނިސްޓަރ ފައްޔާޟް އިސްމާޢިލް ވެސް ވަނީ ވިދާޅުވެފައެވެ.\nކޯވިޑް-19 ވައިރަހުގެ ސަބަބުން ބިރުވެރިކަން އުފެދިފައިވާ މި ދަނޑިވަޅުގައި ރައްޔިތުންނަށް ކާބޯތަކެތީގެ ދަތިކަމެއް ނާންނާނެކަން ކަށަވަރުކޮށްދިނުމަށްޓަކައި އެސްޓީއޯއިން ދަނީ ގިނަ މަސައްކަތްތަކެއް ކުރަމުންނެވެ. އެގޮތުން މިހާރުވެސް 10 މަސްދުވަހަށް ވާވަރަށް ކާޑުގެ ބާވަތްތައް ސްޓޮކްކުރުމުގެ މަސައްކަތް އެސްޓީއޯއިން ދަނީ ކުރަމުންނެވެ.\nއެގޮތުން ހޮނިހިރު ދުވަހު އިންޑިއާއިން 500 މެޓްރިކް ޓަނުގެ ހަކުރާއި 993 މެޓްރިކް ޓަނުގެ ހަނޑޫ ވަނީ ރާޢްޖެ ގެނެސްފައެވެ.


Officer Akaai Gaidheen Thakeh Covid-19 Ah Fassi Vehjje އޮފިސަރަކާއި ގައިދީންތަކެއް ކޮވިޑަށް ފައްސިވެއްޖެ – Huvadhoo News Officer Akaai Gaidheen Thakeh Covid-19 Ah Fassi Vehjje Huvadhoo News\nއޮފިސަރަކާއި ގައިދީންތަކެއް ކޮވިޑަށް ފައްސިވެއްޖެ\nމޯލްޑިވްސް ކަރެކްޝަނަލް ސަރވިސްގެ ބެލުމުގެ ދަށުން ހިންގާ ތިން ޖަލެއްގައި ތިބި ގައިދީންތަކަކާއި ޖަލު ބަލަހައްޓާ އޮފިސަރަކު ކޮވިޑް-19 އަށް ފައްސިވެއްޖެއެވެ.\nކަރެކްޝަންއިން ވިދާޅުވީ، ކޮވިޑް-19 ގެ އަލާމާތް ހުރެގެން ނެގި ސާމްޕަލްތަކުން ހުޅުމާލެ ޖަލުން އެއް އޮފިސަރަކާއި މާލެ ޖަލުން 8 ގައިދީއެއްގެ އިތުރުން މާފުށި ޖަލުން 1 ގައިދީއަކު ކޮވިޑަށް ފައްސިވެފައިވާ ކަމަށެވެ.\nކޮވިޑްގެ އަލާމާތް ހުރެގެން ނެގި ސާމްޕަލް ތަކުން ހުޅުމާލެ ޖަލުން 1 އޮފިސަރަކާއި މާލެ ޖަލުން 8 ޤައިދީއެއްގެ އިތުރުން މާފުށި ޖަލުން 1 ޤައިދީ އަކު ވަނީ ޕޮޒިޓިވް ވެފައެވެ. މިވަގުތު އިތުރު އޮފިސަރުންނާއި ޤައިދީންގެ ސާންޕަލް ދަނީ ނެގެމުން\n— Maldives Correctional Service (@CorrectionsMv) December 14, 2021\nއަދި މިވަގުތު އިތުރު އޮފިސަރުންނާއި ގައިދީންގެ ސާމްޕަލް ނަގަމުންދާ ކަމަށްވެސް ކަރެކްޝަން އިން ވިދާޅުވިއެވެ.\nމީގެ ކުރިންވެސް ޖަލުން ގިނަ އަދަދެއްގެ ގައިދީންނާއި ޖަލު ބަލަހައްޓާ އޮފިސަރުންތަކެއް ވަނީ ކޮވިޑް-19 އަށް ފައްސިވެފައެވެ.\nކޮވިޑް-19 މާފުށި ޖަލު


ރައީސް ސޯލިހްގެ ތާއީދު ޝިފާޒަށް\nމަރިޔަމް ލީނާ 8 ނޮވެމްބަރު 2019 20:19\nރައީސް ސޯލިހް ޝިފާޒަށް މަޤާމުގެ ލިޔުން ހަވާލުކުރައްވަނީ\nއެމްޑީޕީގެ ނައިބު ރައީސް އަކު ހޮވުމަށް ބާއްވާ އިންތިހާބުގައި ރައީސް އިބްރާހިމް މުހައްމަދު ސޯލިހު ތާއީދު ކުރައްވަނީ އެމްޑީޕީގެ މިހާރުގެވެސް ނައިބު ރައީސް އަދި ރައީސް އޮފީހުގެ މެމްބަރު މުހައްމަދު ޝިފާޒަށް ކަމަށް އިތުބާރު ހުރިގޮތަކަށް "ދިޔަރެސް" އަށް މައުލޫމާތު ލިބިއްޖެއެވެ.\nޝިފާޒުގެ ކެމްޕެއިންގައި އިސްކޮށް ހަރަކާތްތެރިވާ ބޭފުޅަކު ވިދާޅުވި ގޮތުގައި ރައީސްގެ ފުރިހަމަ ތާއީދު އޮތީ ޝިފާޒަށެވެ. އެމްޑީޕީގެ ނައިބު ރައީސް ކަމަށް ދެން ވާދަކުރައްވަނީ ހިތަދޫ އުތުރު ދާއިރާގެ މެމްބަރު މުހައްމަދު އަސްލަމްއެވެ. އަސްލަމް އަކީ ކުރީގެ ރައީސް ނަޝީދާއި ވަރަށް ގާތް ބޭފުޅެކެވެ. އަދި މި ހިނގާ 19 ވަނަ ރައްޔިތުންގެ މަޖްލީހުގެ ރައީސް ކަމަށް ގެންނަންވެސް ރައީސް ނަޝީދު ފުރަތަމަ ތާއީދު ކުރެއްވީ އަސްލަމްއަށެވެ. ނަމަވެސް ފަހުން ވާދަވެރިވެ މަސްލަހަތަށްޓަކައި ކަމަށް ވިދާޅުވެ އަސްލަމް ވަނީ އަސްލަމްގެ ނަން އަނބުރާ ގެންނަވާ އެ މަޤާމަށް ރައީސް ނަޝީދުގެ ނަން ހުށަހަޅުއްވާފައެވެ.\nރައީސް ސޯލިހްގެ ތާއީދު ޝިފާޒަށް ލިބިފައިވާ އިރު، އޭގެ އިތުރުންވެސް އެމްޑީޕީގެ ބައެއް ބޭފުޅުން ދަނީ ޝިފާޒަށް ތާއީދު ކުރައްވަމުންނެވެ. މިގޮތުން ރައީސް އޮފީހުގެ މިނިސްޓަރު މުހައްމަދު ނަސީމް (ކެރަފާ ނަސީމް) ވެސް ވަނީ ޝިފާޒަށް ތާއީދު ކުރައްވާކަން ހާމަކުރައްވާފައެވެ. އަދި ރައީސް އޮފީހުގެ މިނިސްޓަރު އަލީ ޝިޔާމްވެސް ވަނީ ޝިފާޒުގެ ކެމްޕެއިން ޖަލްސާއެއްގައި ބައިވެރިވެވަޑައިގެން ޝިފާޒަށް ތާއީދު ކުރައްވާކަން އިއުލާންކުރައްވާފައެވެ.\nއެމްޑީޕީގެ ނައިބު ރައީސް ކަމަށް ޝިފާޒް އަދި އަސްލަމް ކުރިމަތިލައްވާއިރު، އެމްޑީޕީގެ ރައީސް ކަމަށް ކުރިމަތިލައްވަނީ އެ ޕާޓީގެ މިހާރުގެވެސް ރައީސް، ރައީސް މުހައްމަދު ނަޝީދެވެ. ރައީސް ނަޝީދު ޕާޓީގެ ރައީސް ކަމުގައި ހުންނެވި ނަމަވެސް އެ ޕާޓީގެ އަސާސީ ޤަވާއިދު ބުނާގޮތުން އެމްޑީޕީގެ ވެރިކަމެއް އޮންނަ އިރު، އެ ޕާޓީގެ އެންމެ އިސް ފަރާތަކަށް ވާނީ ޤައުމުގެ ރައީސަކަށް ހުންނަވާ ބޭފުޅެކެވެ. އެހެން ކަމުން އަސާސީ ޤަވާއިދު ބުނާގޮތުން އެމްޑީޕީގެ އެންމެ އިސްފަރާތަކީ މިހާރުގެ ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހެވެ. ނަމަވެސް ރައީސް ސޯލިހް އެމްޑީޕީ ހިންގުމުގައި މާބޮޑު ދައުރެއް އަދާކުރައްވާތަނެއް އަދިނުފެނެއެވެ.\nރައީސް ސޯލިހް ޝިފާޒު އެމްޑީޕީ މެމްބަރު އަސްލަމް\nNovember 24, 2019 17:09:58\nއެމްޑީޕީގެ އެތެރޭގެ އިންތިޚާބުގެ ނަތީޖާ އަސްލަމް ޤަބޫލުނުކުރައްވާކަން އިޢުލާނުކުރައްވައިފި\nNovember 23, 2019 00:35:16\nއެމްޑީޕީ އިންތިހާބުގައި ޝިފާޒު ވޯޓު އޮޅުވާލި ކަމުގެ ތުހުމަތު!\nNovember 27, 2019 17:27:45\nއަސްލަމްގެ ޝަކުވާތަކަށް ބެލުމެއް ނެތި އެމްޑީޕީއިން ދާއިމީ ނަތީޖާ އާންމުކޮށްފި


Rahthakun ekani ves dhaulathah nulibey faisaa ge adhadhu 3.4 billion rufiyaa ah araa: Assad\nއެސެޓް ރިކަވަރީ ކޮމިޝަންގެ ރައީސް އަހުމަދު އައްސަދު--\nނުލިބޭ ފައިސާގެ އަދަދު 3.4 ބިލިއަން ރުފިޔާއަށް އަރާ: އައްސަދު\n23 ޖުލައި 2020 - 16:32:44\nއެމްއެމްޕީއާރުސީގެ ހިޔާނާތުން ދައުލަތަށް 3.4 ބިލިއަން ރުފިޔާ ލިބެން ޖެހޭ ކަމަށް އެސެޓް ރިކަވަރީ ކޮމިޝަނުގެ ރައީސް އަހުމަދު އައްސަދު ވިދާޅުވެއްޖެ އެވެ.\nއެސެޓް ރިކަވަރީ ކޮމިޝަނުން މިހާރު ރައީސް އޮފީހުގައި ބާއްވަމުން އަންނަ ނޫސްވެރިންގެ ބައްދަލުވުމުގައި އައްސަދު ވިދާޅުވީ، ރަށްތައް އަގު މަގުކުރާނެ އުސޫލެއް އޮތް ނަމަވެސް ފަޅުތައް އަގު މަގުކުރާނެ އުސޫލެއް ނެތް ކަމަށެވެ. އެހެންކަމުން، އަގުތައް ބަލާފައި ވަނީ ރަށްތައް ހިމަނައިގެން ފާހަގަކުރައްވާ އައްސަދު ވިދާޅުވީ ނުލިބިގެން އުޅެނީ 77 މިލިއަން ޑޮލަރު ނޫންކަމަށެވެ.\nއަދި ނުލިބިގެން އުޅެނީ 210 މިލިއަން ނުވަތަ 3.4 ބިލިއަން ރުފިޔާކަމަށް ވެސް ވިދާޅުވި އެވެ.\n"އަޅުގަނޑުމެންނަށް އަބަދުވެސް އިވޭ އަޑެއް މިވެނި އެއްޗެއް ގަންނަންވާ އަގަށް ވުރެ ބޮޑު އަގުގައި ގަނެފިއޭ. އޭގެ އަނެއް ކޮޅު ދައުލަތުގެ އަޅުގަނޑުމެން ހުރިހާ ރައްޔިތުންގެ މުދަލެއް ލިބެންވާ އަގަށް ވުރެ ކުޑަ އަގެއްގައި ދޫކޮށްލުމަކީ އެެއާ އެއްވަރަށް ބޮޑު މައްސަލައެއް،"\nއޭގެ އިތުރުން އައްސަދު ވިދާޅުވީ، ދައުލަތަށް ފަޅުތައް ހިމަނައިގެން ލިބެން ޖެހޭ ފައިސާގެ އަދަދު ކަނޑައަޅާނަމަ، ހަތަރު ބިލިއަނަށް ވުރެ މައްޗަށް އަރައިގެންދާނެ ކަމަށެވެ. އަދި އެފައިސާގެ ތެރެއިން ލިބިފައި ވަނީ 1.1 މިލިއަން ކަމަށް ވެސް ވިދާޅުވި އެވެ.\nބަލަމުން އަންނަ މައްސަލަތަކުގެ ތެރޭގައި 37 ރަށަކާއި 12 ފަޅެއް ހިމެނޭއިރު އައްސަދު އިތުރަށް ވިދާޅުވީ، އެ ރަށްތަކާއި ގުޅިގެން އަމަލުކުރާނެ ގޮތާއި ގުޅިގެން ދެ ހިޔާލެއް ދީފައިވާ ކަމަށެވެ. އެއީ ގާނޫނީ ހަމުގެ ތެރެއިން އެކަމަށް ހައްލެއް ހޯދުމާއި އެކަމުގެ އިގްތިސޯދީގޮތުން ބަލަން ޖެހޭ ކަންކަމަށް ބެލުމަށް ފަހު ގޮތެއް ކަނޑައެޅުން ކަމަށެވެ. އަދި މަދަނީ މައްސަލައެއްގައި ޖިނާއީ ކަމެއް އެކުލެވިގެންވާނަމަ އެކަން ހުއްޓާލެވިގެން ނުވާނެކަން ފާހަގަކުރެއްވި އެވެ.\nއަދި ދައުލަތުގެ އެއްވެސް މުދަލެއް އަމިއްލަ ފަރާތަކާއި ހަވާލުކުރެވޭނަމަ އެ ބޭނުންކޮށްގެން މަންފާއެއް ހޯދާއިރު ރައްޔިތުންނަށް ވެސް މަންފާ ވާންޖެހޭ ކަމަށް ވިދާޅުވި އެވެ. އެގޮތަށް އެކަން ނުވާނަމަ ބައެއްގެ އަތުގައި މުދާ ބޭއްވުމުގެ ރަނގަޅު ސަބަބެއް ނުފެންނަ ކަމަށް ވެސް އައްސަދު ވިދާޅުވި އެވެ.\nރައީސް އޮފީސްއެސެޓްސް ރިކަވަރީ ކޮމިޝަން


ރައީސް ޔާމިންގެ ސަރުކާރުން ރައީސް ނަޝީދު ހައްޔަރުކުރެއްވުމަށް ކުރައްވަމުންގެންދަވާ މަސައްކަތް ހުއްޓާލެއްވުމަށް ގޮވާލުން – Maldivian Democratic Party\n21 ޖެނުއަރީ 2015\nރައީސް ޔާމިންގެ ސަރުކާރުން ރައީސް ނަޝީދު ހައްޔަރުކުރެއްވުމަށް ކުރައްވަމުންގެންދަވާ މަސައްކަތް ހުއްޓާލެއްވުމަށް ގޮވާލުން\nދިވެހިރައްޔިތުންގެ ޑިމޮކްރެޓިކް ޕާރޓީ (އެމް.ޑީ.ޕީ) ގެ ރައީސް އަދި ދިވެހިރާއްޖޭގެ ކުރީގެ ރައީސުލްޖުމްހޫރިއްޔާ މުޙައްމަދު ނަޝީދު މިހާރު ރާއްޖެއިން ބޭރަށް ކުރައްވަމުންގެންދަވާ ދަތުރުފުޅަށްފަހު އެނބުރި ރާއްޖެވަޑައިގަތުމާއެކު ރައީސުލްޖުމްހޫރިއްޔާ ޔާމިން ޢަބްދުލްޤައްޔޫމުގެ ސަރުކާރުން އެމަނިކުފާނު ހައްޔަރުކުރައްވަން ނިންމަވާފައިވާކަމުގެ އިންޒާރުތައް އެކި ފަރާތްތަކުން އެމަނިކުފާނަށް ލިބިވަޑައިގަންނަވަމުން އެބަ ދެއެވެ.\nރައީސް މުޙައްމަދު ނަޝީދު ހައްޔަރުކުރައްވަން ރައީސް ޔާމިން ޢަބްދުލްޤައްޔޫމުގެ ސަރުކާރުން އުޅުއްވާކަމުގެ އިންޒާރުތައް ލިބިވަޑައިގަންނަވަމުން ގޮސްފައި މިވަނީ ސިޔާސީ އެކި ފަރާތްތަކަށް ރައީސް ޔާމިން ޢަބްދުލްޤައްޔޫމުގެ ސަރުކާރުން ބިރުދައްކަވައި އަދި ސަރުކާރުން ޤާނޫނު އަސާސީގެ ބާރު ކަނޑުވާލައްވަމުން ގެންދަވާ ދަނޑިވަޅެއްގައިކަން ފާހަގަކުރަމެވެ.\nރައީސް މުޙައްމަދު ނަޝީދަކީ ރައްޔިތުންގެ މެދުގައި އެންމެ މަޤުބޫލު، އަދި ރައްޔިތުންގެ ލޯތްބާއި އިޙްތިރާމް އެންމެ ބޮޑަށް ލިބިވަޑައިގެން ހުންނެވި ސިޔާސީ ލީޑަރ ކަމަށްވާއިރު، އަދި ރާއްޖޭގެ ރައީސުލްޖުމްހޫރިއްޔާކަން ކުރައްވާފައިވާ ބޭފުޅެއް ކަމަށްވާއިރު، ޤާނޫނު އަސާސީންނާއި އަދި ވަކި ޚާއްޞަ ޤާނޫނަކުން އެމަނިކުފާނަށް ރައްކާތެރިކަން ކަށަވަރުކޮށްދިނުމަށް ދައުލަތުގެ މައްޗަށް ލާޒިމުވެގެންވާއިރު، ރައީސް ޔާމިން ޢަބްދުލްޤައްޔޫމުގެ ސަރުކާރުން އެމަނިކުފާނަށް ބިރުދެއްކެވުމަށް ކުރައްވަމުންދާ މަސައްކަތް ހުއްޓާލެއްވުމަށް ރައީސް ޔާމިން ޢަބްދުލްޤައްޔޫމުގެ ސަރުކާރަށް އެމް.ޑީ.ޕީ އިން ގޮވާލަމެވެ.


Bangkok in 12.5 tonne ge cargo Maldivian in genesfi - AO News\nބެންކޮކުން 12.5 ޓަނުގެ ކާގޯ މޯލްޑިވިއަނުން ގެނެސްދީފި\nމޯލްޑިވިއަންގެ ކާގޯ ފްރައިޓަރގައި ބެންކޮކުން މާލެ ގެނައި މުދާ އޮފްލޯޑް ކުރަނީ - ފޮޓޯ: މޯލްޑިވިއަން\nރާއްޖޭގެ ޤައުމީ އެއާލައިން، މޯލްޑިވިއަނުން ތައިލެންޑްގެ ވެރިރަށް ބެންކޮކުން 12.5 ޓަނުގެ ކާގޯ ރާއްޖެ ގެނެސްދީފި އެވެ.\nމޯލްޑިވިއަނުން ބުނީ އެ ކުންފުނީގެ ކާގޯ ފްރައިޓަރ ގައި ރޭ 11323.3 ކިލޯގެ މުދާ ބެންކޮކުން މާލެ ގެނެސްފައިވާ ކަމަށެވެ. އަދި ކުރިއަށް އޮތް ތަނުގައިވެސް ޑިމާންޑަށް ބެލުމަށްފަހު ބެންކޮކް ނޫން އިތުރު އެހެން ޤައުމުތަކަށްވެސް ކާގޯ ދަތުރުތައް ކުރާނެ ކަމަށް އެ އެއާލައިނުން ބުނެއެވެ.\n11323.3 kgs of cargo were carried from Bangkok to Male on our #CargoFreighter last night. #Maldivian pic.twitter.com/SPqbu5m7QM\n— Maldivian (@MaldivianAero) April 10, 2020\nއެގޮތުން އިންޑިއާ އާއި ދުބާއީފަދަ ތަންތަނުންވެސް މުދާ ގެންނަން ބޭނުންވާ ފަރާތްތަކަށް އެ ފުރުސަތު ހުޅުވާލާފައިވާ ކަމަށް މޯލްޑިވިއަނުން ބުނެއެވެ.\nއަދިވެސް ކޮންޓްރޯލް ނުކުރެވި ދުނިޔޭގައި ހަލުވިކަމާއެކު ފެތުރެމުން އަންނަ ކޮވިޑް-19 ބަލީގެ ސަބަބުން ގިނަ ޤައުމުތައް ލޮކްޑައުން ކޮށްފައިވާއިރު، ރާއްޖެއަށް އަންނަ ގިނަ ފްލައިޓްތައްވެސް ވަނީ ދަތުރުތައް ހުއްޓާލައިފަ އެވެ. އޭގެ ސަބަބުން ރާއްޖެއަށް މުދާ އެތެރެކުރުމުގައި ވިޔަފާރިވެރިންނަށް ވަނީ ގޮންޖެހުންތަކާއި ކުރިމަތިލާން ޖެހިފަ އެވެ.\nމޯލްޑިވިއަނުން ދަނީ ކޮވިޑް-19 އާއި ގުޅިގެން ދިވެހިންނަށް އެކި ގޮތްގޮތުން އެހީތެރިކަން ފޯރުކޮށްދެމުންނެވެ. އެގޮތުން އިންޑިއާ އާއި ސްރީ ލަންކާ އަދި މެލޭޝިޔާގައި ދިރިއުޅޭ ދިވެހިންނަށް މޯލްޑިވިއަންގެ ފްލައިޓްތަކުގައި އެހީގެ ތަކެތި ގެންގޮސްދީފައިވާއިރު، މޯލްޑިވިއަނުން ވަނީ ލަންކާ އާއި އިންޑިއާގެ ކޮޗިން އަދި މެލޭޝިޔާގައި ތާށިވެފައި ތިބި ބައެއް ދިވެހިންވެސް އަނބުރާ ރާއްޖެ ގެނެސްދީފައެވެ.\nބެންކޮކްކޮވިޑް-19މޯލްޑިވިއަންސިއްހީ ކުއްލި ނުރައްކަލުގެ ހާލަތު


JP Ge Leader Kamah Gasim Kurimahcheh Nulaane - Vaguthu\nޖުމްހޫރީ ޕާޓީގެ ލީޑަރުކަމުގެ މަގާމަށް ގާސިމް ކުރިމައްޗަށް ނުލާނެ\nޖުމްހޫރީ ޕާޓީގެ ކޮންގްރެސް ފަށަން ތައްޔާރުވެފައި ވަނިކޮށް އެޕާޓީގެ ލީޑަރު ކަމުގެ މަގާމަށް ކުރިމަތިނުލާނެ ކަން ޕާޓީގެ ލީޑަރު ގާސިމް އިބްރާހިމް އިއުލާން ކުރައްވައިފިއެވެ.\nޖުމްހޫރީ ޕާޓީ އަކީ 2008 ވަނަ އަހަރު ގާސިމް ރައީސް ކަމުގެ މަގާމަށް ކުރިމަތިލައްވަން ވެގެން އުފެއްދި ޕާޓީއެކެވެ. ޖުމްހޫރީ ޕާޓީ އުފެއްދިއިރު ގާސިމް ހުންނެވީ ރައީސް މައުމޫން ސަރުކާރުގެ ފިނޭންސް މިނިސްޓަރުގެ މަގާމުގައެވެ. އެޕާޓީ އުފެއްދީ އޭރު ރައްޔިތުންގެ މަޖިލީހުގައި އެމްޑީޕީ ތަމްސީލް ކުރައްވަމުން ގެންދެވި ބައެއް މެންބަރުން އެމްޑީޕީ އިން ވަކިވެވަޑައިގެންނެވުމަށް ފަހުއެވެ. ގާސިމް ވަނީ ޖުމްހޫރީ ޕާޓީ އުފެއްދުމުގެ އަޑީގައި ހުންނެވުމަށް ފަހު ފިނޭންސް މިނިސްޓަރު ކަމުގެ މަގާމުން އިސްތިއުފާދެއްވާ ޖުމްހޫރީ ޕާޓީ އާއި ގުޅިވަޑައިގެންފައެވެ. އެއިރުއްސުރެ ޖުމްހޫރީ ޕާޓީގެ ލީޑަރަކީ ގާސިމެވެ.\nއިއްޔެ ގާސިމް ފޭސްބުކް މެދުވެރިކުރައްވާ ދެއްވި ބަޔާނުގައި ވިދާޅުވީ ޕެރޯލްގެ ޤާނޫނު އޮތްގޮތުން އޭނާ އަށް ޕާޓީގެ ލީޑަރުކަމުގެ މަގާމަށް ކުރިމަތިލެވެން ނެތް ކަމަށެވެ.\nޕެރޯލްގެ ޤާނޫނު މިހާރު އޮންނަ ގޮތުން އެއްވެސް ޖިނާޢީ ކުށެއް ސާބިތުވެފައިވާ މީހަކަށް ސިޔާސީ ޕާޓީއެއްގެ އެއްވެސް މަގާމެއް އަދައެއް ނުކުރެވޭނެއެވެ.\nގާސިމް ޖުމްހޫރީ ޕާޓީގެ ލީޑަރު ކަމަށް ކުރިމަތިނުލާނެ ކަމަށް ވިދާޅުވެފައި ވާއިރު ބެލެވޭ ގޮތުގައި އެމަގާމަށް ކުރިމަތިލާނީ ކުރީގެ ނައިބު ރައީސް ޑރ.މުހައްމަދު ޖަމީލް އަހްމަދެވެ.\nޖުމްހޫރީ ޕާޓީގެ ކޮންގްރެސްގައި މިފަހަރު ރައީސް އަކު ވެސް ހޮވާނެއެވެ. ޕާޓީގެ ރައީސް ކަމަށް އެމްޑީޕީގެ ކުރީގެ ޗެއާޕާސަން އަލީ ވަހީދު ވަނީ ކުރިމަތިލައްވާފައެވެ.\nޖުމްހޫރީ ޕާޓީގެ ކޮންގްރެސް އޮންނާނީ މާދަމާ އިން ފެށިގެން ހުކުރު ދުވަހުގެ ނިޔަލަށް ގާސިމްގެ ޕެރަޑައިސް އައިލެންޑް ރިސޯޓްގައެވެ.\nޖޫން 20, 2018 11:20\nސަހަރޯ.ޕެރޯލްގެ ޤާނުނު އޮތް ގޮތުން ޤާބެއައް ޕާޓީގެ ރައީސް ކަމައް ކުރިމަތި ނުލެވޭކަން އެނގޭ އިރު، ދިވެހި ރާއްޖެގެ ރައީސުލްޖުމްހޫރިއްޔާގެ މަޤާމައް ބޮޑު ކުއްވެރިޔަކައް ކުރިމަތި ނުލޭވޭނެ ކަމުގެ މާއްދާ މި ޤާބެއައް ނުފެންނަނީ ކީވެބާއޭ ހިތައް އަރާ.ވެރިކަން ކުރާ ހިއްވިޔަސް މީ ބޮޑުވަރު ކަންނޭނގެ.\nޖޫން 20, 2018 11:21\nޕާރޓީތަކުން ރައްޔިތުންގެ މަގުބޫލުކަން ހޯދާފައިވާ އެމް.ޑީ.ޕީގެ މެމްބަރުންގެ ތާއީދު ލިބިގެންދިޔަ އަލީވަހީޯދު ޖުމުހޫރީ ޕާރޓީގެ ތެެރެއިން ރައީސް ކަމަށް އައިސް އެބުނާ މުހުލަތުގައި ކަންތައްތައް ހަމަޖައްސައި ހުރިހާ ސިޔާސީ މީހުން މިނިވަންކޮށް އަލުން އިންތިޚާބަކަށް ފުރުސަތުދީ ގޮވާލާނެ ކަމަށް ފެނޭ\nޖޫން 20, 2018 11:26\nއޯކޭ ނުލިޔަސް ލިއަސް\nޖޫން 20, 2018 12:28\nތިޔަ ގަނަތައް ނުތެޅި ޤާސިމުގެ ސިކުނޑިން ރަގަޅަށް ވިސްނާ ތިޔަ ޖެހިފަހުރި މަޅިން ނުކުމެ ހިންދެމިލާށެވެ. މިއަދުގެ ސަރުކާރާއެކު ކުރިޔަށް ދާށެވެ!\nޖޫން 20, 2018 13:24\nނުހުރެވޭނެ މަޑަކުން. މޮޔައީ ވަކިވަރަކަށް ނޫނިއްޔަ! ދިއްދޫ ސަމީރުމެން، ތިމަރަފުށީ ރިޔާޒުމެން ޤާސިމްގެ ބޯކައިގެން ޖީބުތައް ފުރަނީ! ޤާސިމަކަށް ރެއަކާ ނުލާ!\nޖޫން 20, 2018 13:22\nހެހެ. ކުރިމަތި ލައިގެން ހޮވުނަސް ކޮން އެއްޗެއް ކެވޭނީ.\nޖޫން 20, 2018 13:28\nމާބައިދޫ ކޮންމެ މީހަކީ ތިމާވެށީގެ ރޮނގުން ޕީ.އެޗް.ޑީ ނަގައިގެން ތިބި މީހުން ވިއްޔަ! އެހެންވީމަ ނެރު ކަނޑަންވާ ދިމާ އެމީހުނަށް ވަރަށް އެނގޭނެ! ހެހެހެހެ!\nޖޫން 20, 2018 13:53\nހެޔޮނުވާނެ! ކުރިމަތިލާ! އެހެންނޫނީ ތިއީ އެއްވެސް ވައްތަރެއްގެ ރައީސަކަށް ނުވާނެ!


Real Madrid ge coach kan nulibunas kanbodeh nuvey: Mourinho | Mihaaru\nމޮރީނިއޯ: އޭނާ ވަނީ ރެއާލުގެ ކޯޗުކަން ނުލިބުނަސް މާޔޫސްނުވާ ކަމަށް ބުނެފައި.-- ފޮޓޯ: އޭއެފްޕީ\nރެއާލް މެޑްރިޑުގެ ކޯޗުކަން ނުލިބުނަސް ކަންބޮޑެއްނުވޭ: މޮރީނިއޯ\n15 މާޗް 2019 - 08:58\nމެޑްރިޑް (މާޗް 15) - އޭނާ އަށް ރެއާލް މެޑްރިޑްގެ ކޯޗުކަން ނުލިބުނަސް ކަންބޮޑުނުވާ ކަމަށާއި ވަރަށް އަވަހަށް ޓީމަކުން ފެނުމުގެ ފުރުސަތު އެބައޮތް ކަމަށް މަޝްހޫރު ފުޓްބޯޅަ ކޯޗު ހޯސޭ މޮރީނިއޯ ބުނެފި އެވެ.\nރެއާލުން މޮރީނިއޯ ގެންނަން މަޝްވަރާ ވެސް ކޮށްފައިވަނިކޮށް އޭނާ ގެންނަން ދެކޮޅު ހެދީ ރެއާލުގެ ސީނިއާ ބައެއް ކުޅުންތެރިންނެވެ. އެ ކުޅުންތެރިންގެ ލަފާގެ މަތިން ރެއާލުގެ ރައީސް އެންމެ ފަހުން ނިންމީ ކުރީގެ ކޯޗު ޒިނެދިން ޒިދާން އަލުން ގެންނާށެވެ.\nމޮރީނިއޯ ބުނީ އޭނާ އަކީ އަބަދުވެސް ގިނަ ހުށަހެޅުންތަކެއް ލިބެމުން އަންނަ ކޯޗެއް ކަމަށާއި ރެއާލުން ޒިދާނާ ޓީމު ހަވާލުކުރުމުން އެކަމަށް މަރުހަބާ ކިޔާ ކަމަށެވެ.\n"ރެއާލުގެ ނިންމުން ވަރަށް ފުރިހަމަ ޒިދާނަކީ ވަރަށް މޮޅު ކޯޗެއް. ޒިދާން އެންމެ ފަހުން ކްލަބްގައި ހުރިއިރު ސާބިތުކޮށްދިން އޭނާގެ ފެންވަރު،" މިދިޔަ ހޯމަ ދުވަހު ރެއާލުން ސަންޓިއާގޯ ސޮލާރީ ކޯޗުކަމުން ވަކިކޮށް އެ މަގާމަށް ޒިދާން ހަމަޖެއްސުމާ ބެހޭގޮތުން މޮރީނިއޯ ބުންޏެވެ.\nއޭނާ ބުނީ މިއީ ރެއާލަށާއި ޒިދާނަށް ވެސް ފައިދާކުރާނެ ނިންމުމެއް ކަމަށް ގަބޫލުކުރާ ކަމަށެވެ.\n"ރެއާލަށް ވެސް ރަނގަޅުވާނެ. އަދި ޒިދާނަށް ވެސް މި ނިންމުން ރަނގަޅުވާނެ. މިއީ ޒިދާނަށް އަނެއްކާ ވެސް އޭނާގެ ފެންވަރު ސާބިތުކޮށްދޭން ލިބިގެންދިޔަ ރަނުގެ ފުރުސަތެއް. އޭނަ މިހާރު އެ ފަށަނީ އާ ޕްރޮޖެކްޓެއް. އަހަރެން އެކަން ބަލަން ވަރަށް ޝައުގުވެރިވޭ،" މޮރީނިއޯ ބުންޏެވެ.\n"އަހަރެންގެ އުއްމީދަކީ ހުރިހާ ކަމެއް ރަނގަޅަށް ދިއުން."\nމިދިޔަ ޑިސެމްބަރު މަހު މެންޗެސްޓާ ޔުނައިޓެޑްގެ ކޯޗުކަމުން މޮރީނިއޯ ވަކިކުރުމުން އޭނާ އަންނަނީ ބީންސްޕޯޓްސްގެ ފުޓްބޯޅަ އެނަލިސްޓެއްގެ ގޮތުގައި މަސައްކަތްކުރަމުންނެވެ. ފްރާންސްގެ މީޑިއާ ރިޕޯޓްތައް ބުނާގޮތުން މޮރީނިއޯ ގެންދަން ޕީއެސްޖީން އަންނަނީ މަސައްކަތްކުރަމުންނެވެ. ދާދި ފަހުން މީޑިއާ އަށް ދިން އިންޓަވިއުއެއްގައި މޮރީނިއޯ ވަނީ ފްރާންސް ލީގުން އޭނާ ފެނިދާނެ ކަމުގެ އިޝާރާތެއް ދީފަ އެވެ. މި ފަހަރުގެ ޗެމްޕިއަންސް ލީގުގެ ދެ ވަނަ ބުރުން ކެޓުމުން ޕީއެސްޖީގެ ކޯޗުކަން މިހާރު ހުރި ތޯމަސް ޓުޗެލް އަށް ގެއްލޭނެ ކަމަށް ގިނަ ރިޕޯޓްތައް ބުނެ އެވެ.\nއިތުރު ލިޔުންތައް ރިއަލް މެޑްރިޑް ހޯޒޭ މޮރީނިއޯ


Adeeb ge mahsala beyrukohli gaazee ge mahsala balanee\nގާޒީ އިސްމާއިލް ރަޝީދު-- ފޮޓޯ: އަވަސް\n15 ޖުލައި 2020 - 21:26:29\nކުރީގެ ނައިބު ރައީސް އަހުމަދު އަދީބުގެ މައްޗަށް ދައުލަތުން އުފުލި ހަތް ދައުވާ ބާތިލްކުރެއްވި ކްރިމިނަލް ކޯޓުގެ ގާޒީ އިސްމާއިލް ރަޝީދުގެ މައްސަލަ ޖުޑީޝަލް ސާވިސް ކޮމިޝަން (ޖޭއެސްސީ) އިން ބަލަން ފަށައިފި އެވެ.\nއެމްއެމްޕީއާރްސީ ހިޔާނާތުގެ މައްސަލައިގައި އަދީބުގެ މައްޗަށް ހަތް ދައުވާއެއް ކޮށްފައިވާއިރު އެ ދައުވާތައް ކޮށްފައިވަނީ ޕީޖީ އޮފީހާއި އަދީބާއި ދެމެދު ހަދާފައިވާ އިއުތިރާފް އެއްބަސްވުންތަކުގެ މައްޗަށް ބިނާކޮށެވެ. އެކަމަކު އިއްޔެ އޮތް އިބްތިދާއީ އަޑުއެހުމުގައި ގާޒީ ވަނީ އޭނާގެ މައްޗަށް އުފުލި ދައުވާތައް ބާތިލުކޮށް، މިނިވަންކޮށްފަ އެވެ.\nޖޭއެސްސީން މިރޭ ބުނީ މިއަދު ބޭއްވި ކޮމިޝަނުގެ 50 ވަނަަ ބައްދަލުވުމުގައި ގާޒީ އިސްމާއިލް ރަޝީދުގެ މައްސަލަ ބަލަން ނިންމާފައިވާ ކަމަށެވެ. އެ މައްސަލަ ބަލަނީ އަދީބުގެ މައްޗަށް އުފުލި ހަތް ދައުވާގެ މައްސަލައާ ފަނޑިޔާރުންގެ ގާނޫނާއި ފަނޑިޔާރުން އަމަލުކުރަން ޖެހޭ ސުލޫކީ މިންގަނޑާ ހިލާފަށް އަމަލުކޮށްފައިވާ ކަމަށް ބުނެ ހުށަހަޅާވާ މައްސަލައަކާ ގުޅިގެން ކަމަށް ވެސް ޖޭއެސްސީން ބުނެ އެވެ.\nހަތް ދައުވާ ބާތިލުކުރުމުން މިއަދު ޕީޖީ އޮފީހުން ވެސް ވަނީ އެ މައްސަލަ އިސްތިއުނާފު ކުރުމަށް ހައި ކޯޓަށް ފޮނުވާފަ އެވެ.\nރޭ ވަނީ އަދީބު ފުރުން މަނާކޮށް ކްރިމިނަލް ކޯޓުން އަމުރެއް ވެސް ނެރެފަ އެވެ. ފުލުހުން ބުނެފައި ވަނީ އެމްއެމްޕީއާރުސީ މެދުވެރިކޮށް ހިންގާފައިވާ ޖިނާއީ ކުށްތަކާއި ގުޅޭގޮތުން ކްރިމަނަލް ކޯޓުގައި އުފުލިފައިވާ ދައުވާތައް ބާތިލުކުރުމުން އެމައްސަލަ ދައުލަތުގެ ފަރާތުން އިސްތިއުނާފު ކުރުމަށްޓަކައި އެމައްސަލައިގައި ހިމެނޭ އަދީބުގެ މައްޗަށް ފުރުން މަނާ އަމުރެެއް ނެރެދިނުމަށް ފުލުހުން އެދުން ކަމަށެވެ.


REPORT: Housing Minister Kamah Ayyan Kurahvaanee Dhen Kaaku? | Hathaavees\nހައުސިން މިނިސްޓަރަކަށް އައްޔަންކުރައްވާނީ ދެން އަންނާނީ ކާކު؟\nއެމްއާރްއެމުން ވަޒީރުކަމަށް ހުށަހަޅާނެ ކަމަށް ލަފާކުރެވޭ ބައެއް ބޭފުޅުން\nހައުސިން މިނިސްޓަރުކަމުން ރޭ އިސްތިއުފާ ދެއްވި އާތިފާ ޝަކޫރަށް އެ މަގާމު ރައީސް އިބްރާހީމް މުހައްމަދު ސޯލިހު ދެއްވީ އެއްގޮތަކަށްވެސް އާތިފާ ވެގެނެއް ނޫނެވެ. އާތިފާ އަކީ ގާބިލު ކަނބަލެކެވެ. އެކަމަނާ އަކީ ހައުސިންގެ ދާއިރާގައި ތަޖުރިބާކާރު ކަނބަލެކެވެ. އެތައް ދުވަސްތަކެއް ވަންދެން ހައުސިން މިނިސްޓްރީގައި އެކަމަނާ ވަނީ މަސައްކަތްޕުޅު ކުރައްވާފައެވެ. ނަމަވެސް އެކަމަނާ އަށް ރައީސް ސޯލިހު އެ މަގާމު ދެއްވީ އެކަމަނާ އަކީ ސަރުކާރު ކޯލިޝަން އެމްއާރްއެމްގެ މެންބަރަކަށް ވާތީއެވެ.\nއެމްއާރްއެމް އަކީ ކުރީގެ ރައީސް މައުމޫން އަބްދުލްގައްޔޫމް އިސްވެ ހުންނަވައިގެން އުފެއްދެވި ސިޔާސީ ޕާޓީއެކެވެ. ރައީސް ސޯލިހު ވެރިކަމަށް ގެނައުމަށްޓަކައި އެމްއާރްއެމްގެ އިސް ބޭފުޅުންނާއި ރައީސް މައުމޫނަށް ތާއީދު ކުރައްވާ ގިނަ މީހުން ވަނީ ބުރަ މަސައްކަތްތަކެއް ކުރައްވާފައެވެ. އެހެންކަމުން ރައީސް ސޯލިހުގެ ސަރުކާރުގައި އެމްއާރްއެމް އަށް ވަނީ ސަރުކާރުން 20 ޕަސެންޓު ދީފައެވެ. އެ 20 ޕަސެންޓުގެ ތެރޭގައި ހައުސިން މިނިސްޓްރީ އަކީވެސް އެމްއާރްއެމްގެ ސްލޮޓެކެވެ.\nކޮންމެއަކަސް ހައުސިން މިނިސްޓަރުކަމުން އާތިފާ އިސްތިއުފާ ދެއްވީ މަގާމާއި ހަވާލުވެވަޑައިގެންނެވިއިރު ވެސް އެކަމަނާ އަށް ދިމާވެފައިވާ ސިއްހީ މައްސަލައަކާއި ގުޅިގެންނެވެ. މިވަގުތު އެކަމަނާ އަށް އެފަދަ ބޮޑު ޒިންމާއެއް އަދާ ކުރެއްވުމަށް ސިއްހީ ހާލަތު ތަނެއް ނުދެއެވެ.\nހައުސިން މިނިސްޓަރުގެ މަގާމުން އާތިފާ އިސްތިއުފާ ދެއްވުމާއި އެކު ރޭ މިވަނީ އެމްއާރްއެމްގެ މޯލްޑިވްސް ރިފޯމް މޫވްމަންޓްގެ އިންތިޤާލީ އެގްޒެކެޓިވް ކޮމިޓީގެ ބައްދަލުވުމެއް އޮންލައިންކޮށް ބާއްވާފައެވެ. "ހަތާވީސް އޮންލައިން" އަށް އެނގިފައިވާ ގޮތުގައި މި ބައްދަލުވުމުގައި ހައުސިން މިނިސްޓަރު ކަމަށް ގެންނާނެ ބޭފުޅަކާއި މެދު ވަނީ މަޝްވަރާ ކުރެވިފައެވެ. އަދި އެ ބައްދަލުވުމަށް ބައެއް ނަންތައް ވެސް ވަނީ ހުށަހަޅުއްވާފައެވެ.\nއެނގިފައިވާ ގޮތުގައި ހައުސިން މިނިސްޓަރު ކަމުގެ މަގާމަށް ގެނައުމަށް ތިން ނަމެއް ރޭގެ ބައްދަލުވުމުގައި ވަނީ ހުށަހަޅާފައެވެ. އެގޮތުން އެއް ނަމަކީ އެމްއާރްއެމްގެ އިންތިގާލީ ރައީސް އަދި ކުރީގެ ރައީސް މައުމޫން އަބްދުލްގައްޔޫމްގެ ދޮށީ ފިރިހެން ދަރިކަލުން ފާރިސް މައުމޫނެވެ. ދިއްގަރު ދާއިރާގެ ކުރީގެ މެންބަރު ފާރިސްގެ ނަން ހުށަހެޅުއްވި ނަމަވެސް އޭނާ ވަނީ އެކަމަށް އިންކާރު ކުރައްވާފައެވެ.\nދެވަނަ ނަމަކަށް ހުށަހެޅުއްވީ ރައީސް ސޯލިހު ވެރިކަމަށް ގެނައުމަށް ގިނަ މަސައްކަތްތަކެއް ކުރެއްވި އާމިނަތު ނާދިރާއެވެ. އަދި ތިންވަނަ ނަމެއްގެ ގޮތުގައި ހުށަހެޅުއްވީ ހެރިޓޭޖު މިނިސްޓަރު ޔުމްނާ މައުމޫންގެ ފިރިކަލުން މުހައްމަދު ނަދީމްގެ ނަމެވެ. ނަމަވެސް މި ދެ ބޭފުޅުންވެސް މިކަމަށް [ހައުސިން މިނިސްޓަރުގެ މަގާމަށް] ޖަވާބެއް ދެއްވި ކަމެއް އަދި ނޭނގެއެވެ.\nމި ތިން ބޭފުޅުންގެ އިތުރުންވެސް މި މަގާމަށް ވަޑައިގަތުމަށް ގާތް ދެ ބޭފުޅަކު އެމްއާރްއެމްގެ މެންބަރުންގެ ގޮތުގައި އެބަ ތިއްބެވިއެވެ. އެއީ ކުރީގެ ޖެންޑާ މިނިސްޓަރު އަނީސާ އަހުމަދާއި އަދި ހަމަ ކުރީގެ ޖެންޑާ މިނިސްޓަރުކަން ކުރެއްވި ރާޝިދާ ޔޫސުފްއެވެ. މި ދެ ބޭފުޅުންނަކީ ވެސް މިނިސްޓަރުގެ މަގާމަށް ވަރަށް ގާބިލު ދެ ބޭފުޅުންނެވެ.\nކޮންމެއަކަސް ހައުސިން މިނިސްޓަރުގެ މަގާމަށް އައްޔަން ކުރައްވާނެ ބޭފުޅެއް ނޭނގެއެވެ. ނަމަވެސް ޔަގީނުންވެސް ހައުސިން މިނިސްޓްރީ އަކީ އެމްއާރްއެމްގެ ސްލޮޓެކެވެ. އަދިވެސް ހައުސިން މިނިސްޓަރުގެ މަގާމަށް ބޭފުޅަކު ވަޑައިގަންނަވާނީ އެމްއާރްއެމް އިންނެވެ. ނަމަވެސް މިނިސްޓަރު އާތިފާ ރޭ މަގާމުން އިސްތިއުފާ ދެއްވި ނަމަވެސް، ރައީސުލްޖުމްހޫރިއްޔާ އެ އިސްތިއުފާ ގަބޫލުކުރެއްވި ކަމަކަށް ރައީސް އޮފީހަކުން ރަސްމީކޮށް ހާމައެއް ނުކުރެއެވެ. އަދި އެކަމަނާގެ އިސްތިއުފާއާ ގުޅިގެން އެއްވެސް އެއްޗެއް ރަސްމީކޮށް މިހާތަނަށް ހާމަކޮށްފައެއް ނުވެއެވެ.\nPrevious އަނެއްކާވެސް ޗައިނާއިން ރާއްޖެއަށް ސިއްހީ ސާމާނުތަކެއް ހަދިޔާކޮށްފި\nNext އަތު ޖެހުނު ކޮންމެ ބާރެއް މަޖިލީހަށް، ރަނގަޅެއް ނޫން!\n1 thought on “ހައުސިން މިނިސްޓަރަކަށް އައްޔަންކުރައްވާނީ ދެން އަންނާނީ ކާކު؟”\nޖޫން 11, 2020 at 12:17 pm\nAjaib anthareeheh nuvaane thiya MRM he enme goipehves athoalhu thereyakunei. Riyaasee inthihaabga ehves athoalhaku MRM meehaku nufeney. Majilis enme goadibehves nei. Councilaraku nei. Mimeehunah cabinetun enme slotehves hahgehnuvey.


MNDF ge gaumee lava album nerefi\nއެމްއެންޑީއެފްގެ ގައުމީ ލަވަ އަލްބަމް\nއެމްއެންޑީއެފްގެ ގައުމީ ލަވަ އަލްބަމް ނެރެފި\nމި އަލްބަމްގެ ލަވަތައް އެމްއެންޑީއެފް ޔޫޓިއުބް ޗެނަލްއިން ޑައުންލޯޑު ކުރެވޭނެ\nލަވަ އަލްބަމް ޚާއްޞަ ވެފައިވަނީ "ތެދުވެރިކަން - ޤައުމިއްޔަތުގެ އަސްލު"\nކ. މާލެ | 18 އޮކްޓޯބަރ 2020 | އާދީއްތަ 08:56 | 3,592\nއެމްއެންޑީއެފްގެ ގައުމީ ލަވަ އަލްބަމް ނެރުން - އަލްބަމް ނެރެފައިވަނީ ރާއްޖެޓީވީގެ ފަށާއިރު ޕްރޮގްރާމުގައި - ރާއްޖެއެމްވީ\n1442 ވަނަ އަހަރުގެ ޤައުމީ ދުވަހުގެ މުނާޞަބަތުގައި އެމްއެންޑީއެފުން ކޮންމެ އަހަރަކު ނެރެމުންދާ "ޤައުމީ ލަވަ އަލްބަމް" މިއަދު ނެރެފިއެވެ.\nމިއަލްބަމް ނެރެފައިވަނީ ރާއްޖެޓީވީގެ 'ފަށާއިރު' ޕްރޮގްރާމްގައެވެ. އެމްއެންޑީއެފްގެ ފަރާތުން ވާހަކަދައްކަވަމުން ބުނީ މި އަލްބަމްގައި 8 ލަވަ ހިމެނޭ ކަމަށެވެ.\nމި އަހަރުގެ ޤައުމީ ލަވަ އަލްބަމް ޚާއްޞަ ވެފައިވަނީ "ތެދުވެރިކަން - ޤައުމިއްޔަތުގެ އަސްލު" މި ތީމަށެ އެވެ. ޖުމްލަ 8 ލަވަ ހިމެނޭ މި ލަވަ އަލްބަމްގައި ހިމެނޭ ލަވަތައް ހުށަހަޅައިދީފައިވަނީ ރާއްޖޭގެ ފުންނާބު އުސް ލަވަކިޔުންތެރިންނެވެ.\nމިފަހަރުގެ ލަވަ އަލްބަމަށް ޅެން ހައްދަވާފައި ވަނީ އަމީނާ މުފީދު، ޕްރައިވެޓް މުޙައްމަދު މާޙިދު (މާޓު)، ޢަލީ ޖައިޝާން ޢާމިރު، ކޮމާންޑް ސާޖަންޓް މޭޖަރ ޢަބްދުﷲ ސަޢީދު، ޖައުފަރު ޢަބްދުލް ރަޙްމާނު، އަދި މުޙައްމަދު ޢަބުދުލް ޣަނީ އެވެ.\nއެހެން އަހަރުތަކެކޭ ވެސް އެއްފަދައިން މިފަހަރުގެ އަލްބަމްގައި ވެސް ޤައުމީ ރޫޙާއި ޤައުމީ ޖޯޝުން ލޭ ކައްކުވާލާފަދަ ޅެންތަކެއް ހިމެނެއެވެ.\nމި އަލްބަމްގެ ރާގު ހައްދަވާފައިވާ ފަރާތްތަކުގެ ތެރޭގައި ލެފްޓިނެންޓް ކާނަލް ޢަލީ މަނިކު (ދާރީ)، ވޮރަންޓް އޮފިސަރ 1 ޢަބްދުﷲ އިލްހާމް އިބްރާހީމް (އިއްލެ)، ވޮރަންޓް އޮފިސަރ 1 ޔޫސުފް ޝިމާޒް، އިބްރާހީމް މޫސާ ފިކްރީ، ޕްރައިވެޓް މުޙައްމަދު މާޙިދު (މާޓު) އަދި އަމްރާ މުޙައްމަދު ޢާމިރު ހިމެނެވެ.\nމިއަހަރުގެ ޤައުމީ ދުވަހުގެ މުނާޞަބަތާ ގުޅުވައިގެން ނެރުނު މި އޯޑިއޯ އަލްބަމްގެ ބައެއް ވީޑިއޯ ލަވަތައް ވެސް ވަނީ އެމްއެންޑީއެފްގެ އޮފިޝަލް ޔޫޓިއުބް ޗެނަލް އަށް އަޕްލޯޑު ކުރެވިފައެވެ.\nމިއަލްބަމްގެ ލަވަތަކަށް މިޔުޒިކް ތައްޔާރުކޮށްފައިވަނީ އެމްއެންޑީއެފް ބޭންޑު އެންޑް މިޔުޒިކް ވިންގުންނެވެ. އަދި އަލްބަމްގެ ވީޑިއޯ ލަވަތައް ތައްޔާރުކޮށް، އެޑިޓްކޮށްފައިވަނީ އެމްއެންޑީއެފް މީޑިއާ އެންޑް ޕަބްލިޝިންގ ސަރވިސް އިންނެވެ.\n2002ވަނަ އަހަރުން ފެށިގެން ނެރެމުން އަންނަ ޤައުމީ ލަވަ ސީޑީގެ މިއީ 19ވަނަ އަލްބަމެވެ. މި އަލްބަމްގެ ލަވަތައް އެމްއެންޑީއެފް ޔޫޓިއުބް ޗެނަލްއިން ޑައުންލޯޑު ކުރެވޭނެއެވެ.\nއެންމެ ފަހުން އަޕްޑޭޓް ކުރީ:6ދުވަަސް ކުރިން | ރިވިއު ކުރީ: ނާޒުމީ ސައީދު


AYEG Aai UBG In Gemanafushi Schoolah Eheetherikan Foarukohdhinumah Ninmaifi އައިޖްއާއި، ޔޫބީޖީން ގެމަނަފުށީ ސްކޫލަށް އެހީތެރިކަން ފޯރުކޮށްދިނުމަށް ނިންމައިފި – Huvadhoo News AYEG Aai UBG In Gemanafushi Schoolah Eheetherikan Foarukohdhinumah Ninmaifi Huvadhoo News\nއައިޖްއާއި، ޔޫބީޖީން ގެމަނަފުށީ ސްކޫލަށް އެހީތެރިކަން ފޯރުކޮށްދިނުމަށް ނިންމައިފި\nގއ. ގެމަނަފުށީގެ2ޖަމްޢިއްޔާއެއް ކަމަށްވާ އައިޖްއާއި، ޔޫޖީބީގެ ފަރާތުން ގެމަފަފުށީ ސްކޫލަށް އެހީތެރިކަން ފޯރުކޮށް ދިނުމަށް ނިންމައިފިއެވެ.\nއެގޮތުން އައިޖް ޖަމްޢިއްޔާއިން އެހީތެރިވަނީ، އެ ސްކޫލުގެ ކުޅިވަރު ޙަރަކާތްތަކަށެވެ. ޔޫޖީބީން އެހީތެރިވަނީ، ދަރިވަރުންނާއި، ބެލެނިވެރިންގެ ދީނީ ހޭލުންތެރިކަން އިތުރުކުރުމަށެވެ. ހުވަދޫ ނޫހަށް މަޢުލޫމާތު ދެއްވަމުން އައިޖް ޖަމްޢިއްޔާގެ ރައީސް ހުސައިން ސައީދު ވިދާޅުވީ، ގެމަނަފުށީ ސްކޫލާއެކު ބޭއްވުނު ބައްދަލުވުމުގައި، އެ ސްކޫލުގެ ދަރިވަރުންނަށް ހިންގާ ކުޅިވަރުގެ ޙަރަކާތްތަކުގައި، އެހީތެރިވުމަށް ނިންމަވާފައިވާކަމަށެވެ. “ގެމަނަފުށީ ސްކޫލުގެ ކުޅިވަރުގެ އެންމެހައި ހަރަކާތްތަކަށް އަޅުގަނޑުމެންގެ އެހީތެރިކަން ދޭނަން. އަދި ސްކޫލުގެ ދަރިވަރުން ދުޅަހެޔޮ ޞިއްޙަތެއްގައި ބޭތިއްބުމަށް ވެސް މި ޖަމްޢިއްޔާއިން ޙަރަކާތްތަކެއް ހިންގާނަން. ހުސައިން ވިދާޅުވިއެވެ.\nޔޫޖީބީގެ ފަރާތުން އެ ޖަމާޢަތުގެ އިސްބޭފުޅެއްކަމަށްވާ އަބޫބަކުރު ޝަހުނީޒު ވިދާޅުވީ، އެ ޖަމާއަތަކީ، ވޭތުވެދިޔަ އަހަރުތަކުގައި، ގެމަނަފުށީ ރައްޔިތުންގެ މެދުގައި ދީނީ ހޭލުންތެރިކަން އިތުރުކުރުމަށް ވަރަށް ގިނަ ދަރުސްތަކެއް ބާއްވައި ގިނަ ޙަރަކާތްތަކެއް ހިންގަވާފައިވާ ޖަމާޢަތެއް ކަމަށާއި، އެ ޖަމާޢަތުން ބޭނުންވަނީ ގެމަނަފުށީ ސްކޫލުގެ ދަރިވަރުންނާއި، ބެލެނިވެރިންގެ ދީނީ ހޭލުންތެރިކަން އިތުރުކުރުމަށެވެ.\nއައިޖްއާއި، ޔޫޖީބީއާއިއެކު ބަދަލުވުންތަކެއް ބޭއްވި ގެމަނަފުށީ ސްކޫލަށް އެހީތެރިވެ ދިނުމަށް އެ ދެޖަމްއިއްޔާއިން ނިންމާފައިވާކަމަށާއި، އެކަމުގެ ސަބަބުން ސްކޫލުގެ ދަރިވަރުންނަށް ވަރަށްބޮޑު ކުރިއެރުމެއް ލިބިގެންދާނޭކަމަށް އެސްކޫލުގެ ޕްރިންސިޕަލް މުހައްމަދު ސައްދާމު ވިދާޅުވިއެވެ.


Gas Hahdhan Villimale Inn 30 Bin Dhookuranee – adduLIVE\nLast Updated: January 21, 15:27\nގަސް ހައްދަން ވިލިމާލެއިން 30 ބިން ދޫކުރަނީ\nFeb 17, 2021, 14:16 އީމާ މުހައްމަދު\nވިލިމާލޭގައި ގަސް އިންދުމަށް ހާއްސަކޮށްގެން 30 ބިމެއް ދޫކުރަން މާލޭ ސިޓީ ކައުންސިލުން ނިންމައިފިއެވެ.\nމަހު ކުލީގެ ގޮތުގައި ކޮންމެ މަހަކު 1000 ރުފިޔާ ދައްކަން ޖެހޭ ގޮތަށް ދޫކުރަނީ، ގަސް ހެއްދުމަށް ކަނޑައެޅިފައިވާ ބިމުން 400 އަކަފޫޓުގެ 30 ޕްލޮޓު ކަމަށްވެސް މާލޭ ސިޓީ ކައުންސިލުގެ ފަރާތުން ވަނީ ބުނެފައެވެ.\nމީގެއިތުރުން، ބިން ލިބޭ ފަރާތްތަކުން ރަޖިސްޓްރޭޝަން ފީއެއްގެ ގޮތުގައި ކޮންމެ އަހަރަކު 150ރ. ކައުންސިލަށް ދައްކަން ޖެހޭނެ ކަމަށް ވެސް ބުނެފައިވެއެވެ. އެގޮތުން ބިންތަކަށް އެދުމަށް ހާއްސަ ޕޯޓަލެއް ހަދާފައިވާއިރު، ބިންތަކަށް ކުރިމަތިލުމުގެ ފުރުސަތު މިމަހުގެ 25 އާ ހަމައަށް ވަނީ ހުޅުވާލައިފައެވެ.\nޕްލޮޓަށް އެދޭ ފަރާތްތަކުގެ ތެރެއިން ޝަރުތު ހަމަވާ ފަރާތްތައް ހޮވުމުގައި 30 ފަރާތަށްވުރެ އިތުރުވާނަމަ ޕްލޮޓްތަކަށް ހޮވޭ ފަރާތްތައް ކަނޑައަޅާނީ އެދޭފަރާތްތަކުގެ މެދުގައި ގުރުލައަތު ލައިގެން ކަމަށް ސިޓީ ކައުންސިލުން ބުންޏެވެ.


Councilge idhaaraa ah Air Fiber Device gathumah\nކައުންސިލްގެ އިދާރާއަށް އެއަރ ފައިބަރ ޑިވައިސް ގަތުމަށް\n26 ނޮވެމްބަރ 2018 1 year ago\nއަވަށު އޮފީސްތަކުގެ ނެޓްވޯރކް ޚަރަދު ކުޑަ ކުރުމުގެ ޕްރޮގްރާމުގެ ދަށުން، ހުޅުދޫމީދޫ އަވަށު އޮފީހާއި މަރަދޫފޭދޫ އަވަށު އޮފީހާއި ދެމެދު އެއާރ ފައިބަރ ނެޓްވޯކް ގާއިމުކުރުމަށްޓަކައި މިއިދާރާއަށް 01 އެއާރ ފައިބަރ ޑިވައިސް ގަންނަން ބޭނުންވެއެވެ.\n(SPECIFICATION: AIR FIBER (TOTAL 01 PAIR\n02 (MASTER & SLAVE)\nGIGE POE ADAPTER\nOUTDOOR GIGE POE SURGE PROTECTOR (X2)\n(TO BE INCLUDED IN THE PACKAGE)\nމި މަސައްކަތާއި ގުޅޭ ބީލަންފޯމް 27 ނޮވެމްބަރު 2018 ވާ އަންގާރަ ދުވަހުގެ 10:30ން ފެށިގެން 03 ޑިސެމްބަރު 2018 ވާ ހޯމަ ދުވަހުގެ 13:30ށް މިއިދާރާއިން ގަންނަން ލިބެން ހުންނާނެއެވެ. ބީލަން ފޯމެއްގެ އަގަކީ 300ރ (ތިން ސަތޭކަ ރުފިޔާ) އެވެ. ބީލަން ހުޅުވުން އޮންނާނީ 05 ޑިސެމްބަރު 2018 ވާ ބުދަ ދުވަހުގެ 13:00 ގައި ކައުންސިލް އިދާރާގައެވެ.\nބީލަމާއި ގުޅިގެން މައުލޫމާތެއް ސާފުކުރައްވަންޖެހޭ ކަމަށްވާނަމަ 27 ނޮވެމްބަރު 2018 ވާ އަންގާރަ ދުވަހުން ފެށިގެން 04 ޑިސެމްބަރު 2018 ވާ އަންގާރަ ދުވަހުގެ 12:00 އާއި ދެމެދު ތިރީގައިވާ އެޑްރެހަށް މެއިލްކޮށްދެއްވުން އެދެމެވެ. މި މެއިލްއަށް ފޮނުވޭ ސުވާލުތަކުގެ ޖަވާބު، 04 ޑިސެމްބަރު 2018 ވާ އަންގާރަ ދުވަހުގެ 14:00 ގެ ކުރިން، ބިޑް ބައްލަވައިގަންނަވާ ހުރިހާ ފަރާތްތަކުގެ މެއިލްއަށް ފޮނުވޭނެއެވެ. ހުށަހެޅޭ ބިޑްތައް އިވެލުއޭޓްކޮށް މާރކްސް ދެވޭނެގޮތުގެ ތަފްޞީލް ބިޑިންގ ޑޮކިއުމަންޓުގައި ހިމެނިފައިވާނެއެވެ.\n18 ރަބީޢުލްއައްވަލް 1440\nޕަބްލިޝް ކުރި ތާރީޚް: 26-11-2018\nސުންގަޑި: 2018-12-03 13:30:00


SunOnline: America aai Taliban sarukaarun au safhaaeh fashanee\nއެމެރިކާއާއި ތާލިބާން ސަރުކާރުން އައު ސަފްހާއެއް ފަށަނީ\nމުހައްމަދު ޖަވާދު ޔޫސުފު 10 Oct 2021, 10:14\nތާލިބާނުންގެ އިސް ވަފްދެއް ގަތަރުގައި\nދައުޙާ (އޮކްޓޯބަރު 10) : އެމެރިކާގެ މަތީ ފެންވަރުގެ ވަފްދަކާ އަފްޣާނިސްތާނުގައި ވެރިކަންކުރާ ތާލިބާން ސަރުކާރުގެ އިސް ވަފްދެއް ގަތަރުގެ ވެރިރަށް ދައުހާގައި ބައްދަލުކޮށްފިއެވެ.\nމި ބައްދަލުކުރެއްވުމަށްފަހު ދެއްވި ބަޔާނެއްގައި ތާލިބާން ސަރުކާރުގެ ޚާރިޖީ ވަޒީރު އަމީރު ޚާން މުއްތަގީ ވިދާޅުވިގޮތުގައި ދެފަރާތުގެ ވާހަކަތައް ބިނާވެގެންދިޔައީ އެމެރިކާއާއި ތާލިބާން ސަރުކާރާ ދެމެދު އައު ސަފްހާއެއް ބިނާކުރުމާބެހޭގޮތުންނާއި މިދިޔަ އަހަރު އެމެރިކާއާއި ތާލިބާނުންނާ ދެމެދު ސޮއިކޮށްފައިވާ ސުލްހައިގެ އެއްބަސްވުމަށް ދެފަރާތުންވެސް އިހްތިރާމް ކުރުމުގެ މައްޗަށެވެ.\nހަމަނުޖެހުން އުފައްދަން ނޫޅުމަށް ތާލިބާނުން އެމެރިކާގެ ކިބައިން އެދޭ\nމި ބައްދަލުކުރެއްވުމުގައި، އަފްޣާނިސްތާނުގައި ހަމަނުޖެހުން އުފައްދަން އެމެރިކާ ކުރާ މަސައްކަތް ހުއްޓާލުމަށާ އަދި އަފްޣާނިސްތާނުގެ މިނިވަންކަމާއި ސިޔާދަތަށް އިހްތިރާމް ކުރަންޖެހޭނެކަން އެމެރިކާގެ ވަފްދުގެ ބޭފުޅުންނަށް ވިސްނައި ދެވުނުކަމަށް މުއްތަގީ ވިދާޅުވިއެވެ. މުއްތަގީ ވިދާޅުވިގޮތުގައި މި ބައްދަލުކުރެއްވުމުގައި ތާލިބާން ސަރުކާރުން އެމެރިކާއަށް ހުށަހެޅި ކަންތައްތަކުގެ ތެރޭގައި އަފްޣާން ސަރުކާރުގެ ހުއްދައަކާނުލައި އެމެރިކާގެ ޑްރޯންތަކާއި ވައިގެ އުޅަނދުތައް އަފްޣާން ވައިގެ ސަރަހައްދަށް ވަންނަ މައްސަލައާއި އެމެރިކާގައިވާ އަފްޣާނިސްތާނުގެ އެސެޓްތައް ފްރީޒް ކޮށްފައިވާ މައްސަލަ ހިމެނެއެވެ.\nއެމެރިކާވަނީ އަފްޣާނިސްތާނުގެ7ބިލިޔަން ޑޮލަރު އެގައުމަށްނުދީ ހިފަހައްޓާފައި\nއެމެރިކާގައިވާ އަފްޣާނިސްތާނުގެ އެސެޓްތައް ފްރީޒް ކުރުމަށް އެމެރިކާ ސަރުކާރުން ނިންމި ނިންމުގެ ދަށުން އެމެރިކާވަނީ އަފްޣާން މަރުކަޒީ ބޭންކުގެ ފައިސާގެ ތެރެއިން7ބިލިޔަން ޑޮލަރު ހިފަހައްޓާފައެވެ. އަފްޣާން ރައްޔިތުންގެ ގިނަބަޔަކު ހާލުގައިޖެހި ހައިހޫނުކަން ތަހައްމަލްކުރާއިރު އެމީހުންނަށް ބޭނުންވާ ކާބޯތަކެއްޗާއި ބޭސް ގަތުމަށްވެސް މިފައިސާ ދޫކުރުމަށް އެމެރިކާވަނީ ދެކޮޅު ހަދާފައެވެ. ގަތަރުގައި ބޭއްވި ބައްދަލުކުރެއްވުމުގައި ތާލިބާން ސަރުކާރުގެ މަސްއޫލުވެރިންވަނީ މިފައިސާ އަފްޣާން ރައްޔިތުންނަށް ބޭނުންވާ ކާބޯތަކެއްޗާއި ބޭސް ގަތުމަށް ދޫކޮށްދިނުމަށް އެމެރިކާގެ ކިބައިން އެދިފައެވެ.\nއެމެރިކާއަކީ ސިޔާސީ މަގްސަދުތައް ހާސިލް ކުރުމަށްޓަކައި ދަތިކުރުމުގެ ފިޔަވަޅުތައް އަޅާ ގައުމެއް\nއެމެރިކާއަކީ ފެށުނީއްސުރެވެސް އެގައުމުގެ ސިޔާސީ މަގްސަދުތައް ހާސިލް ކުރުމަށްޓަކައި ކޮންމެފަދަ އަނިޔާވެރި އަމަލެއްވެސް ގައުމުތަކާ ދެކޮޅަށް ހިންގަން ޖެހިލުންނުވާ އަދި އިންސާނީ ހައްގުތަކަށް ފާޅުގައި އަރައިގަންނަމުން ގެންދާ ހަރުކަށި ގައުމެކެވެ. އަފްޣާނިސްތާނުގެ ފައިސާ އެގައުމުގެ ސަރުކާރަށް ނުދީ ހިފެހެއްޓުމަށްފަހު އެމެރިކާ ގެންދަނީ އަފްޣާން ރެފިއުޖީންނަށް އިންސާނީ އެހީ ދިނުމުގެ ނަމުގައި ކަންތައްތަކެއް ކުރަމުންނެވެ. މިގޮތަށް އެމެރިކާގެ އަމަލުތައް ހުރުމުން އެމެރިކާ އިންސާނީ އެހީ ދެނީ ކަންކަންދެއްކުމުގެ ސިޔާސީ ބޭނުމުގައި ކަމަށް އަފްޣާން މީޑީއާއިންވަނީ ސިފަކޮށްފައެވެ.\nއެމެރިކާއާއި އަފްޣާން މަސްއޫލުވެރިން ގަތަރުގައި އިއްޔެ ބައްދަލުކުރެއްވި ނަމަވެސް ވަކި ޚާއްސަ ގައުމަކަށް އަފްޣާނިސްތާނުން އިސްކަން ނުދޭނެކަމަށް ތާލިބާން މަސްއޫލުވެރިންވަނީ ވިދާޅުވެފައެވެ. އެމެރިކާގެ ވަފްދާ ބައްދަލުކުރެއްވި ތާލިބާން ސަރުކާރުގެ އިސްވެރިންގެ ތެރޭގައި ހިމެނިވަޑައިގަންނަވާ ސުހައިލް ޝާހީން ވިދާޅުވިގޮތުގައި އެމެރިކާއަށްވެސް އަދި އެހެންގައުމަކަށްވެސް ތާލިބާން ސަރުކާރުގައި އިސްކަން ނުދޭނެއެވެ. އަފްޣާނިސްތާނުން ތަންފީޒުކުރާނީ އެގައުމަށް ހުރިހާ ގޮތަކުންވެސް އެންމެ މަސްލަހަތުހުރި ސިޔާސަތުތައް ކަމުގައެވެ.\nއަފްޣާން ސަރުކާރުގައި އަންހެނުންވެސް ބައިވެރިކުރާނެ\nއަފްޣާން ބައިމަދު ނަސްލުތައްވެސް ހިމެނޭގޮތަށް އަފްޣާން އާބާދީގައި ހިމެނޭ ހުރިހާ ދަރިކޮޅު ތަކެއްގެ މީހުންވެސް ތާލިބާން ސަރުކާރުގައި ކޮންމެވެސް ސިފައެއްގައި ހިމެނޭނެކަމަށާ ކައިރި މުސްތަގްބަލެއްގައި އަފްޣާން ސަރުކާރުގައި އަންހެނުންވެސް ބައިވެރި ކުރާނެކަމަށް ޝާހީން ވިދާޅުވިއެވެ. އަދި އަފްޣާން ހުރިހާ ތައުލީމީ މުއައްސަސާތަކެއްގައި ތައުލީމު ހާސިލް ކުރުމުގެ ފުރުސަތުވެސް އަންހެނުންނަށް ދޭނެކަމަށް އޭނާ ވިދާޅުވިއެވެ. ޝާހީންއަކީ ތާލިބާން ސަރުކާރުން އދ. އަށް ކަނޑައަޅާފައިވާ ސަފީރެވެ.\nއެމެރިކާއާއި ޔޫރަޕްގެ ގައުމުތައް ބުނާގޮތުން ތާލިބާނުންގެ ސަރުކާރުގައި ހިމެނެނީ އެ ޖަމާއަތަށް ނިސްބަތްވާ ފަރާތްތައް އެކަންޏެވެ. އަދި އަފްޣާން އާބާދީގައި ހިމެނޭ ހުރިހާ ދަރިކޮޅު ތަކެއްގެ މީހުން ތާލިބާން ސަރުކާރުގައި ހިމަނާފައެއް ނުވެއެވެ.\nވެރިކަން ކުރުމުގައި ތާލިބާނުންނަށް ބޮޑެތި ގޮންޖެހުންތަކެއް\nތާލިބާނުން ވަރަށް ފަސޭހަކަމާއެކު އަފްޣާނިސްތާނުގެ ވެރިކަމަށް އައީ އެޖަމާއަތް ބަލިކުރުމުގައި އެމެރިކާ ނުކުޅެދުމާއި އެމެރިކާ އަފްޣާނިސްތާނުގައި އުފައްދާފައިވާ ގޮނޑިކޮއްކޮ ސަރުކާރާއި އެމެރިކާ އަފްޣާނިސްތާނުގައި ބިނާކޮށްފައިވާ ސިފައިންގެ ލަޝްކަރުތައް ތާލިބާނުންގެ ކުރިމަތީގައި ކުއްލި ގޮތަކަށް ރޫޅިގެން ދިޔުމާ ގުޅިގެންނެވެ. ނަމަވެސް ހަނގުރާމައަށް މޮޅުނަމަވެސް އަފްޣާނިސްތާނުގައި ސަރުކާރު ހިންގައި ރައްޔިތުންނަށް ޚިދުމަތްތައްދީ އެގައުމުގައި ހެޔޮ ވެރިކަން ކުރުމުގައި ތާލިބާނުންނަށްވަނީ ބޮޑެތި ގޮންޖެހުންތަކަކާ ކުރިމަތިލާން ޖެހިފައެވެ.


Safari Rape Case: Shan ge macchah thin dhauvaa eh kohffi\nސަފާރީ ރޭޕް ކޭސް: ޝާންގެ މައްޗަށް ތިން ދައުވާކޮށްފި\n-3months ago5- ރިމާހް\nމިދިޔަ އަހަރުގެ ޖޫންމަހުގެ ތެރޭގައި ހުޅުމާލޭގެ ފަޅުގައި އަޅާފައި އޮތް ސަފާރީއެއްގައި ބިދޭސީ އަންހެނަކު ރޭޕް/ ޖިންސީ ގޯނާކުރަން އުޅުނު މައްސަލައިގައި މީހެއްގެ މައްޗަށް ހުޅުމާލޭ މެޖިސްޓްރޭޓް ކޯޓުގައި މިދިޔަ ބުދަ ދުވަހު ދައުވާ އުފުލައިފިއެވެ.\nޕްރޮސެކިއުޓަރ ޖެނެރަލްގެ އޮފީހުން މައުލޫމާތުދޭ ގޮތުގައި އެ މައްސަލައިގައި ދައުލަތުން ދައުވާކޮށްފައިވަނީ ލ. ގަން، ތުނޑި، ނޫރަންގެ ޝާންގެ މައްޗަށް ކަމަށެވެ.\nމި މައްސަލައިގައި ދައުލަތުން ވަނީ ޝާންގެ މައްޗަށް ތިން ދައުވާއެއް އުފުލާފައެވެ. އެއީ ޖިންސީ ގޯނާކުރުމުގެ ކުށުގެ ދައުވާ، އަނިޔާއެއް ދީފާނެކަމުގެ ބިރުދެއްކުމުގެ ކުށުގެ ދައުވާ އަދި ގައިގައި އަތްލުމުގެ ކުށުގެ ދައުވާއެވެ. މި މައްސަލައިގައި ފުލުހުން ވަނީ އެހެން ދެ މީހެއްގެ މައްޗަށް ދައުވާކޮށްދޭންވެސް ޕީޖީ އޮފީހުގައި އެދިފައެވެ.\nނަމަވެސް އެ މީހުންގެ މައްޗަށް ދައުވާ ސާބިތުކުރެވޭނެ ވަރަށް ހެކި ނެތްކަމަށް ޕީޖީން ވަނީ ފާހަގަކޮށްފައެވެ.\nޝާންގެ މައްޗަށް އުފުލާފައިވާ ހުރިހާ ދައުވާއެއް ސާބިތުވެއްޖެނަމަ ދިގު މުއްދަތެއްގެ ޖަލުހުކުމެއް އައުމަކީ އެކަށީގެންވާ ކަމެކެވެ އޭނާއަކީ ރައްޔިތުންގެ މަޖިލީހުގެ ހިންނަވަރު ދާއިރާގެ މެންބަރު ޖީހާން މަހުމޫދުގެ ފިރިކަލުންނެވެ.\nލަދުން ބޯހަލާކު އަނބިން ތިބެމެ ހިލޭ އަނހެނުން ފަހަތުން ދުވަނީ ކޮން ބޭނުމެއްގާބާއޭ ހިތަށް އަރާ، ދީނުގާ ހަރާމް ކުރެއްވި ކަންކަމަށް ވުރެ ހަލާލު ގޮތުގާ ޖިންސީ ޢަރީޒާތައް ފުއްދައިގެން ތިމާމެނަށް ދެއްވާފާވާ ނިއުމަތްތަކަށް ޝުކުރު ވެރި ނުވެވޭނަމަ ދުނިޔެއާ އާޚުރަތުން ތިމާ ގެއްލި ހިނގައިދާނެ ކަން ނުވިސްނޭތޯ؟؟؟\nއިމްރާނު ފެއިލް.ޖީހާނަށް ބޮޑު ހުތުރެއް.ދެރަ.......ދޯ؟\nސާބިތެއްނުކުރާނެ ރީދޫ ކުއްޖެއްނު ދެންތިބި މީހުން ވެސް ތަންކޮޅެއް ރީދޫކުލަ ގަދަވީމަ ހެކިނެތީ\nއިމްރާންއަށް އަންހެނަކު މަގުމަތިން ދިމާކޮށްފި 14months ago\n13 އަހަރުގެ ކުއްޖަކަށް ޖިންސީގޯނާ ކުރިކަމުގެ ތުހުމަތުގައި މީހަކު ހައްޔަރުކޮށްފި05 months ago\nކުޑަކުއްޖަކަށް ޖިންސީ ގޯނާކުރި ދޮންބައްޕައަކު 15 އަހަރަށް ޖަލަށްލުމަށް ހުކުމްކޮށްފި05 months ago\nޖިންސީ ގޯނާއާއި ދެކޮޅަށް ބޭއްވި ސުލްހަވެރި އެއްވުމުގެ ބައިވެރިން ހައްޔަރުކޮށްފި05 months ago\nސަފާރީގައި ބޮޑު ރޭޕް ކޭހެއް ނުހިނގާ: މިނިސްޓަރ އިމްރާން05 months ago\n14 އަހަރުގެ އަންހެންކުއްޖަކު ގްރޫމްކޮށްގެން ޖިންސީ ގުޅުން ހިންގަން އުޅުނު މީހަކު ހައްޔަރުކޮށްފި06 months ago\nއުތުރުގެ ރަށަކުން ރޭޕާއި ދެކޮޅަށް އަޑު އުފުލައިގެން ހައްޔަރު ކުރި މީހުން ދޫކޮށްލައިފި21 week ago\nއަންހެން ކުއްޖަކަށް ޖިންސީ ގޯނާކުރި ކަމުގެ ތުޙުމަތުގައި މީހަކު ހައްޔަރުކޮށްފި01 week ago\nކުޑަ އަންހެންކުއްޖަކަށް ޖިންސީ ގޯނާ ކުރިކަމަށް ތުހުމަތުކުރެވޭ މައްސަލައެއް ބަލަނީ02 weeks ago\nއަށާރަ އަހަރު ނުފުރޭ ދެކުއްޖަކު ބަލިވެ އިން މައްސަލައެއް ފެންމަތިވެއްޖެ 1 1 month ago\nމިދިޔަ އަހަރު ނިމިފައިވަނީ ކުޑަކުދިންނަށް ކޮށްފައިވާ ޖިންސީ ގޯނާގެ ދެމައްސަލަ01 month ago\nސަފާރީ ރޭޕް ކޭސް: ޝާންގެ މައްޗަށް ތިން ދައުވާކޮށްފި53 months ago\n75 އަހަރުގެ އަންހެނަކަށް ޖިންސީ ފުރައްސާރަކޮށް އޮރިޔާން ކާޑު އުފެއްދި މައްސަލައެއް! 13months ago


މެންބަރުންގެ ޚިޔާލު: މުސްލިމުންނާއި މުނާފިގުންނަކީ ސިކުނޑީގެ ހަމަތަކުން ބަލައި ވަކިކުރެވިދާނެ ބައެކެވެ. – Maldivian Democratic Party\nމެންބަރުންގެ ޚިޔާލު: މުސްލިމުންނާއި މުނާފިގުންނަކީ ސިކުނޑީގެ ހަމަތަކުން ބަލައި ވަކިކުރެވިދާނެ ބައެކެވެ.\nއިންސާނުންގެ ނިޔަތް އެންމެ މޮޅަށް ދެނެވޮޑިގެންވަނީ ކަށަކުޅަދުން ވަންތަ ﷲ ސުބުޙާނަހޫ ވަތަޢާލާއެވެ. ހިތްތަކުގައި ފޮރުވިގެންވާހާކަމެއް އެއިލާހު މޮޅަށް ދެނެވޮޑިގެން ވެއެވެ. އެއްވެސް އިންސާނަކަށް އަނެކާގެ ހިތުގައި ވާއެއްޗެއް މޮޅަށް އެނގުމަކީ ޖާއިޒުކަމެއް ނޫނެވެ. އެހެނަސް އިންސާނާއަށް ސިކުނޑީގެ ނިއުމަތް ދެއްވާފައިވަނީ އޭނާގެ ވެށީގައި ވާހައި ކަމަކާއި ދުރުގައި ވާހާކަމެއް ހޯދައި ބަލައި އެނގި ގަތުމަށެވެ. މިކައުނުގައި ލެއްވި އެކިއެކި ބޮޑެތި އަޖާއިބުތަކަށް ދާންދެން އިންސާނާގެ މިސިކުނޑީގެ ބޭނުންކޮށްގެން މިގެންދަނީ ހޯދަމުންނެވެ.\nއިންސާނުން ކަންކުރަނީ އެމީހުންގެ ބުއްދީގެ ބޭނުންކޮށް އެމަށްޗަށް ވިސްނައި ބަލައި ހޯދައި، ނިންމައިގެންނެވެ. އިސްލާމުންގެ ގާނޫނަކީ ކީރިތި ގުރުއާނެވެ. އޭގެ މަފްހޫމް ތަކާއި ހުކުމްތައް އިންސާނުން ދެނެގަންނަނީވެސް ސިކުނޑީގެ ބޭނުން ކޮށްގެންނެވެ. އިލްމު ލިބިގަނެ ގެންނެވެ. އިސްލާމީ ޝަރީއަތަކީ ބާވައިލެއްވި ޝަރީއަތެކެވެ. އެޝަރީއަތުގެ ހުކުމްތައް ކަނޑައަޅަނީވެސް އިންސާނާގެ ބޭރުފުށުގެ އަމަލުތަކަށް ބަލައި ރިޢާޔަތް ކޮށްގެންނެވެ. މިނޫންގޮތަކަށް ކަންކުރާން އަންގަވާފަކާ ނުވެއެވެ. އެހެންކަމުން މިއާއި ޚިލާފު އެއްވެސް އުސޫލެއް މުސްލިމުން ގަބޫލެއް ނުކުރާނެއެވެ. ނުވެސް ކުރެވޭނެއެވެ.\nދިވެހި ރާއްޖެއަކީ ސައްތައިން ސައްތަ މުސްލިމު ގައުމެކެވެ. މިގައުމުގައި ބުނެއުޅެނީ މިތިބީ މުސްލިމުން ކަމުގައެވެ. މުސްލިމަކަށް ވެވެނީ ކިހިނެއްކަން ދީން އަންގައި ދީފައި ވެއެވެ. ބައެއް ނަޒަރިއްޔާތުން ބުނާނަމަ ދެޝަހާދަތް ދުލުން ކިއުމުން އެމީހަކީ މުސްލިމެކެވެ. ތަކްލީފް ލިބި ތަސައްރަފު ފުދިފައި ވުން ޝަރުތު ވުމާއެކުގައެވެ. ނަމަވެސް މިއީ ހަގީގަތެއް ކަމުގައި އެންމެންނަކު ގަބޫލެއް ނުކުރާނެއެވެ. އެހެނީ ހަމައެކަނި ބުއްދި ސަލާމަތުން ހުރެ ތަސައްރަފު ފުދުމުން ޝަހާދަތް ކިއުމުން ހުރިހައި ކަމެއް ފުރިހަމަވެ ނިމުނީ ކަމުގައި ގަބޫލުކުރެވޭނެ ހަމައެއް ހަމައެކަނި ނޯންނާނެއެވެ.\nމުސްލިމަކަށް ވުމަށްފަހު އެމީހާ މިދީނަށް އުޅޭންޖެހޭ ގޮތްތަކެއް އެވަނީ އަންގަވާފައެވެ. އިސްލާމް ކަމުގެ ރުކުންތަކާ އީމާންކަމުގެވެސް ރުކުންތަކެއް އެބަވެއެވެ. އުޅުމާ ގުޅުންތައް ވަކިހަމަޔަކާ އުސޫލުތަކެއްގެ ތެރޭގައި ބަހައްޓާން އެބަޖެހެއެވެ. މުސްލިމުން ކުރާންޖެހޭ ޚާއްސަ ކަންތައް ތަކަކާއި އުޅޭންވީ ގޮތްތަކެއް އެބަހުރެއެވެ. ގިރާނުކުރެވޭނެ އޮޅިތަކެއްވެސް ހުރެއެވެ. މިކަންކަން ބޭރުފުށުން ނުފެންނަހާ ހިނދަކު އެހެންމީހުން އެމީހެއްގެ އިސްލާމް ކަމާއި މެދުގައި ޝައްކު ކުރާނެއެވެ. އިންސާނެއްގެ ހިތެއް ކުރީން ބުނިހެން އަނެއް އިންސާނާއަކަށް ބަލައި ނުހޯދޭނެއެވެ.\nއަޅުގަނޑު މެންގެ މިގައުމުގައި މިއަދު ތިންލައްކަ އަށްވުރެ ބޮޑު އާބާދީއެއް އެބައުޅެއެވެ. ގައިމުވެސް މީގެ ތިންބައިކުޅަ ދެބައި މީހުންނަކީ ތަސައްރަފު ފުދިފައިވާ މީހުންނެވެ. މިކިޔާގޮތަށް މުސްލިމުންގެ ޝަރުތު ހަމަވާނެ މީހުންނެވެ. އެކަމަކު މީގެ ތެރެއިން އެކިޔާގޮތަށް ހުޅަނގަށް ބަޅުނުވެ އުޅެނީ ކިތައް މީހުން ހެއްޔެވެ؟ މީހުންގެ ހައްގުތައް ފޭރިގަނެ މީހުންގެ ފުރާނަތަކާއި ކުޅެލަނީ ކިތައް މީހުން ހެއްޔެވެ؟ އިސްލާމް ދީނުގައި ހަރާމް ކުރަށްވާފައިވާ ބޮޑެތިހައި ފާފަތަކަށް ބިރެއްނެތި އަރައި ގަންނަނީ ކިތައް މީހުން ހެއްޔެވެ؟\nމިއަދު މިގައުމު މިވަނީ ދުނިޔޭގެ އެހެނިހެން ގައުމުތައްވެސް އަޖާއިބުވާ މިންވަރަށް ސިޔާސީގޮތުން ގަޑުބަޑު ވެފައެވެ. މިފަދަ ކުޑައާބާދީ އެއް އޮތް އަދި އެއްދީނަކަށް ނިސްބަތްވާ ، އެއްބަހަކުން ވާހަކަ ދަށްކައި އުޅޭ ބައެއްގެ މެދުގައި މިހާވަރުގެ ދެކޮޅުވެރި ކަމެއް އުފެދުމަކީ ބަޔަކު ގައިމުވެސް ހައިރާންވެދާނެ ކަމެއްކަމުގައި ޚޮދު އަޅުގަނޑުމެންވެސް ގަބޫލުކުރާން ޖެހެއެވެ. ކަމުގެ ސަބަބާއިމެދު ފުންކޮށް ވިސްނާލަން އެބަޖެހެއެވެ. ނޫންނަމަ މިގައުމު މިއަދުގެ ޖީލުގެ އަތުން ދުވަހަކު ސަލާމަތް ނުކުރެވޭފަދަ އަނދަވަޅަކަށް ވަށްޓާލުމަށް ބާރުއެޅީ އަޅުގަނޑުމެން ކަމުގައި ދެންއަންނަ ޖީލުތަކުން ބުނާނެއެވެ.\nމިގައުމުގައި މިއަދު އުފެދިގެން މިއުޅެނީ ސިޔާސީ ބައިބައިވުން ތަކެކެވެ. ވެރިކަމަށްޓަކައި ކުރެވޭ ޖަދަލުތަކެކެވެ. މީގެކުރީން ވެރިކަންކުރި މީހުންނާއި މިހާރުގެ މިޑިމޮކްރަސީގެ މިވެރިކަމާއި ވާދަކޮށް ފެއިލްވި މީހުންނާއި މިއަދުގެ ސަރުކާރާ ދެމެދު އުފެދިގެން އުޅޭ ނުވަތަ އުފަށްދައިގެން އުޅޭ ގަޑުބަޑު ތަކެކެވެ. ސިޔާސީގޮތުން މިކަމަކީ ދުނިޔެވެސް ހައިރާންވާނެ ކަމެއް ނޫނެވެ. އަބަދުވެސް އިދިކޮޅު ފަރާތްތަކުގެ ބޭނުމަކަށް ވާނީ އެއިރެއްގައި އެއޮންނަ ސަރުކާރަކީ އެއްވެސް ކަމެއް ނުކުރެވޭ ބައެއްކަމުގައި ދެއްކުމެވެ. އަދި އިދިކޮޅުފަރާތް ތަކަކީ ވެރިކަމަށް އެންމެ ގާބިލް ބައެއްގެ ގޮތުގައި ދަށްކައި އަޑުއުފުލުމެވެ. އަދި ތަފާތު ދީންތައް އޮންނަ ގައުމުތަކުގައި ދީނީ ޖަމާއަތްތަކުން އެމީހުންގެ ހައްގުތަކޭ ބުނެވެސް މިފަދަ އަޑުތައް އުފުއްލައެވެ. ނަމަވެސް ހައިރާންވާން ޖެހޭކަމަކީ ދިވެހީންނަކީ ސައްތައިން ސައްތަ މުސްލިމުންނޭ ބުނާއިރު މިއަދުގެ ސިޔާސީ ކޯޅުންތަކުގައި އެންމެ ބާރަށް މިއިވެނީ ދީނީގޮތުން ޚިޔާލު ތަފާތުވެގެން އުޅޭ އަޑުތަކެވެ.\nއިދިކޮޅު ފަރާތްތަކުން މިއަދު ސަރުކާރަކީ ލާދީނީ ސަރުކާރެއް ކަމުގައި ގޮވައި ނަގަމުންދާއިރު ސަރުކާރު ހިންގާ ޕާޓީ އަކީ މިގައުމުގައި އެންމެ މެމްބަރުން ގިނަ ޕާޓީއެވެ. ކިތަންމެ ގޮތްގޮތަކުން ބަލާއިރު މިސަރުކާރަކީ މިހާތަނަށް ދީނީ އިލްމު ވެރިންނަށް މިނިވަންކަމެއް ދީފައިއޮތް ސަރުކާރުގެ އިތުރުން މިގައުމުގައި ފުރަތަމަ އިސްލާމީ ވުޒާރާއެއްވެސް ގާއިމުކޮށް ރިބާގެ ވަބާއިން ސަލާމަތް ވުމަށް އިސްލާމިކް ބޭންކެއްވެސް ގާއިމުކުރި ސަރުކާރެވެ. ވެރިކަން މިކުރަނީ ސައްތައިން ސައްތަ އިސްލާމީ ގައުމެއްގައި އިސްލާމީ ޝަރީއަތާ ޚިލާފުނުވާނޭ ގޮތުން ކަމަށްބުނެ ހަދާފައިވާ ގާނޫނުއަސާސީ އެއްގެ ތަރަހައިގެ ތެރޭގައެވެ. ވީއިރު އިސްލާމް ދީނޭ ބުނެ ސަރުކާރާ އިދިކޮޅަށް ނުކުމެ މިއުޅޭ މީހުން މިގޮވާ ގޮވުން ތަކަކީ ކިޔާވަރެއްގެ ބުރަދަނެއް ހުރި އެއްޗެއް ހެއްޔެވެ؟\nގައުމެއްގެ ހަލާކަށް ގޮވައި މުޅިގައުމު ފިތުނައިގައި ފަނާވެ ނުދަނީސް ހުރިފިޔަވަޅު މަތީން ގުޑާނުލާނެ ކަމުގައި ހުވާކުރަމުން އެގެންދާ މީހުންނަކީ ކޮންކަހަލަ ބައެއް ހެއްޔެވެ؟ ދުނިޔޭގައި ލެއްވިއްޔާ ލެއްވި ފާފައެއް ކޮށްކޮށްފައި ރިސޯޓުތަކުގެ ޕާލާތަކު މަސަންދު ތަކުން އަރާމު ހޯދައިލައިގެން އައިސް ﷲ އަކްބަރު ގޮވީމައި އެއީ އިސްލާމްކަން ފުރިހަމަ ވީހެއްޔެވެ؟ ގައުމުގައި އޮތް ވެރިކަން ވަށްޓާލައި މިގައުމުގެ ކުރިއެރުން މުޅީން އިނދަ ޖައްސާލުމަށް ދުވެބާރު އެޅީމައި އިސްލާމްދީން ނެގެހެއްޓެނީހެއްޔެވެ؟ މިއަދު މިގައުމުގެ ކޮންމެ ރަށްޔިތަކުވެސް އެމީހެއްގެ ސިކުނޑީގެ ބޭނުން އަމިއްލައަށް ކޮށްލައި ވިސްނާލަން ވެއްޖެއެވެ. މުސްލިމުންނާއި އެކު މިގައުމުގައި ހަމައެކަނި މޫނުމަތީގެ އިސްތަށި ދިގުކޮށްގެން މުސްލިމުންގެ ނަމުގައި މުޅިގައުމު ހަލާކުކޮށްލުމުގައި މަހުޖަނުންނަށް ވިކިގެން އުޅޭ މުނާފިގުން ވަކިކޮށް ދެނެގަންނާން ޖެހިއްޖެއެވެ. މުސްލިމުންނާއި މުނާފިގުންނަކީ ސިކުނޑީގެ ހަމަތަކުން ބަލައި ވަކިކޮށް ދެނެގަނެވިދާނެ ބައެކެވެ.


ލިބޭ މަދު ފައިސާކޮޅުން އެންމެ ރަނގަޅު ގޮތުގަ ޚަރަދު ކުރާނެ ގޮތަކާއިމެދު ވިސްނުމަކީވެސް ﷲ ގެ ރުހިވޮޑިގަތުން ލިބޭނެ ކަމެއް!: މުފްތީ މެންކް\nﷲ ތަޢާލާ ދެއްވަވާ ތަނަވަސްކަމުން ހެޔޮ ގޮތުގައި ހޭދަކުރުމަކީ ވަރަށް މަތިވެރި އަޅުކަމެކެވެ. އެފަދައިން ޢަމަލުކުރާ އަޅުންނަށް ﷲ ތަޢާލާ ލޯބިވެވޮޑިގެންވެއެވެ.\nމިފަދަ ވާހަކައެއް ބުނުމުން ގިނަބައަކަށް ވިސްނެނެނީ އެދައްކަނީ ތަންވަސްކަން ދެއްވެވި މީހުންގެ ވާހގަކަ އާއި ޞަދަޤާތް ކުރުމުގެ ވާހަކަ ކަމަށެވެ. ނަމަވެސް ޙަޤީޤަތަކީ އެއީއެއް ނޫނެވެ. ތަނަވަސްކަން ދެއްވެވުމުން ﷲ ތައާލާގެ މަގުގައި ހޭދަކުރުމަކީ ވެސް ކޮންމެހެން ކުރަން ޖެހޭ ކަމެކެވެ.\nހަމަ އެއާއިއެކު ﷲ ތަޢާލާ ދެއްވަވާ ތަނަވަސްކަން ކުޑަ ނަމަވެސް، ލިބޭ އާމްދަނީ މަދު ނަމަވެސް ލިބޭ މިންވަރު ހެޔޮ ގޮތުގައި ބޭނުންކުރުމަކީވެސް ކޮންމެހެން ކުރަން ޖެހޭ ކަމެކެވެ. އެއީވެސް ހަމަ ވަރަށް މަތިވެރި އަޅުކަމެކެވެ. ދެއްވަވާ މިންވަރުން ހެޔޮ ގޮތުގައި ބޭނުންތައް ފުއްދައިގެން އުޅޭ މީހުން ދެކެ ﷲ ތަޢާލާ ލޯބިވެވޮޑިގެންވެއެވެ. އެފަދަ މީހުންނަށް ރިޒްޤް އިތުރުކޮށްދެއްވަވާނެތެވެ! އިން ޝާ ﷲ!\nމިކަންކަމަށް އޮތް މުހިންމުކަމާއިމެދު ވިސްނާށެވެ. މީހަކަށް ފައިސާކޮޅެއް ދެއްވެވުމުން އެއިން އެންމެ ރަނގަޅު ގޮތުގައި ޚަރަދުތައް ކުރާނެ ގޮތަކާއިމެދު ވިސްނުމަކީވެސް ﷲ ތައާލާގެ ރުހިވޮޑިގަތުން ލިބޭނެ ކަމެކެވެ.\nމީސްތަކުންނޭވެ! ވަރަށް ގިނަ ބައަކަށް މައްސަލަތައް ކުރިމަތިވަނީ އަވަށްޓެރިންގެ ކުރިމަތީގައި ނުވަތަ އެނޫންވެސް ބައެއްގެ ކުރިމަތީގައި ތިމާއަކީ ފުދުންތެރިއެއް ކަމަށް ދައްކަން ހަދައިގެންނެވެ. ތިމާވެސް ދިރިއުޅެނީ އެ މީހުން ދިރިއުޅޭ ފެންވަރުގައި ކަމަށް ދައްކަން އުޅެން ހަދައިގެންނެވެ. ނަތީޖާއަކަސްވެގެންދަނީ ގޭގައި ކާނެ ޕާނެއް ނެތް ހާލުގައިވެސް ފޯނު ރީޗާޖްކޮށްލާތީއެވެ. ފެންބިލް ދައްކާނެ ފައިސާ ނެތް ނަމަވެސް އެންމެފަހުގެ ފޮނު ގެންގުޅެން ބޭނުންވާތީއެވެ.\nއަގުބޮޑު ދިރިއުޅުމެއް އުޅެން އުންމީދުކުރާ މީހާ ފުރަތަމަވެސް ﷲ ތަޢާލާ ދެއްވެވި މިންވަރަށް ޝުކުރުވެރިވާށެވެ. އަސާސީ ބޭނުންތައް ފުއްދުމަށްފަހު ކޮންމެވެސް މިންވަރެއް ބާކީ ކުރަން މަސައްކަތްކުރާށެވެ. އެފަދައިން މަސައްކަތްކުރާ މީހުންނަށް ﷲ ތަޢާލާ މަގުދައްކަވާނެތެވެ. ތަނަވަސްކަން ދެއްވަވާނެތެވެ. އިން ޝާ ﷲ!\nމިހާރު ގުނަމުން މިދަނީ ޢަޟްހާ ޢީދުގެ ދުވަސްތަކެވެ. މިދުވަސްތަކުގައި މީހަކު އުޅޭހައި ގޮތަކަށް އުޅެން ނުވިސްނާށެވެ! އަވަށްޓެރިޔާ ދިރިއުޅޭ ފެންވަރަށް ނުބަލާށެވެ! ތިމާގެ ކިބައިގައި ޚަރަދުކުރުމުގެ ޤާބިލުކަން ހުރި މިންވަރަށް ބަލައިގެން ޚަރަދުކުރާށެވެ! ﷲ ތަޢާލާގެ ރުހިވޮޑިގަތުން ލިބޭނީ އެއިރުންނެވެ.


އަޚްލާޤް Archives - Albayaan\nމަސްތުވާ ތަކެތި ބޭނުންކޮށް، ނަމާދު ނުކުރާ މީހަކަށް ފައިސާ ދީ ޚަރަދު ކުރުމަކީ ކޮންކަހަލަ ކަމެއްތޯއެވެ؟\n11 March 2021 البَيَان 0\nމަސްތުވާ ތަކެތި ބޭނުންކޮށް، ނަމާދު ނުކުރާ މީހަކަށް ފައިސާ ދީ ޚަރަދު ކުރުމަކީ ކޮންކަހަލަ ކަމެއްތޯއެވެ؟ ޖަވާބު ދެއްވީ: އުސްތާޛް أبو أنس محمد حسن (حفظه الله) بسم الله الرحمن الرحيم ، الحمد لله رب العالمين، و الصلاة و السلام على رسول الله – صلوات الله و سلامه عليه- وعلى آله و صحبه أجمعين. أما بعد: […]\nއަންހެނުން އަޑުހަރުކޮށް ވާހަކަ ދެއްކުމާއި އަޑުހަރުކޮށް ހީނ ހެދުމަކީ ކޮންކަހަލަ ކަމެއް ހެއްޔެވެ؟\n6 November 2020 البَيَان 0\nއަންހެނުން އަޑުހަރުކޮށް ވާހަކަ ދެއްކުމާއި އަޑުހަރުކޮށް ހީނ ހެދުމަކީ ކޮންކަހަލަ ކަމެއް ހެއްޔެވެ؟ ޖަވާބު ދެއްވީ: އުސްތާޛް أبو أنس محمد حسن (حفظه الله) بسم الله الرحمن الرحيم ، الحمد لله رب العالمين، و الصلاة و السلام على رسول الله -صلوات الله و سلامه عليه- وعلى آله و صحبه أجمعين. أما بعد: އަންހެނުން އަޑު […]\nއިސްލާމް ދީނުގައި ފިރިހެނުން ކަންފަތް ތޮރުފުމުގެ ޙުކުމަކީ ކޮބައިތޯއެވެ؟\n13 October 2020 البَيَان 0\nއިސްލާމް ދީނުގައި ފިރިހެނުން ކަންފަތް ތޮރުފުމުގެ ޙުކުމަކީ ކޮބައިތޯއެވެ؟ ޖަވާބު ދެއްވީ: އުސްތާޛް أبو أنس محمد حسن (حفظه الله) بسم الله الرحمن الرحيم ، الحمد لله رب العالمين، و الصلاة و السلام على رسول الله -صلوات الله و سلامه عليه- وعلى آله و صحبه أجمعين. أما بعد: އިސްލާމް ދީނުގައި ފިރިހެނުންގެ ކަންފަތް ތޮރުފުމުގެ ޙުކުމަކީ […]\nފިރިމީހާގެ އަމުރަށް ކިޔަމަންވުމަށް ޓަކައި، މައިންބަފައިންނަށް އަދާ ކުރަންޖެހޭ ހައްޤުތައް ދޫކޮށްލެވިދާނެ ހެއްޔެވެ؟ މިފަދަ ޙާލަތެއްގައި މައިންބަފައިނަށް އުރެދުމުގެ ޙުކުމަކީ ކޮބައި ހެއްޔެވެ؟\n18 August 2020 البَيَان 0\nފިރިމީހާގެ އަމުރަށް ކިޔަމަންވުމަށް ޓަކައި، މައިންބަފައިންނަށް އަދާ ކުރަންޖެހޭ ހައްޤުތައް ދޫކޮށްލެވިދާނެ ހެއްޔެވެ؟ މިފަދަ ޙާލަތެއްގައި މައިންބަފައިނަށް އުރެދުމުގެ ޙުކުމަކީ ކޮބައި ހެއްޔެވެ؟ ޖަވާބު ދެއްވީ: އުސްތާޛް أبو أنس محمد حسن (حفظه الله) ސުވާލުގެ ޖަވާބު އަންނަނި ނުކުތާތަކުގެ އަލީގައި ބަޔާންކުރަމެވެ. 1. އިސްލާމީ ޝަރީޢަތުގައި އަނބިމީހާ ފިރިމީހާއަށް ކިޔަމަންވުމަކީ، އޭގެ ސަބަބުން އަނބިންގެ މައިންބަފައިންނަށް އަދާކުރަންޖެހޭ، ޙައްޤުތައް ވެއްޓޭކަމެއް ކަމުގައި ޢިލްމުވެރިންގެ ތެރޭގައި ހިމެނިވަޑައިގަންނަވާ […]\nފިރިހެނުންނާއި އަދި އަންހެނުން، ހަށިގަނޑުގައި ފަޅާފައި ހުންނަ އިސްތަށިތަކާ މެދު ޢަމަލުކުރާނީ ކިހިނެއް ހެއްޔެވެ؟\n16 August 2020 البَيَان 0\nފިރިހެނުންނާއި އަދި އަންހެނުން، ހަށިގަނޑުގައި ފަޅާފައި ހުންނަ އިސްތަށިތަކާ މެދު ޢަމަލުކުރާނީ ކިހިނެއް ހެއްޔެވެ؟ ޖަވާބު ދެއްވީ: އުސްތާޛް أبو أنس محمد حسن (حفظه الله) އިސްތަށިތަކުގެ މައްޗަށް ކޮށްފައިވާ ސުވާލުގައި ބުނަމެވެ. ހަށިގަނޑުގައިވާ އިސްތަށީގެ މައްޗަށް ތަފާތު ޙުކުމްތަކެއް ވެއެވެ. ބޭލުން ވާޖިބުވެގެންވާ އިސްތަށިތައް: އަންހެނުންނާއި ފިރިހެނުން އެ އިސްތަށިތަކެއް ބާލައި އެތަންތަން ސާފު ކުރުމަށް ދީނުގައި ކަނޑައެޅިފައިވާ އިސްތަށިތަކެއްވެއެވެ. އޭގެ ތެރޭގައި ކިހިލިފަތުގެ އިސްތަށިތަކާއި […]


SunOnline: Shukuru adhaa kuramun Eriksen bunany enburi annaane kamah\nޝުކުރު އަދާކުރަމުން އެރިކްސަން ބުނަނީ އެނބުރި އަންނާނެ ކަމަށް\nޢަބްދުﷲ އައިމަން 14 Jun 2021, 15:55\nކްރިސްޓިއަންސަން ޑެންމާކު ޖާޒީގައި --- ފޮޓޯ/ އޭޕީ\nޔޫރޯ 2020ގެ ގްރޫޕް ބީގައި ހޮނިހިރު ދުވަހުގެރޭ ޑެންމާކާއި ފިންލެންޑް ބައްދަލުކުރި މެޗުގެ ތެރެއިން ޑެންމާކުގެ ތަޖުރިބާކާރު މިޑްފީލްޑަރު ކްރިސްޓިއަން އެރިކްސަން ހޭނެތިގެން ދަނޑު މައްޗަށް ވެއްޓުމާ އެކު، ފަރުވާ ދިން ޓީމަށާއި، އޭނާގެ ހާލުބަލައި، ހިތްވަރުދިން ފަރާތްތަކަށް ޝުކުރު އަދާކޮށް އަލުން ކުޅުމަށް އަންނަނާނެ ކަމުގެ ފެހި ސިގްނަލް އެރިކްސަން ދީފި އެވެ.\nއެ މެޗުގެ ރެފުރީ އެންތަނީ ޓެއިލާ ވަގުތުން މެޗު ހުއްޓާލައި ސިއްހީ އޮފިޝަލުން ދަނޑަށް އެރުމުގެ ކުރިން އެރިކްސަންއަށް ދަނޑުމަތީގައި ފަސްޓް އެއިޑް ދީފައި ވަނީ ޑެންމާކުގެ ކެޕްޓަން ސިމޯން ކިއޭ އެވެ. އެގޮތުން ދަނޑުމަތީ އެރިކްސަންއަށް އެންމެ ފުރަތަމަ ސީޕީއާރް ދިނީ ކިއޭ އެވެ.\nސިއްހީ އޮފިޝަލުންގެ ފަރުވާއަށް ފަހު އެރިކްސަން ހޮސްޕިޓަލަށް ގެންދިޔަ އިރު، ހޭއަރާފައިވާ ކަމަށާއި އޭނާ ސަލާމަތް ކުރެވުނީ އަވަސް ފަރުވާ ލިބުމުން ކަމަށް ޑެންމާކުން ބުނެފައިވާ އިރު، މިހާރު އަންނަނީ އޭނާގެ ހާލު ރަނގަޅުވެ، ޓީމު ކުޅުންތެރިންނާ ވާހަކަ ވެސް ދައްކަމުން ކަމަށް ޓީމުން ވަނީ ބުނެފަ އެވެ.\nއެރިކްސަންއަށް ދިމާވި ހާދިސާގައި އޭނާ ސަލާމަތް ކުރެވުނީ "ހަމަ ކިރިޔާ" ކަމަށް އޭނާ ބެލި ޑޮކްޓަރުން ވަނީ ބުނެފަ އެވެ. އެގޮތުން ދަނޑުމައްޗަށް ފަރުވާދޭން ޑޮކްޓަރުންގެ ޓީމަށް ދެވުނު އިރު ވިންދު ހުއްޓިފައިވާ ކަމަށާއި، އެރިކްސަން އަނބުރާ ގެނެވުނީ އަވަސް ފަރުވާ ދިނުމުން ކަމަށް ޑޮކްޓަރުންގެ ޓީމުން ބުންޏެވެ.\nހޮސްޕިޓަލުގައި ފަރުވާ ހޯދަމުން އަންނަ އެރިކްސަން މިއަދު ގެޒެޓް ޑެލޯ ސްޕޯޓްސް ނޫހަށް ދިން އިންޓަވިއުއްގައި ބުނީ މިހާރު އޭނާގެ ހާލު ރަނގަޅުވަމުން އަންނަ ކަމަށެވެ. އަދި ވަރަށް އަވަހަށް ދަނޑުމަތިން ފެންނާނެ ކަމަށް އުންމީދު ކުރެވޭ ކަމަށް އެރިކްސަން ބުންޏެވެ.\n"ޝުކުރިއްޔާ. އަހަރެން އެނބުރި އަންނާނަން. އެކަމަކު އޭގެ ކުރިން އަހަރެން މި ބަލަނީ އެކަން ދިމާވާން މެދުވެރިވި ސަބަބުތަކަށް. އަދިވެސް އެއްފަހަރު ހުރިހާ އެންމެންނަށް ޝުކުރު އަދާ ކުރަން،" އެރިކްސަން ބުންޏެވެ.


Thoofaan "Luban" Ge Baaru Ithurah Gadhave Oman Ah Arany - Vaguthu\nތޫފާން "ލުބާން" ގެ ބާރު އިތުރަށް ގަދަވެ އޮމާން އަށް އަރަނީ\nއަރަބި ކަނޑުގައި މި މަހު ކުރީކޮޅު އުފެދުނު ބާރުގަދަ ކޮޅިގަނޑު ތޫފާނަކަށް ބަދަލުވެ އޮމާން އަށް އަރަން ތައްޔާރުވެއްޖެއެވެ.\nމި ތޫފާން މިހާރު ހުރީ އޮމާންގެ ސަލާލަހް ސިޓީގެ ދުރުން 240 ކިލޯމީޓަރު ދުރުގައެވެ. ތޫފާން އާއި ގުޅިގެން އޮމާންގެ ޕަބްލިކް އޮތޯރިޓީ ފޯ ސިވިލް އޭވިއޭޝަން އިން ވަނީ ހަވަނަ އެލާޓެއް ނެރެފައެވެ.\nމި ތޫފާން މިހާރު އިތުރަށް ބާރުގަދަވެ ކެޓެގެރީ އެކެއްގެ ތޫފާނަކަށް ބަދަލުވެފައިވާއިރު އޮމާންގެ އިސްކޫލުތަށް ރައްކާތެރިވުމުގެ ގޮތުން މިހާރުވަނީ ބަންދުކޮއްފައެވެ.\nތޫފާން "ލުބާން" އަރަބި ބައެއް ޤައުމުތަކަށް މިސްރާބު ޖަހަމުންދާއިރު، ކުރިއަށް އޮތް ވަގުތުތަކުގައި ތޫފާނުގެ އަސަރު އެންމެ ބޮޑަށް ކުރާނީ އޮމާން އަށް ކަމަށް ވަނީ ބެލެވިފައެވެ. މި ސަބަބަށްޓަކައި އޮމާންގެ ހުޅަނގު އައްސޭރީގެ ސަރަޙައްދުތަކުގައި މިހާރު ވަނީ ކުއްލި ޙާލަތުވެސް އިއުލާނުކޮށްފައެވެ.\nމި ތޫފާނުގައި ގަނޑިއަކު 145 ކިލޯ މީޓަރު މިނުގައި ވައިޖެހެމުންދާއިރު އޮމާންގެ ޕަބްލިކް އޮތޯރިޓީ ފޯ ސިވިލް އޭވިއޭޝަން އިން ވަނީ ކުރިއަށް އޮތް ގަނޑިތަކުގައި ވެސް ތޫފާނާއި ގުޅިގެން ވައިގަދަވެ ވިއްސާރަ ވާނެތީ އޮމާންގެ ދޮފަރ ސިޓީގެ ރައްޔިތުން ސަމާލުވުމަށް އަންގާފައެވެ.\nއޮމާން އަށް ބާރުގަދަ ތޫފާނެއް މިސްރާބު ޖަހާފައިވާއިރު މިދިޔަ މެއި މަހު ވަނީ ބާރުގަދަ "ތޫފާން މެކުނު" ގައި އެގައުމަށް ބޮޑެތި ގެއްލުން ތަކެއް ލިބިފައެވެ. ކެޓެގަރީ ދޭއްގެ މި ތޫފާން ގައި އެޤައުމުގެ އެކި ސަރަޙައްދުތަކަށް ބޯކޮށް ވާރޭވެހި ފެންބޮޑުވުމުގެ ހާދިސާތައް ހިނގައި، ގިނަ ޢަދަދެއްގެ ބަޔަކު ވަނީ ވީނުވީއެއް ނޭނގި ގެއްލިފައެވެ.\nމިއީ 1959 ވަނަ އަހަރަށް ފަހު އޮމާނަށް އަރާ އެންމެ ބާރުގަދަ ތޫފާން ކަމަށް ރިޕޯޓްތައް ބުނެއެވެ.\nދުނިޔޭގައި ބިން ހެލުމާއި ޠޫފާންތައް ޢާއްމު ވަނީ. އިންސާނުން ޢިބްރަތް ލިބިގަނެ ރިޝްވަތާއި މުންކަރާތްތަކުން ދުރުވާނީ ކޮން އިރަކުބާ؟ ޢުމުރުން 80 އަށް ވުރެ މައްޗަށް ދިޔައިމާ ވެސް އާޚިރަތް ހަނދާން ނައްތާލައި ޣައިރު މުސްލިމުންގެ އަވާގައި ޖެހިގެން މުންކަރާތްތަކާ ބަގުޑިބައްދާތީ ހިތާމަ ހުއްޓެވެ.


gaumu street cup 2020 -2vana dhuvahuge reyge match tha\nގައުމު ސްޓްރީޓް ކަޕް – މަންތަރައާއި ...\nby vomadmin August 17, 2020\nމިހާރު މީދޫގައި ކުރިއަށްދާ “ގައުމު ސްޓްރީޓް ކަޕް 2020” މުބާރާތުގެ ދެވަނަ ދުވަހުގެރޭ ކުޅުނު މެޗްތަކުގެ ނަތީޖާ:\nއެފްއާރުޓީއާއި ސަންސް އޮފް ލޮންސް\nރޭގެ ފުރަތަމަ މެޗްގައި ބައްދަލުކުރީ ގްރޫޕްސީގައި ހިމެނޭ ދެޓީމްކަމުގައިވާ ފޭދޫ އެފް. އާރު . ޓީ އާއި ފޭދޫ ސަންސް އޮފް ލޮންސް އެވެ. މިމެޗް4ލަނޑު0ލަނޑުން ކާމިޔާބުކުރީ ސަންސް އޮފް ލޮންސްއެވެ.\nމިމެޗްގައި ސަންސް އޮފް ލޮންސް އިން ކާމިޔާބުކުރި ފުރަތަމަ ލަނޑު ފުރަތަމަ ހާފްގެ 13 ވަނަމިނިޓްގައި ކާމިޔާބުކޮށްދިނީ އަރުމީޝްއެވެ.\nސަންސް އޮފް ލޮންސުން މިމެޗްގައި ކާމިޔާބުކުރި ދެވަނަ ލަނޑާއި3ވަނަ ލަނޑު ދެވަނަ ހާފްގެ2ވަނަ މިނިޓާއި 13 ވަނަ މިނިޓްގައި ކާމިޔާބުކޮށްދިނީ އެޓީމުގެ ޖޯޒީނަމްބަރ 11 ޝިފާޒެވެ.\nސަންސް އޮފް ލޮންސުން މިމެޗުގައި ކާމިޔާބުކުރި4ވަނަ ލަނޑު ދެވަނަ ހާފްގެ 16 ވަނަ މިނިޓްގައި ކާމިޔާބުކޮށްދިނީ އެޓީމުގެ ޖޯޒީނަމްބަރ7ޝިއަރާއެވެ.\nމި މެޗްގެ މޮޅުކުޅުންތެރިއަކީ ސަންސް އޮފް ލޮންސް ގެ ޝިފާޒެވެ.\nހަބޭސް އަދި ކްރައުސް\nރޭގެ ދެވަނަ މެޗްގައި ބައްދަލުކުރީ ގްރޫޕް ޑީގައި ހިމެނޭ ފޭދޫ ހަބޭސް އާއި ފޭދޫ ކްރައުސްއެވެ.\nހަބޭސްގެ އަހުމަދު ޒިޔަން ފުރަތަމަ ހާފްގެ 10 ވަނަ މިނިޓްގައި ކާމިޔާބުކޮށްދިން ލަނޑާއެކު މިމެޗްގެ ފުރަތަމަ ހާފް ނިމިގެންގޮސްފައިވަނީ 1 ލަނޑު0ލަނޑުން ހަބޭސް ކުރިހޯދައިގެންނެވެ.\nމިމެޗްގެ ދެވަނަ ހާފްގެ ކުޅުންފަށައިގެން2ވަނަ މިނިޓްގެ ތެރޭގައި ކްރައުސް ޓީމުން ވަނީ އެޓީމުން މިމެޗްގައި ކާމިޔާބުކުރި ލަނޑު ކާމިޔާބުކޮށް މެޗްގެ ނަތީޖާ 1-1 އަށް ބަދަލުކޮށްފައެވެ. މި ލަނޑު އެޓީމަށް ކާމިޔާބުކޮށްދިނީ ކުޑައައްޓޭއެވެ.\nހަބޭސް ޓީމުގެ ކުޅުންތެރީން ގިނައިރު ބޯޅަ ގެންގުޅެ އިތުރު ލަނޑުތަކެއް ޖެހުމަށް ވަރަށް ބޮޑަށް މަސައްކަތް ކުރަމުން ދިޔަނަމަވެސް ކްރައުސްގެ ކުޅުންތެރީން ވަރަށްބޮޑަށް ފަހަތަށް ޖެހި ޑިފެންސިވް ކުޅުމެއް ކުޅެމުންގޮސްފައިވާތީ މިމެޗްގެ ފުރިހަމަ ވަގުތު ހަމަވެގެންދިޔައިރުވެސް އިތުރު ލަނޑުތަކެއް ހަބޭސްގެ ކުޅުންތެރީންނަށް ކާމިޔާބުކުރެވޭނެގޮތެއްނުވެ މެޗް ނިމިގެންގޮސްފައިވަނީ 1 ލަނޑު 1 ލަނޑުން ދެޓީމް އެއްވަރުވެގެންނެވެ.\nމި މެޗްގެ މޮޅުކުޅުންތެރިއަކަށް ހޮވާފައިވަނި ކްރައުސްގެ އަހުމަދު އިމާޝްއެވެ.\nއުސްގަޑަ ޖޫނިއާސް އަދި ބީރިކަނާ\nރޭގެ ތިންވަނަ މެޗްގައި ބައްދަކުރީ ގްރޫޕް އޭގައި ހިމެނޭ ހިތަދޫ އުސްގަނޑަ ޖޫނިއާސް އާއި މީދޫ އެފްސީ ބީރިކަނާއެވެ. މިމެޗް އެފްސީ ބީރިކަނާ ކާމިޔާބުކުރީ3ލަނޑު 1 ލަނޑުންނެވެ.\nމި މެޗުގެ މޮޅު ކުޅުންތެރިއަކަށް ހޮވުނީ އެފްސީ ބީރިކަނާގެ އިބްރާހީމް ހޫދުއެވެ.\nމީދޫ – ހިތަދޫ އެކުވެރިކަމުގެ ފުޓްބޯޅަ މެޗެއް މިއަދު ކުޅެނީ\nމީދޫ 20 އަހަރުން ދަށުގެ ޓީމަކާއި ހިތަދޫ 20 އަހަރުން ދަށުގެ ޓީމަކާއި ދެމެދު އެކުވެރިކަމުގެ ފުޓްބޯޅަ މެޗެއް ...\nvomadmin September 10, 2020\nގާ އަޅާ މެޝިނެއްގެ ތެރެއަށް ވެއްޓި ބިދޭސީއަކު މަރުވެއްޖެ\nލ.އަތޮޅުގައި ހަދަމުންދާ ރިސޯޓެއްގައި މަސައްކަތް ކުރަމުންދިޔަ މީހަކު ގާއަޅާ މެޝިނެއްގެ ތެރެއަށް ވެއްޓި ނިޔާވެއްޖެއެވެ ގާއަޅާ މެޝިނެއްގެ ތެރެއަށް ...


އަންނި އަވަހާރަކޮށްލަން ރޭވި މީހުންނާއި އެކަން ސިއްރުކުރި މީހުންނަށް އަދަބު ލިބެން ޖެހޭނެ!!! - MV Times\nއަންނި އަވަހާރަކޮށްލަން ރޭވި މީހުންނާއި އެކަން ސިއްރުކުރި މީހުންނަށް އަދަބު ލިބެން ޖެހޭނެ!!!\n6 December 25th, 2012 - 2:41 AM\nފެބުރުއަރީ7ވަނަ ދުވަހު ރައީސް ނަޝީދު (އަންނި) އަވަހާރަކޮށްލަން ރާވާފައިވާކަމަށް ފާތިމަތު ދިޔާނާ ސައީދު ލިޔުއްވާފައިވާ "ސައިލަންޓް އިންކުއަރީ" ރިޕޯޓުގައި ހާމަކޮށްފައިވާކަމަށް އިއްޔެ ވަނީ ހަބަރުތައް ފެތުރިފައެވެ.\nދިޔާނާ ނެރުނު "ސައިލަންޓް އިންކުއަރީ" ގައި ބުނާ ގޮތުން ފެބްރުއަރީ6ވަނަ ދުވަހު ސިއާސީ ގޮތުން ދިޔާނާއާ ގާތް ގުޅުމެއް އޮންނަ ބޭފުޅަކާ ބައްދަލުކުރެއްވި ކަމަށެވެ. އޭނާ އާއި ބައްދަލުވުން ރައީސް ނަޝީދުގެ ދުވަސް ދުއްވާލުމަށް ނިންމާފައިވާކަމަށް އެބޭފުޅާ ބުނެފައިވާކަމަށެވެ. އަދި އެރިޕޯޓުގައި ބުނެފައިވާ ގޮތުގައި ރައީސް ނަޝީދު އަވަހާރަކޮށްލަން ރާވާފައިވަނީ އެއް ގޮތަކީ އެއާކޮންޑިޝަން ހެދުމަށް ފޮނުވާ މީހާކު ލައްވައި ވިހަ ގޭހެއް ފޮނުވައިގެނެވެ. ދެވަނަ ގޮތެއްކަމަށް ބުނެފައިވަނީ ނަޝީދުގެ ގަޔަށް ބަޑި ޖަހައިގެންނެވެ. އެގޮތުން އެކަން ކުރަން ނޮވެންބަރު ތިނެއްގައި އެމީހުންގެ ދަރިން މަރުވެފައިވާ މީހުން ތައްޔާރަށް ތިބިކަމަށްވެސް ދިޔާނާގެ ރިޕޯޓުގައި ބުނެފައިވެއެވެ..\nރައީސް ނަޝީދު ވެރިކަމުން ދުރުކުރެވުނުތާ އިއްޔެއަށް 10 މަހާ 16 ދުވަސް ވެފައިވާއިރު "ސައިލަންޓް އިންކުއަރީ"ގެ ނަމުގައި ރިޕޯޓެއް ނެރެފައިވަނީ ދިޔާނާގެ ފިރިކަލުން ކާށިދޫ ދާއިރާގެ މެންބަރ އަބުދުﷲ ޖާބިރުގެ ޖިނާއީ ކުށެއްގެ ތުހުމަތުގައި ފުލުހުން ހައްޔަރުކޮށް އެކަން ތަހުޤީގުކުރަމުންދާ ދަނޑިވަޅެއްގައި ދިވެހި ރައްޔިތުންގެ ލޮލުގައި އަނދުން އެޅުވުމުގެ މަޤުސަދުގައި ކަން ޔަޤީނެވެ.\nނަމަވެސް މިރިޕޯޓުގައި ދިޔާނާ ބަޔާކޮށްފައިވާ ކަންތައްތަކުގެ ސަބަބުން އަތަށް ބޮން ގޮވީއެވެ. އެހެނީ ދިވެހިރާއްޖޭގެ ރައީސުލްޖުމްހޫރިއްޔާގެ މަޤާމް ފުރަމުން ދިޔަ ބޭފުޅެއްގެ ފުރާނަޔަށް ގެއްލުންވާފަދަ ކަމެއް ކުރުމާއި އެފަދަ ކަމެއް ރޭވުމާއި އެކަން އެނގިހުރެ ސިއްރުކުރުމަކީ ޓެރަރިޒަމްގެ ދައުވާ އެމީހެއްގެ މައްޗަށް އުފުލޭނެ ކަމެކެވެ.\nދިޔާނާގެ ރިޕޯޓުގައި ނަޝީދު އަވަހާރަކޮށްލަން ރޭވީ ކޮންބައެއް ކަމާއި އެވާހަކަ ދެއްކި ރަހުމަތްތެރިޔަކީ ކާކުކަމެއް ހާމަކޮށްފައެއް ނުވެއެވެ. ނަމަވެސް ޤަބޫލުކުރެވޭ ގޮތުގައި ދިޔާނާގެ "ސައިލަންޓް އިންކުރައީ"ގެ ސަބަބުން މޯލްޑިވްސް ޕޮލިސް ސާވިސްއަށް މި މައްސަލަ ތަހުޤީގުކުރަން ޖެހުނީއެވެ. އަދި ނަޝީދު އަވަހާރަކޮށްލަން ރޭވި މީހުންނާއި އެކަން އެނގިހުރެ ސިއްރުކުރި ކަމުގެ ތުހުމަތުގައި ޓެރަރިޒަމްގެ ޤާނޫނުގެ ދަށުން ދިޔާނާއަށް ހައްޤު އަދަބު ލިބެން ޖެހޭނެއެވެ.\nމުހައްމަދު ނަޝީދުގެ ސަރުކާރުގައި ސާކު ސެކެޓްރީ ޖެނެރަލްގެ މަޤާމް ފުރުއްވުމަށްފަހު އެމްޑީޕީގެ މެމްބަރެގެ ގޮތުގައި ހުރެ އެންމެ އެކަށީގެންވާ ގޮތުގައި މަސްއޫލިއްޔަތު އަދާނުކުރެވޭކަމަށްބުނެ އެމަޤާމުން އިސްތިއުފާ ދެއްވި ދިޔާނާ ވަނީ އަދުގެ ސަރުކާރުގެ މިނިސްޓަރ އޮފް ޖެންޑާ ފެމިލީ އެންޑް ހިއުމަން ރައިޓްސްގެ މަޤާމް ފުރުއްވާފައެވެ.\nދިޔާނާ ހައްޔަރު ކުރަންވީ އަދި އެވާހަކަ ބުނި މީހަކު ހޯދާ އެކަމަށް ރޭވި ބަޔަކު ހޯދާ އަދަބު ދޭންވީ!\nދިޔާނާ އަކީ ހަމަޔަގީނުންވެސް ތިކަން ސިއްރު ކުރި އެކަކު.. އެހެންވީމަ ދިޔާނާއަށް އަދަބު ލިބެންޖެހޭނެ… މިހާ ދުވަސް ވަންދެން ތިކަން ސިއްރު ކުރުމުން ދިޔާނާއަކީ ތިކަން ރޭވި މީހެއްކަމަށް ބެލެވޭނެ\nދިޔާނާ، މެންނަށް ތިކަންއެގިހުރެ މިއަދުތިޔަފަދަ ވާހަކައެއް ދެއްކުން ތިޔައީ ވަރަށްހަޑި މުޑުދާރު ޢަމަލެއް ކަމުގައި ދަންނަވަން؟ ކެރެންޏާ މީޑިޔާއަށް އަރާ ފިސާރިކެރިގެން ހަޤީގަތް ހާމަކޮއްލަ ދީބަލަ؟\nޖާބިރުގެ ވާހަކަ އެދައްކަނީ..\nދިޔާނާގެ ރިޕޯޓްގައިބުނާ × ނުވަތަ ނަން ހާމަކުރަން ނޭދޭ ސިޔާސީ ބޭފުޅަކީ ދިއްގަރު ދާއިރާގެ އިއްޒަތްތެރި މެމްބަރު އަހުމަދު ނާޒިމް ނުވަތަ ޖަނގިޔާ ނާޒިމް. އެހެންކަމުން މިކަމުގައި ތަހުގީގެއްކޮށް ނާޒިމްއާއި އޭނާގެ ގާތް ޔާމީންއާއި މައުމޫނަށް ހައްޤު އަދަބު ދިނުމަށް ގޮވާލަން\nދިޔާނާ ހައްޔަރުކޮށް، ނަޝީދު އަވަހާރަކޮށްލަން ރޭވި މީހުން ހޯދާ މި ކަމުގައި ބައިވެރިވި މީހުންނަށް ހައްޤު އަދަބު ލިބެން ޖެހޭނެ.


Autism kudhinnah khaassa discounteh dhenee | Mihaaru\nޚަބަރު / އޯޓިޒަމް\nއޯޓިޒަމް ކުދިންނަށް ޚާއްސަ ޑިސްކައުންޓެއް ދެނީ\nއައިސީޕީގެ މިއަދުގެ ހަފުލާގައި އެ ތަނުގެ މެނޭޖިން ޑިރެކްޓަރު ޝިދާތާ ޝަރީފް ވާހަކަ ދައްކަވަނީ.---މިހާރު ފޮޓޯ: ހުސެއިން ވަހީދު\nއޯޓިޒަމް ކުދިންގެ ސްކްރީނިންގެ ޚިދުމަތްތަކުން ޚާއްސަ ޑިސްކައުންޓެއް މި މަހު ދިނުމަށް އިންސްޓިޓިއުޓް އޮފް ކައުންސެލިން އެންޑް ސައިކޯތެރަޕީން (އައިސީޕީ) އިން ނިންމައިފި އެވެ.\nމިއަދު ފާހަގަކުރަމުން އަންނަ މި އަހަރުގެ އޯޓިޒަމް ދުވަހާ ގުޅުވާއިގެން އައިސީޕީގައި ބޭއްވި ހާއްސަ ހަފްލާއެއްގައި ވާހަކަ ދައްކަމުން އެތަނުގެ މެނޭޖިން ޑިރެކްޓަރު ޝިދާތާ ޝަރީފް ވިދާޅުވި ގޮތުގައި އޯޓިޒަމް ކުދިންނަށް 50 ޕަސެންޓުގެ ޑިސްކައުންޓެއް ދޭނެ އެވެ.\nމިއަދުގެ ހަފުލާގައި އައިސީޕީ އިން ވަނީ އިމާދުއްދީން ސްކޫލާއި އަހްމަދިއްޔާ ސްކޫލް އަދި އޯޓިޒަމް އެސޯސިއޭޝަނުން ހޮވާލެވޭ ކުދިންނަށް ބައެއް ޚިދުމަތްތައް ހިލޭ ލިބޭނެ ގޮތް ހަމަޖައްސައިފަ އެވެ. މި ހަފުލާގައި އެ މީހުން ވެސް ބައިވެރިވި އެވެ.\nއައިސީޕީން ބުނިގޮތުގައި އެތަނުން އެންމެ ގިނައިން ޚިދުމަތް ހޯދަނީ އޯޓިޒަމް ކުދިންނެވެ.\nއައިސީޕީން ވަނީ މި މަހުގެ ތެރޭގައި އައްޑު އަށް ދަތުރެއް ކުރުމަށް ނިންމައިފަ އެވެ. އައްޑު އަކީ މާލެ ފިޔަވައި ނުކުޅެދޭ ކުދިން އަދި އޯޓިޒަމް ކުދިން އެންމެ ގިނައިން ރެޖިސްޓަރީ ކޮށްފައިވާ ސިޓީ އެވެ.\nއައިސީޕީގެ މިއަދުގެ ހަފުލާ ޝަރަފްވެރި ކޮށްދެއްވީ ރާއްޖެ އަށް އިންޑިއާ އިން ކަނޑައަޅާފައި ހުންނަވާ ސަފީރު އަކިލޭޝް މިިޝްރާ އެވެ. އޭނާގެ ވާހަކަައިގައި ވަނީ ރާއްޖެ އިން ނުކުޅެދޭ މީހުންނާއި އޯޓިޒަމް ކުދިންނަށް ދޭ އެހީތެރިކަމަށް ތައުރީފު ކުރައްވައިފަ އެވެ.\nއޯޓިޒަމް އަމީނިއްޔާ ސްކޫލް އޯޓިޒަމް އެސޯސިއޭޝަން އިމާދުއްދީން ސްކޫލް


Gina Adhadhegge Fathuruverinnaaeku Mongolia Ge Furathama Flight Raajje Ah - Vaguthu\nގިނަ އަދަދެއްގެ ފަތުރުވެރިންނާއެކު މޮންގޯލިއާގެ ފުރަތަަމަ ފްލައިޓް ރާއްޖެއަށް\n1 ހަފްތާ ކުރިން ( ނޮވެމްބަރު 23, 2021 )\nމޮންގޯލިއާއިން ފަތުރުވެރިން ގޮވައިގެން ރާއްޖެ އައުމަށް ދަތުރު ފެށި ފުރަތަމަ ޗާޓަރު ފްލައިޓް މިއަދު މެންދުރު ރާއްޖެ އަތުވެެއްޖެއެވެ.\nމި ދަތުރުތައް މޮންގޯލިއާ އާއި ރާއްޖެއާ ދެމެދު ބާއްވަނީ ރާއްޖެއަށް ފަތުރުވެރިން ގެނައުމުގައި މަޝްހޫރު ޓްރެވެލް އެޖެންސީއެއް ކަމަށްވާ "އޯސަމް މޯލްޑިވްސް" އިންނެވެ\nމިއީ ރާއްޖޭގެ ފަތުރުވެރިކަން އިތުރު ގައުމުތަކަށް ހުޅުވާލުމަށް އެ އެޖެންސީން ފެށި މަސައްކަތުގެ ތެރެއިން އިތުރު ބޮޅެކެެވެ. 11 ގަޑިއިރުގެ ދަތުރަކަށް ފަހު މިއަދު މޮންގޯލިއަން އެއާލައިންގެ ޗާޓަރު ފްލައިޓް ވެލާނާ އިންޓަނޭޝަނަލް އެއާޕޯޓްގައި ޖެއްސީ 14:16 ގައެވެ.\nމޮންގޯލިއާއިން މިއަދު ރާއްޖެއަށް 108 ފަތުރުވެރިން އައި - ވަގުތު އިމޭޖްސް: އަހްމަދު އަޝްހާދު އަބްދުﷲ\nމި ފްލައިޓްގައި 108 ފަތުރުވެރިން ރާއްޖެ އައިސްފައި ވެއެވެ.މިއަދު އައި ފަރާތްތަކުގެ ތެރޭގައި މީޑިއާގައި މަސައްކަތް ކުރާ މީހުންނާއި ޓްރެވެލް ބްލޮގާސް އާއި ޓުއާ އޮޕަރޭޓަރުން ހިމެނެއެވެ.\nމިއީ ރާއްޖެއާއި މޮންގޯލިއާ ދެމެދު ސީދާ ދަތުރުތައް ފެށި ފުރަތަމަ ފަހަރެވެ. މި ދަތުރުތައް ކުރަނީ މޮންގޯލިއާގެ އުލާންބާތަރް ސިޓީގެ ޗިންގިސް ޚާން އިންޓަނޭޝަނަލް އެއާޕޯޓާއި ވެލާނާ އިންޓަނޭޝަނަލް އެއާޕޯޓާއި ދެމެދުއެވެ.\nމޮންގޯލާއިން ރާއްޖެއަށް ސީދާ ދަތުރުތައް ފެށީ އޯސަމް މޯލްޑިވްސްގެ ފަރާތުން - ވަގުތު އިމޭޖްސް: އަހްމަދު އަޝްހާދު އަބްދުﷲ\nއޯސަމް މޯލްޑިވްސްގެ އޮފިޝަލަކު މިއަދު ވިދާޅުވީ، މޮންގޯލިއާ އާއި ރާއްޖެ އާއި ދެމެދު ސީދާ ދަތުރުތައް ބޭއްވުމަށް އެ އެޖެންސީން ނިންމިއިރު،މި ދަތުރުތައް ސީދާފަށަނީ އަންނަ މަހުގެ 27 ވަނަ ދުވަހުން ފެށިގެން ކަމަށެވެ. އަދި އެ ދުވަހުން ފެށިގެން މާރިޗް މަހުގެ 31 ވަނަ ދުވަހާއި ހަމައަށް ކޮންމެ ހަފްތާއަކުވެސް ފްލައިޓްތައް ބާއްވާނެ ކަމަށް އޮފިޝަލް ވިދާޅުވިއެވެ.\nމޮންގޯލިއާއިން ރާއްޖެ އައި ފަތުރުވެރިންތަކެއް ވެލާނާ އެއާޕޯޓްގައި - ވަގުތު އިމޭޖްސް: އަހްމަދު އަޝްހާދު އަބްދުﷲ\nމި ދަތުރުތަކުގައި މޮންގޯލިއާއަށް ދާން ބޭނުންވާ ދިވެހިންނަށްވެސް ރަނުގެ ފުރުސަތުތަކެއް ލިބިގެންދާނެ ކަމަށް އޮފިޝަލް ފާހަގަކުރެއްވިއެވެ. އެގޮތުން އޯސަމް މޯލްޑިވްސްއިން މި ދަތުރުތަކަށް ހާއްސަ ޕެކޭޖްތަކެއް ރާއްޖެއަށް ތައާރަފް ކުރާނެއެވެ.\nމޮންގޯލިއާ އަކީ އޭޝިއާ އާއި ޔޫރަޕްގެ އިހްސާސްތައް ކޮށްލަން ދަތުރުކުރާ ފަތުރުވެރިންގެ މެދުގައިވަރަށް މަގުބޫލް މަންޒިލެކެވެ.\nމޮންގޯލިއާ އާއި ރާއްޖެއާ ދެމެދު ޗާޓަރު ފްލައިޓްތަކެއް، ދިވެހިންނަށްވެސް ފުރުސަތު!


Massala jehunu VAR system Africa Cup gai mirey beynun kuranee\nމައްސަލަ ޖެހުނު ވީއޭއާރު ސިސްޓަމް އެފްރިކާ ކަޕުގައި މިރޭ ބޭނުން ކުރަނީ\nދެ މަސް ކުރިން ކުޅުނު އެފްރިކާގެ ޗެމްޕިއަންސް ލީގްގެ ފައިނަލުގައި ހަލާކުވި، ވީއޭއާރް ޓެކޮނޮލަޖީ ސިސްޓަމް މިރޭ އަލުން ބޭނުން ކުރަން ފަށަން އެފްކޯން އިން ތައްޔާރު ވެއްޖެ އެވެ.\nމިސްރުގައި މިހާރު ކުރިއަށްދާ އެފްރިކަން ކަޕް އޮފް ނޭޝަންގެ ކުއާޓާ ފައިނަލުގެ ފުރަތަމަ މެޗުގައި މިރޭ ސެނެގާލް އާ ބެނިން ކުޅޭ މެޗުގައި ބޭނުން ކުރަން ފަށަން ތައްޔާރުވާއިރު، އެފްކޯންގެ ޗެމްޕިއަންސް ލީގްގެ ފައިނަލުގައި އެ ސިސްޓަމަށް ދިމާވި ގޮތުން ގިނަ ބަޔަކު ވަނީ ސުވާލު އުފައްދައިފަ އެވެ.\nއެފްކޯން ޗެމްޕިއަންސް ލީގް ފައިނަލުގެ ދެ ވަނަ ލެގުގައި ޓީއުނީޝިއާގެ އެސްޕެރެންސް ތޫނިސް އާއި މޮރޮކޯގެ ވަދާދް ކަސަބްލަންކާ، ޓިއުނީޝިއާގައި ކުޅުނު މެޗަށް ނިކުތުމުގެ ކުރިން ވީއޭއާރު ޓެކްނޮލަޖީއަށް މައްސަލައެއް ދިމާވުމުން އެ މެޗުގައި ވީއޭއާރް ބޭނުން ނުކުރެވުނެވެ.\nވީއޭއާރަށް މައްސަލަ ދިމާވެގެން އެ ސިސްޓަމް ބޭނުން ނުކުރެވޭކަން، މެޗުގެ ކުރިން ދެ ޓީމަށް އަންގާފައި ވަނިކޮށްވެސް މައްސަލަ ހޫނުވީ، ވަދާދުން އެއްވަރު ކުރަން ޖެހި ގޯލް ލަނޑެއް ނޫންކަމަށް ރެފްރީ ނިންމުމުން ވީއޭއާރް ޓެކްނޮލިޖީ އެކަން ރިވިއު ނުކުރުމުން މެޗު އިތުރަށް ކުރިއަށް ގެންދަން ވަދާދުން ބޭނުން ނުވުމުންނެވެ.\nމެޗު ނުކުޅެ 90 މިނެޓަށް ދެމިގެން ދިޔަދިއުމުން، އޭރު 2-1 ން ލީޑްގައި އޮތް އެސްޕެރެންސް އަށް މެޗު ދޭން މެޗުގެ އޮފިޝަލުން ނިންމި އެވެ. ފަހުން އެފްކޯންގެ މައި އިދާރާއިން އެހެން ގައުމެއްގައި އެ މެޗު އަލުން ކުޅެން ނިންމި އެވެ. ނަމަވެސް ކުޅޭނެ ތާރީހާއި ދަނޑުވެސް އިއުލާން ނުކުރެ އެވެ. އެކަމާ ގުޅިގެން ދެ ޓީމުންވެސް ބުނީ ގާނޫނީ ގޮތުން މައްސަލަ ހުށަހަޅާނެ ކަމަށެވެ.\nމިރޭ، ވީއޭއާރް ބޭނުން ކުރަން ފަށާއިރު އާންމުންގެ ސުވާލުތަކަށް ޖަވާބު ދެމުން އެފްކޯންގެ ޖެނަރަލް ސެކެޓްރީ މޯޒް ހާޖީ ވިދާޅުވީ މައްސަލަތައް ހައްލުކޮށް އަލުން ވީއޭއާރް ބޭނުން ކުރަން ހުރިހާކަމެއްވެސް ތައްޔާރަށް ހުރި ކަމަށެވެ.\n"ވީއޭއާރް އަކީ ހަމައެކަނި ވަސީލަތްތަކެއް ނޫން، އެކަމާގުޅުން ހުރި ތަޖުރިބާކާރުންވެސް ބޭނުންވާ ކަމެއް،" މޯޒް ވިދާޅުވި އެވެ. "މިހާރު ހުރިހާ ކަމެއްވެސް އެހުރީ ތައްޔާރުވެފަ."\nސެނެގާލް އާއި ބެނިން ވާދަ ކުރާ މެޗު ފަށާނީ ރާއްޖޭގަޑިން މިރޭ 9:00 ގަ އެވެ. ކްއާޓާ ފައިނަލުގެ ދެ ވަނަ މެޗުގައި މިރޭ ރާއްޖޭގަޑިން 12:00 ގައި ކުޅޭ މެޗުގައި ބައްދަލު ކުރާނީ ނައިޖީރިއާ އާއި ދެކުނު އެފްރިކާ އެވެ.\nއެންމެ ހާއްސައީ ޗެމްޕިއަންސް ލީގް: މެސީ


SunOnline: 17,000 Sanitizer fulhi gaiy meehakah bodu landeh\n17،000 ސެނިޓައިޒާ ފުޅި ގަތް މީހަކަށް ބޮޑު ލަނޑެއް\nމުހައްމަދު އައުޒަމް 25 Mar 2020, 09:07\n17،000 ސެނިޓައިޒާ ގަތްމީހާ---\nމިހާރު ދުނިޔޭގެ އެކި ކަންކޮޅުތަކުގައި ހަލުވިކަމާއެކު ފެތުރެމުންދާ ކޮރޯނާވައިރަސް ނުވަތަ ކޮވިޑް-19 އާ ގުޅިގެން އެމެރިކާގައި ހޭންޑް ސެނިޓައިޒާއަށް އޮންނަ ޑިމާންޑް ބޮޑުވެ، 17،000 ސެނިޓައިޒާ ގަތް މީހަަކަށް ބޮޑު ލަނޑެއް ލިބިއްޖެ އެވެ.\nއެމެރިކާގެ ޓެނެސީގެ ރައްޔިތެއް ކަމަށްވާ މެޓް ކޮލްވިން އާއި އޭނާގެ ބޭބެ އެހާ ގިނަ އަދަދެއްގެ ސެނިޓައިޒާ ގަތީ އެމެޒޯން އާއި އެހެނިހެން އީ-ކޮމާސް ސައިޓްތަކުގައި ވިއްކުމުގެ ގޮތުންނެވެ.\nއޭނާވަނީ އެ ހޭންޑް ސެނިޓައިޒާތައް ގަތުމަށްޓަކައި 1300 މޭލަށް ދަތުރުކޮށް ކުދިކުދި އެކި ފިހާރަތަކުން ސެނިޓައިޒާ ފުޅިތައް ގަނެފަ އެވެ.\nއެ ސެނިޓައިޒާތައް އޭނާ ވިއްކާފައިވަނީ އަށް ޑޮލަރާއި 70 ޑޮލަރާއި ދެމެދުގެ އަގުތަކެއްގަ އެވެ. މިއީ އެ ފުޅިތައް ގަތް އަގަށްވުރެ ހަ ގުނަ ބޮޑު އަދަދެކެވެ.\nނަމަވެސް އެ ފުޅިތައް މާގިނައިން ވިއްކަން ފެށުމުން އެމެޒޯއިން ވަނީ މެޓްގެ އެކައުންޓް ސަސްޕެންޑްކޮށްފަ އެވެ. އޭގެ ފަހުން އީބޭއިންވެސް ވަނީ އޭނާގެ އެކައުންޓް ސަސްޕެންޑްކޮށްފަ އެވެ.\nއެހެންކަމުން އެތަކެތި ވިއްކާނެގޮތެއް ނެތިގެން ދެބެއިން ފަހުން ވަނީ ތިން ބައިކުޅަ ދެ ބައި ހޭންޑް ސެނިޓައިޒާ ފުޅިތައް އެމީހުން ދިރިއުޅޭ ސަރަހައްދުގެ ޗާޗަކަށް ހަދިޔާކޮށްފަ އެވެ. ބާކީ ފުޅިތައް މިހާރު ވަނީ، ޓެނެސީގެ ކަމާ ބެހޭ ފަރާތްތަކުގެ ބެލުމުގެ ދަށަށް ގެނެސްފަ އެވެ.\nސެނެޓައިޒާތައް ވިއްކަން އުޅުމުން ދެބެއިންނަށް ވަނީ ބޮޑެތި ފާޑުކިޔުންތަކެއްވެސް އަމާޒުވެފަ އެވެ. އެ ދެބެއިން ބުނީ އެމީހުންނަށް މަރުގެ އިންޒާރުވެސް ލިބުނު ކަމަށެވެ.\nކޮރޯނާވައިރަސްއާ ގުޅިގެން ހޭންޑް ސެނިޓައިޒާ އާއި މާސްކުފަދަ ތަކެތި އަގުބޮޑުކޮށް ވިއްކާ މައްސަލަ ވަނީ ދުނިޔޭގެ ހުރިހާ ތަނެއްގައިވެސް ވަރަށް ބޮޑުވެފަ އެވެ. އެކަމާ ގުޅިގެން އެމެޒޯއިން ވަނީ، އެފަދަ ތަކެތި ތާޑް ޕާޓީތަކަށް ނުވިއްކޭގޮަތަށް ވެސް ދާދި ފަހުން ހަދައިފަ އެވެ.


Maadhelee gai Dhanduveri masveri projecteh Jabir fahtavanee\nމާދެލީގައި ދަނޑުވެރި މަސްވެރި ޕްރޮޖެކްޓެއް ޖާބިރު ފައްޓަވަނީ\nހދ. ހޮނޑައިދޫގެ ބަދަލުގައި ވިޔަފާރިވެރިޔާ އަބްދުﷲ ޖާބިރަށް ސަރުކާރުން ދޭން ނިންމާފައިވާ ދ. މާދެލީގައި ދަނޑުވެރި ކަމާއި މަސްވެރި ކަމުގެ ބިޔަ ޕްރޮޖެކްޓެއް ފަށަަން ނިންމައި އެ ޕްރޮޖްކެޓްގެ ޕްރޮޕޯސަލެއް ސަރުކާރަށް ހުށަހަޅުއްވައިފި އެވެ.\nޖާބިރު މިއަދު އަވަސް އަށް ދެއްވި އިންޓަވިއުއެއްގައި ވިދާޅުވީ ގާތްގަނޑަކަށް ހަތަރު ބިލިޔަން ދިވެހި ރުފިޔާގެ އެ ޕްރޮޖެޓަކީ ރާއްޖޭގައި މަސްވެރި ކަމާއި ދަނޑުވެރި ކަމުގެ ބަދަލެއްގެ ފެށުމަށް ވެގެން ދާނެ ކަމަށެވެ. ރާއްޖެ މިވަގުތު އޮތް ހިސާބުން އިގްތިސޯދަށް ބަދަލެއް ގެނައުމަށް ދާން ޖެހިފައި ވަނީ ވެސް މަސްވެރި ކަމާއި ދަނޑުވެރި ކަމުގެ އިންވެސްޓްމަންޓްތަކަށް ކަމަށެވެ.\nދަނޑުވެރި ކަމުގެ ރަށް މާލެ އަތޮޅު ކާށިދޫ ހިމެނޭ ގޮތަށް ކާށިދޫ ދާއިރާގެ މެންބަރުކަން ވެސް ކުރައްވާ އަދި މަސްވެރިކަމުގެ ވިޔަފާރި މިހާރު ވެސް ކުރައްވާ ޖާބިރު ވިދާޅުވީ ދުނިޔޭގައި ދަނޑުވެރި ކަމާއި މަސްވެރި ކަމުގެ ބައިވަރު ވައްތަރުތަކާއި ޕްރޯސެސް އެންމެ މަތީ ލެވެލްގައި ހިނގަމުން އަންނަ ކަމަށާއި ރާއްޖޭގެ މިފްކޯގައި 300 މީހުން އެއްކޮށްގެން މަހުން ކަށިފިލުވާން ތިއްބާ ފަހަތުގައި ހުރި ގައުމުތައް ތަރައްގީ ހޯދައިގެން ކުރިއަރައި އޮބައިފި ކަމަށެވެ،\nގޫގުލް މެޕްގައި ދ. މާދެލި\n"ދުނިޔޭގެ ފުޑު މެނޫތަކަށް ރާއްޖޭގެ މަހުގެ ބާވާތްތައް އަރައި ހިނގައިގަންނަ ވަރުގެ ވިސްނުމަކާއި ދުވެއްޔެއް ރާއްޖެއަށް ގެންނަން ޖެހޭ ނޫންތޯ؟ މިހެން ކަންނެތް ކަމާއެކު ނިދާފައި ތިބެގެން އެކަން ވޭތޯ، އަޅުގަނޑުމެންގެ ފަހަތުގައި ހުރި އެހެން ގައުމުތަކުން މިކަން ކޮށްފިއޭ،" ޖާބިރު ވިދާޅުވި އެވެ.\nދުނިޔޭގެ ފުޑު މެނޫތަކަށް ރާއްޖޭގެ މަހުގެ ބާވާތްތައް އަރައި ހިނގައިގަންނަ ވަރުގެ ވިސްނުމަކާއި ދުވެއްޔެއް ރާއްޖެއަށް ގެންނަން ޖެހޭ ނޫންތޯ؟ މިހެން ކަންނެތް ކަމާއެކު ނިދާފައި ތިބެގެން އެކަން ވޭތޯ، އަޅުގަނޑުމެންގެ ފަހަތުގައި ހުރި އެހެން ގައުމުތަކުން މިކަން ކޮށްފިއޭ\nއަބްދުﷲ ޖާބިރު | ވިޔަފާރިވެރިޔާ\nޖާބިރު ވިދާޅުވި ގޮތުގައި ރާއްޖޭގައި މިހާތަނަށް ވެސް މަސްވެރިކަން "ބަހާލާފައި" އޮންނަނީ ހަތަރު ދިމާއަކަށް ކަމަށެވެ، އަދި ދަނޑުވެރިކަމަކީ އެއްވެސް ކަމަކަށް ނުހަދާ އެއް ފަރާތް ކޮށްލާފައިވަ ކަމަށެވެ. އެކަމަކު މަސްވެރި ކަމާއި ދަނޑުވެރިކަމަށް އިންވެސްޓްކޮށް އާ ޒަމާނެއް ރާއްޖެއަށް ގެނައުމަށް ފުރުސަތު ހޯދަން ޖެހޭ ކަމަށާއި ރާއްޖެއިން އެ ފުރުސަތުގެ ބޭނުން ހިފަން ޖެހިފައިވާ ކަމަށެވެ.\n"އެހެންވެގެން އިޓަލީގެ ފުޑް ޓެކްނޯލޮޖީއާއެކު މިހާރު އަޅުގަނޑު ވާނީ ރާއްޖޭގެ އިކޮނިމިކް ކައުންސިލަށް މި ޕްރޮޖެކްޓް ހުށަހަޅާފައި. މި ރާއްޖޭގެ ސަރުކާރާއި އަޅުގަނޑު ވާހަކަ ދައްކައިފިން އަނެއްކޮޅުން އިޓަލީ ސަރުކާރާ ވެސް ވާހަކަ ދައްކައިފިން. ދ. މާދެލީ ގައި އަޅުގަނޑު ޑިވެލޮޕް ކުރާން މިދަނީ މަސްވެރި ދަނޑުވެރި ވިލެޖެއް،"\nމަސްވެރިން ވެސް ދަނޑުވެރިކަން ވެސް މާދެލީގައި ކުރާނީ އެންމެ ހަޔަސްޓް ކްލާހުގައި ކަމަށާއި މިހާރު ދިވެހި އަމިއްލަ ފަރާތްތަކުން ގެންގުޅޭ ކުދި ސެޓަޕްތަކަށް ވުރެ އެތައް ތަނަކުން ބިޔަ ބޮޑު ސެޓަޕެއް މާދެލީގައި ގާއިމު ކުރާނެ ކަމަށް ވެސް ޖާބިރު ވިދާޅުވި އެވެ.\n"އަޅުގަނޑު މިއީ މިފްކޯގެ ޗެއާމަންކަން ވެސް ކުރި މީހެއް، އެއަށް ވުރެ ސަކަރާތްތަނެއް ނުވެސް އޮންނާނެ ދުނިޔޭތާކު ދުނިޔޭގައި ނިއު ޓެކްނޯލޮޖީ ގްރީން ޓެންލޯޖިީ ހުންނައިރު މިފްކޯއިން ހައެއްކަ ގަނޑު މަހުން ކށި ފިލުވަން ވެސް 300 މީހުން ބޭނުންވޭ މިއީ ކޮން ކަހަލަ ޓެކްނޮލޮޖީއެއް،" ޖާބިރު ވިދާޅުވި އެވެ.\nމާދެލީގައި ތަރައްގީ ކުރަން ޖާބިރު ހުށަހަޅުއްވާފައި ވަނީ ދަނޑުވެރި މަސްވެރި ވިލެޖެކެވެ. ހާބަރަކާއެކު މަސް ޕްރޮޕޯސް ކުރުމާއި މަސް ވިއްކާ ހިއްކާ، މަސް އެސްޕޯޓްކޮށް ހުރިހާ ނިޒާމެއް ހިމެނޭ ކޮމްޕްލެކްސް އަކަށް ދާއިރު ދަނޑުވެރި ކަމުގެ ފުޑް ރިޒާވެއް އުފެއްދޭ ވަރަށް ރަށް ތަރައްގީ ކުރާނެ އެވެ.\nއަބްދުﷲ ޖާބިރު ފިޝަރީޒް އެންޑް އެގްރިކަލްޗާ މިނިސްޓްރީ ދަނޑުވެރިކަން + މާދެލި\n"ގދ. ގަން އެހެން ބަޔަކަށް ދޭން އެއްބަހެއް ނުވެވޭނެ"


BREAKING| Covid-19: 1 Mas Dhuvahah Scotland Furabandhu Kohffi - Vaguthu\nކޮވިޑް-19:އެއް މަސް ދުވަހަށް ސްކޮޓްލޭންޑް ފުރަބަންދުކޮށްފި\n5 މަސް ކުރިން ( ޖެނުއަރީ 4, 2021 )\nކޮވިޑް-19 އިތުރަށް ފެތުރެމުން ދާތީ ސްކޮޓްލޭންޑް ފުރަބަންދު ކުރުމަށް ނިންމާފައިވާ ކަމަށް އެ ގައުމުގެ ފަސްޓް މިނިސްޓަރ ނިކޮލާ ސްޓަޖަން ވިދާޅުވެއްޖެ އެވެ.\nސްކޮޓްލޭންޑުން ނިންމާފައި ވަނީ އެއްމަސް ދުވަހަށް އެގައުމު ފުރަބަންދު ކުރާށެވެ. މި ނިންމުމަށް މިރޭ ދަންވަރުން ފެށިގެން އަމަލު ކުރަމުންދާނެއެވެ.\nމުޅި ސްކޮޓްލޭންޑް ފުރަބަންދު ކުރުމަށް ފަހު އަޅަން ނިންމި ފިޔަވަޅުތަކުގެ ތެރޭގައި ކޮންމެހެން ގެއިން ބޭރަށް ނިކުންނަން ޖެހިގެން ނޫން ގޮތަކަށް ގެއިން ބޭރަށް ނިކުތުން މަނާކުރުން ހިމެނެއެވެ. ނަމަވެސް ކޮންމެހެން އޮފީހަށް ގޮސްގެން ކުރަން ޖެހޭ މަސައްކަތެއް އޮތްނަމަ އޮފީހަށް ނުވަތަ މަސައްކަތް ކުރާ ތަނަކަށް ދިއުމުގެ ހުއްދަ ވަނީ ދީފައެވެ. އަދި ކަސްރަތު ކުރަން ގެއިން ބޭރަށް ނިކުތުމުގެ ހުއްދަ ވެސް ވަނީ ދީފައެވެ.\nފަސްޓް މިނިސްޓަރ ނިކޮލާ ވިދާޅުވީ ސްކޮޓްލޭންޑުން ކޮވިޑް-19 އަށް ފައްސިވާ މީހުންގެ އަދަދު އިތުރުވެ ހޮސްޕިޓަލްތަކަށް ބާރު ބޮޑުވަމުން އަންނާތީ ސްކޮޓްލޭންޑް ފުރަބަންދު ކުރުން ނޫން އިތުރު އެއްވެސް ގޮތެއް މިވަގުތު ނެތް ކަމަށެވެ. "މިހާރު ކޮވިޑް-19 އަށް ފައްސިވާ މީހުންގެ އަދަދު ދުވަހުން ދުވަހަށް އިތުރުވަމުން އަންނާތީ ހޮސްޕިޓަލްތަކަށް ބާރުބޮޑުވެ ސިއްހީ އެހީތެރިންނަށް ވަނީ ގިނަ ގޮންޖެހުންތަކަކާއި ކުރިމަތިލާން ޖެހިފައި. އެހެންކަމުން ހާއްސަކޮށް ހޮސްޕިޓަލްތަކުގެ ހާލަތު ރަނގަޅު ކުރުމަށް ފުރަބަންދަކަށް ދިއުން މަޖުބޫރު." ނިކޮލާ ވިދާޅުވިއެވެ.\nސްކޮޓްލޭންޑްގައި އިތުރަށް އެޅި ފިޔަވަޅުތަކުގެ ތެރޭގައި އަޅުކަން ކުރާ ތަންތަން ބަންދުކުރުމާއި، ކައިވެނި ޕާޓީތައް ބޭއްވުން މަނާ ކުރުން ހިމެނެއެވެ. ނަމަވެސް ކައިވެނި ކުރުމުގެ ކަންކަން ކޯޓުތަކުގައި ކުރިއަށް ގެންދެވޭނެއެވެ. އެފަދަ ހަފްލާތަކުގައި ގިނަ ވެގެން ބައިވެރިވެވޭނީ ފަސް މީހުންނަށެވެ.\nކޮވިޑް ޖެހިގެން ލ.ގަމުން މީހަކު ނިޔާވެއްޖެ\nޖެނުއަރީ 4, 2021 22:18\nކޮވިޑްގެ ނުރައްކާތެރިކަމަކީ ވެކްސިން ޖެހީމާ ވެސް ބަލި ފެތުރުން ނުހުއްޓުމާއި ވެކްސިން ޖަހާފައިވާ މީހުން ވެސް މަރުވަމުންދާކަން. މި ވަގުތު ސްކޫލްތައް ހުޅުވުމަކީ ރައްކާތެރިކަމެއް ނޫން.